
MERCEDES EXPRESS normalni 
uredski strojevi, najnovije tehničko izdanje. 


MERCEDES PRIMA 
MERCEDES SUPERBA 
MERCEDES SECECTA 


portable prenosivi pisaći strojevi. 


MERCEDES ECEKTRA električni br- 
zopisaći strojevi. 


MERCEDES EUKFCID ručni električni 
računski strojevi. 

S F—————— 


strojevi za sve računske radove. 
Niske cijene za gotovo i na otplate. 
Specijalna mehanička radionica za obnovu svih vrsta uredskih strojeva. 

SONETI 
RODNOJ KUĆI 


Kamena kućo, u domaćoj sjeni 
tvojega vrta žagore dječaci, 
nepoznati, strani, zacijelo došljaci, 
vesela si njima, al žalosna meni. 


Rodih se u tebi i proplakah, te ni 
ne znadoh gdje me usud dalje baci, 
siromaštvo, muka bjehu prvi znaci 
zloslutni ko more što se dolje pjeni... 


Podalje duga luka zadimljena 
i raznobojne lađe nakrcane, 
u njih je duša bila zaljubljena. 


Nad kućama se diže vitki zvonik, 
a po moru kog skrivaju grane 
čežnjivo svijetlo baca svjetionik.. 


SJEĆANJE 


Padalo je cvijeće s procvalih jabuka 
zelena livada skrivaše pastira, 
dijete je s mrežom ganjalo leptira, 
a ovce su pasle iza blizih okuka. 


Gasilo se sunce. Drago s ljupkih poruka - 
bilo je nebo, od njegova mira 

nježna je duša treptila ko lira 

puna nekih blagih i svečanih odzvuka. 


Voljena žena bila je daleko. 
Najmiliji snovi nicahu u sjeti 

i potočić šumski žuboreć je teko 
čist, providan bez naslaga mulja 


nekud za gorom k nepoznatoj meti, 
Očarano uho slušaše slavulja. 


SPILJA 


Uz bijele hridi gdje se lome vali 
ti ležiš, spiljo, skrita i duboka 
sjaj puna dana stiže ti sa boka 

i u tebi se kao srebro tali. 


Bogovi krasno mjesto su ti dali. 

U tebi nimfe boraviše. Oka 

ne bješe nikad ljepšeg od oka 
njihova. Brodari s pučine ih zvali. 


Oh kad bih i ja mogo tu da nađem 
svijet starih sjena, da lutajuć spoznam 
osjećaj sreće kad u tebe sađem, 


da otkrijem mjesto gdje borave sanje, 
pa na žrtveniku gdje bih to. da doznam 
da prinesem mlado tek zaklano janje. 


SEPTEMBAR 


Eno se Jug sa mrtvih polja diže | 

oblaci vrh gora raspucaše ' 
sjaj mutan dugo sa dna neba slaše 
koje je rad njih bilo manje, niže. i 


Sjever ih goni-i čil sve je bliže 
praćen s vjetrom kog mu bozi daše, . . 
da osvježi dane što snuždeno sjaše 

i razmota lazur koji s njime stiže: 


Iza njega je za gorom skrivena 
došla i Jesen, pa sad čeka krišom 
na svoje dane maglom ovijena. 


Al dan je vedar i pun svježeg zraka 
Hekata pođe s omarom i kišom, 
pa nebo osta čisto, bez oblaka. 


OLINKO DELORKO 


NASRT LIRIKE 


Prije malo vremena izdao je Pododbor Matice Hrvatske u Zagrebu u jedan 
mah dvanaest knjiga lirike,*) od dvanaestorice pjesnika, koji su se svi, osim 
jednoga, rodili u ovom vijeku. Manjka ih samo nekolicina starijih, a da bude 
potpun broj onih, koji se danas javljaju lirskim pjesmama u našoj literaturi. Osim 
sjajne Krležine knjige »Balade Petrice Kerempuha« ovdje je sabrano gotovo sve 
najbolje od onoga, što se danas producira. Tako čini ovih dvanaest kn jiga, uistinu, 
krupan isječak iz naše savremene književnosti. 

Već je Kombol u svojoj antologiji novije hrvatske lirike utvrdio, da je u 
razvoju hrvatske lirike nastao najznatniji preokret na prijelazu iz devetnaestog 
u dvadeseti vijek. Ipak su se tek pjesnici oko devetstote našli na novim putovima. 
Od toga doba kreće se na tim valovima lirskoga stvaranja sva naša lirika. Otkad 
su prestala ograničavanja na dopuštene i nedopuštene teme, danas se više ne da 
razređivati njezino sadržajno bogatstvo. Pa kad su još prestale i pregrade for- 
malne i nastala sloboda u ritmici i izražaju, kad se je usavršila kultura govora, 
a razmahale pjesničke sklonosti od suptilnih osjećanja do širina svega ljudskog 
čuvstvovanja, što ga je, pogotovu, pokretao burni ratni i poratni život — lirika se 
više ne da nikako obilježiti ničim drugim, nego karakteristikama, koje potječu iz 
osebitosti pjesnikove ličnosti. 

S ovom pretpostavkom iznijet ću na ovom mjestu u nevezanom redoslijedu 
svoje impresije o svakoj pojedinoj knjizi. Na taj način kanim svratiti pažnju i 
drugih na užitke, što sam ih našao i sam u ovim prvim djelima naših mladih 
umjetnika. : 


Antuna Bonifačića »Pjesme« 


Pejzaž njegova rodnoga kraja, stari Punat na Krku, duboko je ukorijenjen 

u Bonifačićevoj duši. On prožima sve, što on vidi, što čuje, u svakom je osjećaju, 
u svakom dahu. ' 

More, moje more, ljubljena dušo mračna, 

iskrsnuo sam iz tvojih zelenih voda 

crn i nasmijan, 

i sad sam pijan a 

i sada sunčano svijetlo kroza me hoda. 


Što kaže o »stablu na škveru«, vrijedi i za nj: more piješ s korijenjem. Vrijedi 
i ono, što kaže o »osamljenom brijestu«: duboko su ti žile i svaku kamen tišti. I 
sam je toga svijestan: 


“*) Knjižnica Pododbora Matice Hrvatske: Dragutin Tadijanović, Pepeo srca. Knjiga 1. — 
Olinko Delorko, Rastužena Euterpa. Knj. 2. — Mate Balota, Dragi kamen. Knj. 5. — Slavko Ba- 
tušić, 23 pjesme. Knj. 4. — Anton Bonifačić, Pjesme. Knj. 5. — Dobriša Cesarić, Spasena svijetla. 
Knj. 6. — Vladimir Kovačić, Otrovano proljeće. Knj. 7. — Ivo Kozarčanin, Mrtve oči. Knj. 8. — 
Vjekoslav Majer, Svirač i svijet. Knj. 9. — Anton Nizeteo, Uspavanka vremenu. Knj. 10. — Luka 
Perković, Drugovanje s tišinom, Knj. 11. — Vlado Vlaisavljević, Kruha i srca. Knj. 12. — Za- 
greb, 1958. i a 

I znam, da treba biti školj, greben i rt, 
izjeden vjetrom, strašću, solju, vodom, 
vezan morem kobi sa svoje duše rodom. 


Jer taj »rod svoje duše« on zamišlja nikako drugačije, nego što ga je pri- 
kazao u svojoj »Odi djedu«: 


Zemlja te je primila kao svoga. 
Tvoje ruke su tako dugo zgrtale crljenicu i gomile kamenja, 
da si neprimjetno ušao u njih. Pod 


Ući u tu rodnu zemlju, zapravo: zemlju i more, tajni je nagon njegova stva- 
ranja, njegovih pjesama o moru i rodnom kraju. Za tu vjernost moru našao je 
Bonifačić sjajan pjesnički izražaj u pjesmi >Pilot«. U svaki odlučan čas njegova 
života vidio je, kako je krenula lađa, pa ipak: ' 

: ja nijesam lučki stražar 
a bilježim odlazak lađa. 
I pratim ih po morima kao pilot. 

More, naše more, i sve što se kreće oko njega i po njemu, nitko nije tako 
minuciozno, savršeno u riječi i stvarnosti prikazao kao Bonifačić. Čini se, da , 
njegovu oku nije izmaklo ništa od tog bogatstva i ljepote života. Svaka od nje- 
govih pjesama o moru iznosi po koje opažanje kao otkrivenje iz začaranog svijeta. 
Jedna pjesma počinje ovako: na plavom dnu ne vidim nego travke; u drugoj 
ima slika: galebovi prate trokut jedra; u trećoj: more je samo pruga beskrajnih 
voda; ili: Brod nam je paklina crna, a bijelu pjenu štrca; ili: Drhturimo nad 
bijelom brazdom mjesečevog broda. 

S morem i životom na moru veže Bonifačić i svoje mišljenje o ljudskom 
životu i daje mu time osobito lijep i impresivan izražaj: 

Mi putujemo s kvrgavim veslom u jedno svijetlo. sutra. 


Ili: ri 
Ribari, bacite mreže u duše pune slatkoga: lova. 
Ili: 
More, moje more, tko se u nama krije 
u bjelini ponjava 
i smrtnom licu mjesečne noći? ' ' 
Iz tog je osjećanja nastala i sjajna apoteoza »Dubrovnik« s uvodom: »Ovaj 
sam grad u sebi gradio« i sa zaključnim verzima: i 


I naše lađe brode pune stvari. 
I na nas pušu stari maestrali, 
južine i bura, mi smo svi mornari, 


U pjesmi »Loparanski darovi« krije se patriotski uzdah u to čuvstvovanje: 


s morem: 

More, glodi, izvajaj nam školje, 
stvaraj biser: naše drevne boljke 
još su uvijek ispijene školjke, 
rađaj dublje, mučnije i bolje. 


Već se iz ovih izvadaka razabire, da ima u Bonifačićevim stihovima stvarnost 
jasne i tvrde obrise, neku gotovo antiknu plastiku. Zbog toga nije slučaj, da Bo- 
nifačićeva lirika iznosi doživljaje premetnute u slike, da bi gotove slike uzbu- 
dile opet u čitalaca osjećaje, iz kojih su nastale. To je neka vrsta objektivne 
lirike. Tako je na primjer pjesma »Veliki petak« intonirana stihovima: 


U cvatu voćke, nebo, more, 
kamenje sivo postala je slika, 
pjene i ptice dižu se iz sika, 
a vali dugo i mudro govore. 


I tako to teče do kraja. Isto je u pjesmi »Tužna Bosna«< ili »Opatija«, koju 
prožima duboki patriotski osjećaj. Ili u sjajnoj pjesmi »Selo«, gdje je život 
prikazan kao na holandijskoj slici s primjesom modernističkom kao u naših »ze- 
mljaša«, gdje se vrzu i djeca i vršalice i ždrijepci i bogalji s nogama kao deblima, 
dok »gazde ozbiljno mrtvaca na rukama nose«. Takvih pjesama ima razmjerno 
mnogo, osobito. mnogo s dubljom filozofskom sentencom. S time je u vezi i cio 
niz pjesama, u kojima je lirski »ja« zamijenjen pluralom »mi«. Ima i takvih, gdje 
početni singular prelazi kasnije u plural, kao u pjesmama: »Kad sunce razbije 
stakla« ili »Ptičje krilo« i u drugima. Sve je to značajno za Bonifačićevo lirsko 
stvaranje. Njegova se lirika nesvijesno izdiže za jedan pedalj na više iznad nepo- 
srednosti čistog lirizma. Suptilnost lirske sugestije dolazi od ljepote slike, poleta 
misli, boja i zvuka riječi, ritma i pouzdanog smisla za skladnu formu. U slabim, 
zasad rijetkim, časovima taj se smisao dotiče opasnih granica virtuoziteta, dok 
nejasnosti idu u račun Paula Valerya. 


Ive Kozarčanina »Mrtve oči« 


Lirika Ivana Kozarčanina u knjizi »Mrtve oči« ostavlja iza sebe dojam bolna 
čuvstvovanja s prirodom, osebitog čuvstva za prirodu, kojim se probijaju kao 
kroz maglu vidici i pogledi u život čovječji, i svoj i tuđi, žalostan i pun bijede i 
meditiranja o njoj, o tuđoj i o svojoj. Skokove fantazije nagle i iznenadne, aso- 
cijacije apsurdne i psihološki nemotivirane povezuje nastrojenje, zapravo bolno 
čuvstvo, najjače i najodlučnije u pjesnikovoj duševnoj konstituciji. Ni po čemu 
drugomu ne bismo mogli slijediti fantazije pjesnikove u stihovima kao u ovim 
iz pjesme »Žalost u drvoredu«: ' 

Tiho pada prvi snijeg. Boli prva tuga. Bijele ptice 
sjede na olucima šuteći. Miris teškog dima i duhana 
puni sobu gorčinom. Liježe snježna tišina na ojađeno srce. 


Paradoks: rasparčanost usamljenog i samo u sebe zagledanog — dobiva u 
Kozarčaninovoj lirici neki smisao. Jesenji dani i noći, »kad mračno diše planin- 

ska noć«, vazda mutni i kišoviti, kad šiba olovni dažd, i zimski, kad snijeg mete 
ljudske stope, razbuđuju i oživljavaju njegovu »strepnju od praznine«. Siva jutra 
i sivi dani, dok teku mutne i žute vode, »kad nema izlaza u sumoru dana«, dani 
su, kad on najradije sluša i najbolje čuje »zov zemlje«. Opaja se jetkim mirisom 
venenja i trulenja u gluhoći starih bukava. Mnoge su mu pjesme naprosto uzdah: 
»Ja sam strašno sam i očajan«<. 


Prolaze godine, život tužan i siv. Crne, ružne slutnje 
kljuju u srcu, koje se zebući steže. Ne mogu nikome 
reći. Živeći patimo i pateći živimo. Sivimo. 

Razumljivo je zbog toga, da 
Nosimo s teškom mukom glave trudne. 


Kad je njegovo čuvstvovanje s prirodom najintenzivnije ima u njemu nešto 
sjevernjačko, neka byronovska romantika bolesnoga srca. 

Konačno kulminira ta Kozarčaninova lirika u dvjema velikim pjesmama: u 
»Poemi o Bogu« i »Pohodu mrtvih«, u simfoničkim kompozicijama kao u nekoj 
muzici mračnih misli, tjeskobe i strave. Kao u onoj: od drva se ne vidi šuma 
— i ovdje se od riječi, od »crnine riječi« ne vidi zapravo ni slika ni misao. Pre- 
ostaje samo melodija, jezovite note, zvukovi riječi bez nužde da posreduju smi- 
sao, osjećaji o sebi, riječi, što gledaju u svijet kao »mrtve oči«. Te su pjesme u 
neku ruku rekapitulacija svega lirskoga u Kozarčaninovoj umjetnosti. 

S novim lirskim izrazom Kozarčaninova je lirika povezana možda jedino nje- 
govom vrelom saučesti s patnjama i stradanjem bijednih, čije udese, očito, pro- 
življava i sam. 


Olinka Delorka »Rastužena Euterpa« 


Za liriku Olinka Delorka najznačajnija je njezina srodnost s muzikom. Ne 
samo po melodijskim elementima njezinih stihova, nego i po njezinoj slobodi i 
neovisnosti od sadržaja. Ona se čini kao da bi mogla postojati bez svakog sadr- 
žaja. Nastajući ona prima od sadržaja osjećaj jedne intenzivne boje, a onda kao 
da slobodno lebdi u zraku nošena svojim ritmom i zasićena do kraja samo svojom 
ljepotom. ' 

U pjesmi »Narcis« dao je Delorko spontani izraz ovom značajnom intimnom 
odnosu svome prema poeziji: 


Ja nemam kome da pjevam. Najljepše pjesme pjevaju meni. 


U takvim dispozicijama pjesniku se nameće teže od svega čuvstvo njegove 
osamljenosti i samoće. Srce mu pati od samoće. On ostaje napokon vazda sam sa 
sobom i zalud — kao Narcis — zamućuje prstima vodu, kad njeni sve novi i novi 
krugovi (»krugovi bola« zove ih pjesnik) ponovo izbacuju preda nj samo sliku 
njegova lica, čija ga ljepota kameni i zarobljuje zauvijek. 

U dodiru sa svijetom Delorko mu postaje ogorčeni sudija. Pjesma »Čemer 
doba« teška je osuda pjesnikove okoline, kojom je vezan sa svijetom: 

O podlosti doba. Bešćutnosti dana. 
Osjećaj dobra baca se u bezdan. 
Svijetla se pravda sa nasiljem druži. 
Ne pozna više čovjek draž poštenja, 
lopov pravednika u okove meće. 
Jao sramoto čovjeka i doba, 

U nasilje si prometnulo ljubav. 


Razumljivo je, da je Delorku kraj njegova duboko razvijena osjećaja za 
formu, a iz njegove osebite distance prema stvarnosti savršeno uspjelo nekoliko 
pjesama lirski manje subjektivnih, kakve su: »Balada«, »Magdalena« i »Petrarca«<, 
koje se takmiče-s najboljim, što je stvorila naša umjetna lirika. Ovdje preobra- 
zuje snažni osjećaj za formu daleku i prozračnu stvarnost fantazije u savršeno 
skladnu ljepotu. 


Slavka Batušića »23 pjesme« 


Batušićeva je zbirka samo isječak iz njegova književnog djela, koje čine i 
novele i romani i drame i putopisi. Verzificirana lirika tu je malen dio njegove 
lirike, koje ima u obilju po svim njegovim djelima. Zato nije njegova napomena: 
»Ovim sam pjesmama likvidirao — formalno i sadržajno — jedno nestalo po- 
glavlje svoje mladosti« — nečedna čednost, nego upozorenje na nepretencioznost, 
kojom su namijenjene čitatelju. Zapravo se ta zbirka doima feljtonistički. U njoj 
prevladava intelekat. Ne tako da bi nedostajalo sentimenta. Naprotiv, iza svega 
se osjeća kao posljednji motiv toplo čuvstvo, ali Batušić radije to čuvstvo za- 
krinkava dosjetljivošću, duhovitošću, zvučnim stihom ili egzotičnim slikama i 
vizijama, nego da bi mu se odao bez posredovanja duha. Jednu stranu toga intim- 
noga procesa svoga lirskoga stvaranja odaje Batušićev stih: »I zato se tako dje- 
tinjski smijem životu«. Tko se životu smije, ne prolazi bešćutan mimo njega; iko 
mu se djetinjski smije, prima ga s punom radošću prvih svježih, nepomućenih 
impresija. . 

Širok prostor zapremaju u toj Batušićevoj lirici mladosti čežnje, »preko- 
morske čežnje« — kako ih on zove. One su najradije usmjerene na istok. »Pjesma 
caru japanskom« dočarava mu viziju istoka, zbog te vizije on se osjeća robom i 
podanikom carevim. Čaj i fini bijeli porcelan sa slikama malih Kineza iskrsavaju 
pred njegovim očima puste parkove Pekinga. Skladište prekomorske robe pogo- 
tovu budi te »prekomorske čežnje«. Ti ga »presvijetli nagoni daljine« gone u 
Legion ćtrangčre, u vjetrove pustinjske i u avantire, u kojima će đavo roditi 
zmiju. Pismo gospodinu Tamatanga prenosi ga na Rurutu, koralni otok Polinezije. 
Nikad on ne prestaje čekati na četiri lađe, što će mu donijeti s Itake vino, iz Šan- 
gaja čaj i opij, sa sjevera led i smirenje, a s Nila zapis Gospodina Smrti Totha. 
Sanje te učinile su pjesnika nespokojnim vječnim putnikom, Pjesma »Vožnja« pri- 
kazuje te »silne strasti«, kad gvozdena kliješta probuše kartu, to putovanje s taj- 

nim sanjama u beskrajnoj vožnji bez cilja i sna, da bi prkosio »dosadnom krugu 
dana«. zik 

Batušićeva lirika nije originalna zbog njezine egzotike, u modernoj lirici ima 
toga na pretek, ona je nova u nas po smjelosti i elanu, kojim današnja mladost 
zahvaća u novi poratni život i uzima svijesno, što je donio najbolje i najljepše. 
To izriče na neki način i posljednja pjesma u knjizi »Mi«. Pjesnik se odriče neka- 
dašnjeg stava liričara-samotnika, koji obračunava sa sobom i svijetom zbog sebe 
i za sebe, on se obraća istupajući iz »dosadnoga kruga dana« drugovima i doziva 
im u pamet: 

Drugovi, — — 


Pjesme su naše jednadžbe bez rješenja 
Noći - jutra +- dani 


u neizmjernosti. 


Da Batušićeve pjesme ne dokazuju protivno, bile bi njegove »jednadžbe bez 
rješenja« cinizam. Nešto gorčine toga cinizma osulo se knjigom kao u poanti 
pjesme >Tri stvari u jedan dan<: 


Nije dobro da tako izvjesno znam, 
Što se sve zbiva u prazan jedan dan. - 
Ili u uvodnoj »Pjesmi stihova mojih«: 
Stihovi su moji ispružili ruke 
Drhtave nemoćne svoje ruke 
Za nečim čeg ovdje nema 
Za nečim čeg nigdje nema 
Za nečim što je ludi san. 
I to je tihih stihova mojih tema. 


Ipak se u drugim čuvstvenim i toplim pjesmama, kao u izvrsnoj idili našega 
sela »Trim pjesmama o mome Zagorcu«, ili u »Zelenom Prilazu u proljeće«, gdje 
ima stih: »Ali ja sam tiho, tiho sretan što živim«, neobuzdano objavljuje život, 
kako ga proživljava samo mladost. Zbog toga je razumljivo, da Batušić tu poeziju 
likvidira osjećajući ispravno, da je taj zvučni glas mladosti njezina najoriginal- 
nija osebina. 


Antona Nizetea »Uspavanka vremenu« 


Iz Nizeteovih stihova govori osebita pjesnička individualnost. Prvi odjeljak 
njegove zbirke »Rastanak s danom« intonira pjesma »Nestanak«, u čiju se je sup- 
tilnost neobično naporno prenijeti. Kao prvi dojam knjige ona smućuje čitaoca 
odmah na početku prenaprezanjem njegove fantazije. Nije se lako uživjeti u 
»dan neznanik«, kad je pjesnika nestalo, ni »u žalostivno krilo uspomene«, u koje 
je »ubit« taj dan. Još je mučnije provesti se s dušom pjesnikovom, koja bi htjela 
nošena nemirima — crnim vjetrovima — stići u daljine vremena, do mrtvih obala, 

gdje leže sanje, do bezdanih ponora, u koje padaju riječi, što ih pronalazi u 
mučnome muku noćna mašta. 

Likovi, »suvišni likovi u magli«, koje dočaravaju pred nas fantasmagorije 
Nizeteove, naročiti su stvorovi njegovi lirike. Takav jedan lik, »crnji od tmine 
u mračnom drvoredu«, »pokrov« pjesnikova »bića, života i njegovih uzvića« oblik 
je njegove Smrti u njemu. Pjesmi, koja to kazuje, natpis je »Jesen oduvijek«. Pa 
ipak se iz tih maglovitih lirskih snatrenja diže plastično do tragičnog zanosa drugi 
Nizeteov lik, lik tuge molioca i tražioca riječi božje. Njegov je udes beznadan, 
jer neće nikad ni od koga doznati, tko je pogasio zlatne svijeće i uzalud će tra- 
gati za njim u tminama i u morskim dubinama mučen bolima grješne žeđe svojih 
očiju. (»Tražnja«.) 

Takvi su sablasni tvorovi i Nizeteovi pejzaži. Takav je pejzaž u »Rastanku 
s danom«, žuđen i neviđen sumrak, iza kojeg nema sutra ni sjećanja dana i noći. 
Na grani ovoga sumraka pjeva kos, on jedva kljunom granu kljuca. Vizija nastala 
od kucanja pjesnikova srca. 

Iz takvog se pejzaža, kraj zatvorenih očiju, javlja lik njegove ljubavi, prilika 
niknula noću iz mora, a sad počiva njezina slika duboko zakopana u njemu. (»Lju- 
bav«<.) I »svečanost tjelesa«, kad su se tijela kao usijano klupko dotakla u travi, 
prati po groblju ples izbezumljenih mrtvaca. I drugi njegov ljubavni domjenak 
odigrava se u noći i mjesečini, kad procvjetava stoljetni alojin cvijet. (»Kasna 
strast«.) Njegovu uspavanku prede »mlaz glazbe s ona svijeta«, zvuci, kojih više 
nikad neće sresti, koji su se skamenili u bezsuznom plaču za nestalom dragom. 
(»Zvuk«.) U zelenoj dubravi, gdje miruje zeleno more, u »Tajan čas«, miluje rub 
Gospodaričina plašta mokre trave. 

Ako se Nizeteo u prvim dvjema odlomcima svoje knjige prikazuje srodnikom 
engleskih prerafaelita, u trećem, u »Smrti Sirene«, postaje njegova poezija ro- 
manski plastična i probija se iz elegičnih raspoloženja (»Trg«,y »Česma«, »Moje 
rijeke«, »Prva nostalgija«, »Na povratku«) do svijesnog traženja novoga i krep- 
kog, oštro lično obojenog izražaja. lako mu se Bog javlja u pučinskoj tišini, u 
rAci, on mu sluša vječnost u pijanstvu sunca i čuje Mu korake u šumu vala. U 
krasnoj pjesmi »Molitva s hridi« evokacija Boga najsnažnija je u času, kad je 
pjesnik više nego ikad sam i Njegov. Lik Cristobala, »najvećeg sanjara«, postaje 
na putu do ostvarenja mučnih sanja simbolom i predvodnikom, za koga je sve 
ljudsko sitno, kad traži novo. ' 

Nizeteove su pjesme bez rima. Nesputano i nevezano pjesnikova se ličnost 
izdiže iz ove lirike, pune dobrih obećanja za budućnost. 


Vlade Vlaisavljevića »Kruha i srca« 


Vlade Vlaisavljevića knjiga »Kruha i srca« izbor je iz njegova dosadašnjeg 
pjesničkog rada. Upravo zbog toga ona bi trebala da jasnije ukazuje put do pje- 
snikove individualnosti. Jer taj put nije lako pronaći. Možda je najbolji putokaz 
njegov, što ga daje natpis knjige: »Kruha i srca«. Čitav niz pjesama, a moglo bi 
se reći i najvredniji, prati s mnogo srca borbe seljaka za kruh, njegov život usko 

povezan s radom, s tegobama i radostima seoskoga života. Gdje toga u Vlaisavlje- 
vićevim pjesmama nema, otvara se njegovo srce opet samo onom najbližem i 
najintimnijem oko čovjeka, mimo svega, što stoji izvan tih granica. Za to su njemu 
»drage tišine« (kako je natpis jednom odjeljku) i »putovi samoće« (kako zove 
drugi) i »evijeće malih prozora« (kako je ime trećemu). Zbog toga mu izvrsno 
uspijeva pjesma »Otac« i »Moja mati«, a u »Cesti« ispovijeda Vlaisavljević i iz- 
rijekom, što mu je najdraže: 


Otići sam u ljetni dan 

Sa štapom po prašnoj cesti 
Daleko u polja gdje dozrijeva lan, 
I nikog, nikog ne sresti. 


Zaboraviti grad i »slušati dragu priču duša«. 

Kad govori samo o sebi nije ni iz daleka toliko neposredan. Njegovo je srce 
stvoreno za druge: »Čovjeka čovjeku duh ljubavi pokreće«. U najsubjektivnijim 
pjesmama, gomila slike i metafore u pravi lirski barok. Uopće je gomilanje 
slika. koje katkad nisu ni ispravne, Vlaisavljevićeva loša manija. 

Vlaisavljevićeve pjesme o selu i seljacima pravi su kanconijer našeg najbližeg 
seoskog života. Suštinu im uistinu kazuje antiteza: kruh i srce. One su pune stvar- 
nosti prikazujući mučnu borbu za život i nečujno stradanje srca. Kako je to Vlai- 
savljević osjetio, vidi se evo odmah iz njegovih stihova u pjesmi »Seljaci i pro- 
ljeće«<: 

Njima nije proljeće svirač-mjesečar, 
Koji danju cvijeće, noću zvijezde mazi. 
Njima je proljeće strogi gospodar, 
Koji na njihove ruke pazi. 


Izvrstan je prikaz toga mikrokozma >»Iseljenikovo pismo«: 
Sad sam daleko. 
Miri li, miri livada široka? 
U odgovoru mi cvijetak pošalji, seko. 
O, kako je zbog vas žalba duboka. 


Iz te jednostavnosti shvaćanja seoskoga života potekle su pregnantne karak- 
teristike ljudi (»Pudar«, »Kao obično«, »Iseljenikovo pismo«, »Predvečerje u 
Tounju«, ili »Balada o Tounjčici«) i izvrsni prikazi idila seoskoga života u pje- 
smama: »Nedjelja u selu«, »Večernji razgovori«, »Rano proljeće« i »Kolibe«. U 
ovoj posljednjoj pjesmi dao je majstorski prikaz seoske svakidašnjice, kad ide 
u pohode u seosku kuću. U jednom jedincatom stihu — u posljednjem — sjajno 
je karakterizirao seosko gostoprimstvo: 

Pita susjed: kad ću opet doć. 


Bliskost selu i seoskom životu ispunila je Vlaisavljevićevu liriku umilnim 
seoskim pejzažima. Tek jedna pjesma, »Jutro u provinciji«, jednako je značajan 
crtež malogradskog okoliša i života. 

Vjekoslava Majera »Svirač i svijeta 


Vjekoslav Majer reprezentira se svojom zbirkom »Svirač i svijet«, koja nije 
jedina njegova zbirka, kao najprijemljiviji i najpodatniji lirski temperamenat, 
kao najpoletniji maštalac među mladim hrvatskim liričarima. Ne samo lična na- 
strojenja, nego i sav široki svijet daju bogatu građu njegovoj lirici, u svaku mrtvu 
stvar prodire strujanje njegove osjećajnosti i njegov nemirni duh. 

Ure. kreveti i peći. 

Stolci, lampa, sag i stol. 

Sve to živi i bez riječi 

Daje radost, daje bol. 

Omo, što veli o »sviraču i svijetu« na početku knjige, ispunjava se u njoj, 
uistinu, do kraja: on doista svira »sebe, svod i svijet«. Slušati muziku svake stvari, 
iz toga prisluškivanja kao da je nastala njegova pjesma. Stih iz »pjesme pjesnika« 
opjevat bih htio sve, u njegovim je ustima iskren i otkriva odlučnu značajku nje- 
govog lirskog sveobuhvatnog zanosa. 

Pred ovom širokom naravi cio je svijet otvorena knjiga. Njegova lirika odaje 
način, kako je čita. Ona i nas povlači u te intimne odnose. 

Značajno je za Majerovu umjetnost, da.mu je knjiga krcata neke vrste pjes- 
ničkoga iverja. Nekoliko kratkih stihova, koji se sami sobom vežu u rime, tu su 
gotove minijatire, pune sadržaja, čuvstva i ideja. Pravo je čudo, kolikom se smje- 
lošću izdižu ovakovi stihovi nad banalnost, koja ih inače u toj kratkoći redovno 
prati. 

Majerova nagnuća priklanjaju se nekim naročitim emocijama, s kojima se 
susrećemo i u njegovoj prozi. Pjesmama: »Sadreni sveci«, »Stara kuharica ne- 
djeljom u crkvi«, »Groblje«, »Mrtvi vojnici.u jesen« daju sadržaj misli o vjeri i 
smrti. Među ove spada možda i sjajna pjesma: »Na grobu Matoša«, koja kulmi- 
nira u stihovima: , ' 

Čuva pjesma, urna krasna 

:Suze tvoga plača. 


Cio niz pjesama sa sjećanjem na Matoša evocira lokalni kolorit Zagreba. Sa- 
vršena je iz tog kruga pjesma >Stara zagrebačka kina«. Na život zagrebačke peri- 
ferije gleda Majer sa socijalističkom preokupacijom kao u pjesmi »Siromah se 
sa ženom sprema na šetnju« ili »Cvijeće na prozorima siromaha«. Odvajaju se 
od ovih pjesme »velegradske« s jačim socijalističkim akcentima. Vrhunac je te 
lirike potresno »Pismo rudara iz tuđine svojoj ženi«. Svojih naročitih simpatija 
za ekscentričnost i bizarnost ne može Majer nikako ušutkati. Ovamo ulaze počevši 
od izvrsne »Cirkus na periferiji« pjesme kao »Bar velegrada po danu«, »Vrtuljak 
u ljetnoj noći« i »Girlsi plešu«. S ovim su pjesmama u srodstvu izvrsni crteži kao 
»Tvornički dimnjak«, »Škola za praznika«, »Suncokret u mračnom dvorištu« i »Ne- 
djeljno popodne«. 

Posljednja pjesma u zbirci prava je pjesnička ispovijest Majerova u visoko 
poetskom stilu. S malo snažnih poteza tu je zahvaćen krajobraz: 


516 HRVATSKA REVIJA 


rm 


Ja sam jablan visok, vitak, 
Zvijezda zapne o moj vrh. 


. Pregnanino u istom stilu izvija se onda i najsočnija i najdublja misao Ma- 
jerova: 


Zemljo, ja sam jarbol tvoj. 
Tmurno tvoja lađa škripi. 
Plove magle. Kiša sipi. ' 
Glasno tješi moj te poj: 
Podigni se, zemljo tužna! 
Ti si suncu hvalu dužna! 


Mate Balote »Dragi kamen« 


Knjiga Mate Balote »Dragi kamen« pravi je kancionar siromaštva i siromaka. 
Pjesnik Istranin, iz Rakelja u jugoistočnoj Istri, kroz svojih četrdeset godina pro- 
živio je kao istarski bjegunac vrlo buran život. S četiri razreda gimnazije postaje 
radnik i ribar. Evakuiran iz puljskoga kotara, dolazi u Moravsku, postaje ondje 
željeznički radnik, a onda opet gimnazijalac. Zajedno s ocem ratuje na talijan- 
skoj fronti, a god. 1919. upisuje se kao filozof na zagrebačkoj univerzi. Nastavlja 
studije u Frankfurtu na Majni i u Berlinu. Uzdržava se sam kao novinar i radnik. 
Poslije mnogih služba i ponovnih studija u Francuskoj, Engleskoj i Italiji prima 
konačno docenturu na sveučilištu u Subotici. Uza sve mijene mjesta nikako se 
nije mijenjala njegova sredina: uzrastao među bijednima vazda je dijelio i ka- 
snije njihovu sudbinu. Njegove pjesme otkrivaju vrelo, odakle je crpao snagu, 
odvažnost i ustrajnost u svojoj borbi sa životom. Kad kaže za svoju majku: 

Moja mati je bila velika sirota, 
tuju je zemlju kopala, tuje pode je prala... 


a za oca: 


Vajk je u delu: po suncu, po vitru, po daždu i zimi, 
po danu i noći. 
To je očov život, i nikad neće drugače živiti moći... . 


onda znamo, koji su mu bili ugledi, osim onih bezbrojnih drugih, o kojima pri- 
čaju njegove pjesme. Zbog toga je duboko iskreno što veli o sebi: 


— — ja sam siromaški sin, 
srce je moje samo siromaštvom bogato, 
ko zazvoni u njemu, to je siromaško klato. 
Od jutra do mraka, prez laži i straha 
duša mi piva pismu siromaha. 


Sve su njegove djetinje uspomene, njegova mladost, njegovi krajobrazi, lju- 
bav prema roditeljima i suseljanima, prema svojoj rodnoj zemlji — jedna pjesma 
siromaha, jer njegovo srce »samo siromaštvom bogato«, vazda kad ga dirneš ni 


e 

ne može da odzvanja drugim i drugojačijim zvukom. Čitajući te pjesme čini nam 
se, da je samo meki i umilni dijalekat mogao uščuvati intimnost te poezije, pjes- 
nikovu sraslost s krajem i s ljudima i s njihovim udesima. Dijalekat posreduje 
njihovu vanrednu sugestivnost i podržava do kraja jedinstvo i snagu pjesnikovog 
umjetničkog izražaja. 

Pejzaž primorski: ljepota mora i pustoš kraja sežu do srži njegova bića i du- 
hovnog i fizičkog. Kad posebnu pjesmu posvećuje »Šparogama«, sirotinjskoj hrani 
njegovih bijednika, koje su ga pri sabiranju svega izbole, on to kazuje sam ovako: 

Ma svaki put ča se od krvi koža zacrleni, 
kroz tilo prolazi milinja. 

I sve ča mi ruke postaju črnje i težlje, 
ja više znam da sam bliže materi 

i bliže zemlji. 

T narodni blagdani, te najsvjetljije uspomene djetinjstva, kad ih obnavlja, 
vraćaju se u sjećanje s posvećenjem patništva: Ka 

muka Velikoga petka je naša svagdašnja muka, 
za to je pivaju složno glasi našega puka... 


Ili: 
Bog se je zmaka iz crkve i poša je mež težake, 
da š njima propet bude kod nove prilike svake. 


Pogotovu čuju se ti prigušeni uzdasi bijede, kad pjesnik opisuje mučne po- 
slove svoga naroda, opasnosti njegovog mornarskog i ribarskog života ili patnje 
kod obrađivanja zemlje: : i 


Pucaju križa, krv šumi u glavi, ma vrat se svejeno ne diže. 
Svit kopača je pedalj zemlje, do kuda matika njin siže. 


Uza sav taj pritisak bijede, pjesniku ne izmiču ni radosti toga života. Uznosit 
osjećaj ljepote mora, iako nijem i bezglasan u srcima, vrši u ljudima magičnu 
moć: prikiva ih za uvijek uz more i rodni kraj. 


Sve jedno nan je drag ti oštar kamik svaki, 
i skasi i pećine i doci i doline, 

sve muke i sve patnje i sunca zraki jaki, 

a uko svega more, ko gledaš od miline. 


Samo taj i takav život učinio je ljude, kakovi jesu. »Trdi, koščati i teški su 
svi od driva, japna i stine«, lica su im sva suha i crljena, »oštra su i trda<«. U tom 
životu rodili su se ljudi, kakva je bila pjesnikova majka, koja je živila i dane i 
noći u strahu i skrbi za druge, ili njegov otac ili oni drugi, čije je portrete kao 
od kamena izvajao u svojim pjesmama. Tu je dobri i pravični Šime, tu je Sipe, 
koji se je kao volar, rudar i mornar tuko za slobodu, da bude na svojem gospodar 
i da očuva grudu svoje zemlje; tu Foška, čija usta »vajk biže na smih«, a oči 
svitle »kakono nebo u maju i kako zvizde sjaju«, a ipak joj cio život protekao 

samo u mučnom radu i pregaranju. Ili stari Malinarić, čija smrt izmamljuje pjes- 
niku refleksije o smrti njegovih ljudi: 


I kad gledaš tako smrt na suncu, mež polji i stabli, uzgor mora, 
ona ni zla, ni grda. Kako da pade grana od bora, 

i riba okrene trbuh gori. 

Čovika samo malo njegova briga mori. 


li Joža Roža, profesor, koji je vazda gledao na grad »kako nevirni Toma« 
i stavljao svu nadu samo u selo i seljaka, jer »grajanske ruke su male, grajane 
žulji pale«. Ili Tone Romac ili napokon Ive Sveti, kojemu je umrla jedinica u dva- 
desetoj godini, kad joj je u svojoj bijedi načinio lijes od dasaka svoga staroga 
poda, ostala je na podu velika crna škulja, »da svakoga dana po koji put starega 
oca domišlja: na siromaštvo i smrt«. 


Dragutina Tadijanovića »Pepeo srca« 


Najprivlačljivije je u svakoj umjetnosti otkrivenje novoga svijeta, svijeta, 
što ga je stvorila umjetnikova ličnost. To je za nas nešto novo, neviđeno i neslu- 
ćeno. Svejedno da li je to kao u velikih dramatičara svijet golemih dimenzija, koje 
zapanjuju naše normalno čuvstvovanje izražajima uzvišenog bola ili ekstatične 
sreće, ili su to svjetovi kao u liričara, svjetovi suptilnih osjećanja, tihih zanosa i 
skromne sreće. Glavno je da smo takav novi svijet otkrili i da ga proživljavamo 
kao nešto svoje u dubinama naše čovječnosti. 

Te misli naročito pobuđuje lirika Tadijanovićeva. Sav je zanos, kojim nas 
se ona doima, u takvoj radosti otkrivanja jednog, gotovo neslućenog, ma da ipak 
nama blizog svijeta, koji je izašao pred nas u tolikoj plastici svega mrtvog i 
živog, da ga osjećamo kao potpunu stvarnost. To je vanredan uspjeh Tadijano- 
vićeve poezije, ma da je to zapravo poezija najobičnijih dana, dana na selu, kojih 
nije jedan ni po čemu drugojačiji od drugih, nego su naprosto po svojoj tipičnosti 

«savršen izraz seoskoga života i svijeta. Tadijanović zapaža, bilježi i reda minu- 
ciozno sitnice zbivanja i stvari, po mogućnosti bez pjesničkog ukrasa, dapače i 
bez rima, evocirajući tako slike, koje djeluju jedino svojom neposrednošću. 

Da prikažem taj Tadijanovićev stil, spomenut ću samo' jedan značajan pri- 
mjer, pjesmu »Jutro« (posvećenu bratu Đuri): 


topoću konji s potkovama u štali 

hrapavo ržu ' 

lajanje pseće utihnulo 

sunce je zlatnim resama obrubljeno 

djeca svijaju grane kljukom lješnjake beru 
šareno tele bleči 

kokot s nagnutog plota krilima lupa 

zarđan lemeš čeka ruke orača 

zaludnik na sjeniku ležim 

kroz pukotine crepovlja vidi se ljeveno nebo 

nad kućom nad usjevim 
kuknjava : 
dvorištem ide bolesni brat i kašlje 


Još je bolji drugi primjer, poznata pjesma »Soba u prvi sumrak«. 

Tadijanović ni u čemu ne uljepšava ni ne idealizira seoski život, ali njegova 
ljubav za taj život i njegova sraslost s tim životom preobraća njegov prikaz u 
čisti čuvstveni doživljaj, upravo u sitničavosti dolazi njegova ljubav za selo na 
poseban način do izražaja i ne da se pritajiti. I njegove pjesme o gradu potiče 
isto čuvstvovanje. Antiteza selo i grad njihov je osnovni motiv. Opisujući svoja 
stradanja u gradu u pjesmi »Daleko su od mene oranice«, najgorči mu je uzdah: 


* 


O mila majko moja! 

O mila dušo moja! 

Al sin tvoj živi u gradu od tuđe milosti... 

Daleko su od njega očeve oranice, KE 

Daleko su oranice. — Nikad ih ne ću plužiti, nikad plužiti. 


Od tih raspoloženja u Tadijanovića slika je grada crna i beznadna: 


On mrvi krhka srca za stolom gostionice, 
On gnjete i lomi kosti gvozdenom šakom tvornice. 


Vladimira Kovačića »Otrovano proljeće« 


Selo i provincija daju i lirici Vladimira Kovačića, sabranoj u zbirci »Otro- 
vano proljeće«, najvredniji sadržaj. Inače se njegov izražaj još ne probija dosta 
ličnim akcentima iz tradicionalnih konvencionalnosti stila i teško se izdvajaju 
iskrena osjećanja iz ljusaka glatke njegove fraze. Njegova su naprezanja, da 
bude originalan, više na štetu nego na korist njegovu uspjehu. S tim ambicijama 
dolazi na stramputice, kakve su sadržane u stihovima: (svojim pjevom svećenik 
je) »na lišću srca suze zanjiho«, ili: »ptice mojih suza«, ili: »Tvoje su oči crne 
višnje na srebrnom pladnju«, ili: »Pred Boga klekne naših duša san na molitava 
bijele jastuke«. Kad mu je izraz iskreniji, uspijevaju mu i bolje uporedbe, tako 
na kraju prikaza mučne provincijske zaturenosti u stihu: 


>Ko kandilo, dragi, sutonja pjesma paluca.« 


Dobriše Cesarića »Spasena svijetla« 


Cesarićeva zbirka, sa značajnim natpisom »Spasena svijetla«, ima kao izbor, 
i to autorov izbor, iz svega dosadanjeg pjesničkog rada dublje značenje za shva- 
ćanje ličnosti pjesnikove. Natpisi odjeljaka u njegovoj zbirci točno određuju tri 
etape, kojima je prolazilo njegovo gledanje na život i svijet: »vidici srca«, »grad 
pod oblacima« i konačno »obasjani trenuci«. Njegov literarni renome podržavale 
su doslije pjesme sa izrazito socijalnom notom. U uporedbi s Majerom, u koga je 

socijalna nota fundirana više širinom gledanja na svijet, u Cesarića ona ima 
duboku podlogu u čitavoj njegovoj ličnosti. U pjesmi >Pređi« on tumači svoju 
ljubav za slobodu kao krvno nasljeđe pradjeda dezertera. Od njega mu je ostala 
najveća slast: »rastrgati rudo«, isto kao što je postao »u beskrajnom nizu« src4 
lutalaca po tom svijetu, bekrija i lola — gamadi svoje krvi — na kraju »iskusni 
robijaš«. Taj lanac povezanosti s »neznanom, dalekom braćom«, kojoj on šalje 
svoj bolni krik, da bi srodna srca prenuo, duboko se iskreno osjeća u Cesarićevim 
pjesmama, kadgod se svraćaju bijednicima i patnicima oko njega. Zbog toga će 
i nakon ove zbirke ostati Cesarić prije svega pisac sa socijalnom notom i takve 
poezije, koja je uistinu u njemu našla iskrenog i najpjesničkijeg reprezentanta 
u novijoj hrvatskoj poeziji. Sve pjesme iz odjeljka »Grad pod oblacima« mnogo 
su u nas poznate. Pjesma »Predgrađe« ne doima se ničim snažnije, nego jedno- 
stavnošću izražaja, kojim se tu iznose sitne stvari malih ljudi i njihove okoline, a 
koje ipak tvore sav njihov život: ' 


Tu se na oknima vječito zrače 
uboge crvene perine, : 
a ljudi kroz poniženja idu, 
Dok ih se u grob ne rine... 


U tom tonu teče pjesma, završujući konačno bez mudrovanja, bez smišljene 
poante: : i : 
: Pa ako te amo dovela šetnja 
U jedan sunčani dan 
Sa smiješkom na licu i svijetlom u duši 
Bez njih ćeš otići van, 
I zaman ćeš htjeti obnoviti radost — 
Uzaman. 


Tako se i -u drugoj pjesmi Cesarićevoj, koja prikazuje grozotu mrtvačnice, u 
»Mrtvačnici najbjednijih«, nijednim jačim akcentom ne povisuje ton u zaključ- 
noj strofi, pa ipak joj dojam postaje sve ijeskobniji: 

U bijelo okrečenoj sobi 

: Stoje dva duga drvena stola. 
Svakoga dana nove im goste 
Dovezu mrtvačka kola. 


U Cesarićevu pjesničkom izrazu ima nešto lijepo i on je posve individualan. 
Sjeća na Kranjčevića. Cesarićeve satire spadaju među najbolje, što imamo u toj 
vrsti lirike. »Pjesma gorka« i »Pjesma o kurtizani«, jedna i druga s ironičkom 
poantom, izvrsne su satire. 

U Cesarićevoj poeziji nadomještava refleksiju dubina osjećanja. I najništet- 
niji sadržaj postaje u toj poeziji čuvstveni doživljaj. Na toj njegovoj stvaralačkoj 
snazi ima udio svaka njegova pjesma. U pjesmi »Bijeg«, koja ima novelistički sa- 
držaj, intenzivna čuvstvenost pjesnikova nadomještava epsku širinu. U crtežima 


Ivo Kerdić 
Plaketa i medalje 


Ivo Kerdić 
Medalje 

kakav je pjesma »Slavonija« ona unosi u krajobraz val života, koji se doima 
sugestivnije nego svaki opis. U pjesmi Matošu, »Trubač sa Seine«, obuhvaća Cesa- 
rićevo čuvstvo lik, život, sudbinu i djelo Matoševo tako usko i toplo, da nam se 
čini, da smo čitajući osjetili opet ono, što je bilo najvrednije u Matoša. 


Luke Perkovića »Drugovanje s tišinom« 


Opseg i granice lirike u Perkovića krupnije su obilježeni, nego u lirike nje- 
govih pjesnika vršnjaka. On je uopće ličnost tvrđe građe. Lika mu je rodni kraj. 
Ma da mu je čuvstvo i blago i toplo, nešto se je od te topline izgubilo, dok mu je 
tražio izražaj, koji odgovara njegovu biću i naravi. Kad ga je našao, ništa nije 
zaostalo u magli. Naprotiv, njegovo se čuvstvovanje afirmira jasno, gotovo afo- 
ristički. Takva je pjesnička ćud bio i Kranjčević, s čijom je poezijom uopće Per- 
kovićeva lirika u intimnim vezama. U »Drugovanju s tišinom« — kako glasi 
natpis njegove zbirke — počinje i ona, a kulminira kao u Kranjčevića na svijetlu 
dana i jetkoj satiri. U nju je konačno ušao Perković vas. Ovdje je njegova lirika 
snažan odraz sadašnjice, naših dana, naših muka i naše nevolje. Na svom putu 
ona je postala naročito socijalna i vanredna dobit naše nove patriotske lirike. 


Zemljo moja, moja ljubavi stara! 

na te pljuju, meni u lice pada 

pravdi se žalimo, al stan joj nepoznat 

zar vječno bit će hulja koji za nju strada? 
Ja čujem: u mraku brus se vrti 

to se naše sjekire bruse 

ej' drveni stoče poda mnom oživi! ' 

Kad drugi zajašu konje, da ne budeš kljuse. 


Neka suzdržljivost i filozofska staloženost suspreže u Perkovića neobuzdane 
. pobune mladosti i temperamenta. Odmah u uvodnoj pjesmi »Život i dani« prika- 
zavši kao čaše pune i prazne dane našega života, on svjetuje: 


ti mudar budi, nijednom ne sudi, 
isprati svakog s užitkom do njegova kraja. 


On zna, da do luke spasa »još su dugi puti«, i da treba kretati naprijed. Njemu 
su blizi svi moreplovci brodolomci i otkrivači neznanih zemalja, njihov »put u 
neznano« njemu je draži od »starog traga«. On pozdravlja kažnjenike i urotnike 
i žali, što im ne može biti drug i prijatelj. On mrzi zakona stalnost i red i broj i 
trokut i redoslijed, volju koja se tuđoj klanja, i srce, koje ne zna da sanja. Ipak 
on nesretniku, koji prosi samo mrvu sreće, dovikuje: miruj! sve će dobro biti. 

Uza sav duboko uvriježeni altruistički socijalni osjećaj, Perković se ne gradi 
asketom, nego ispovijeda čovječji iskreno svoju ličnu radost života: 


O plodovi života, tko vas ne pozna 
Kako spokojno živi i blaženo mre. 


Dok bolesnika život grize, on ga i kori: 

Zašto me nisi uživao više? 


Kad mu se javi misao o smrti, on se hvata svega, što je zemaljsko, i odan je 
sluga svome mesu. No protivi se naravi Perkovićevoj, da bi dopustio, da taj he- 
donizam do kraja ovlada njime, on mu daje bolji smisao: 


Srce razgaliti 
pa ga zapaliti 
svijetlom se stvoriti 
ljudima goriti. 


T onda, kad se je nagnuo nad lice usnule drage, on još rezonira: 


Poznam ja dobro varke te tišine 
znane su meni pogibli te dubine 
što se pokrila tamom sklopljenog oka. 


Nije bez značenja, kad Perković svoje najsubjektivnije pjesme stavlja pod 
natpis »Za slobodu duha«, a druge, u opreci, meće pod natpis »Za koru kruha«<. 
Vidici u daljinu i nedogled zatvaraju se sami od sebe, jer njemu je »ljepša java 
nego san«, a »mi nismo sami ovdje u podrumu ovom«. Njegove oči zastaju na 
onom, što je blizu, na dohvatu: na ljudima i njihovoj borbi za koricu kruha. Iz 
ovoga vidokruga dolaze Perkoviću inspiracije, njegovu stvaranju najbolji po- 
ticaji — 

Bez tijela ostah — 
iz nova rastem u bezbroj oblika... 


Već u prvom odjeljku nagovještaju pjesme: »Mati« i »Matoš« tu novu liriku. 
Lik matere, izgrađen od surove građe svakidašnjice, ima nesumnjivih poteza u 
monumentalnost. 

Cio niz pjesama sa značajnim natpisima kao »Jutro toploga kruha<, »Otac«, 
>1936<«, »Tkalci«, »Kamenolomci«, »Čovjek-raščovjek« (posvećena Hrvatskom fren- 
taru 1937.) i »Slika domovine na seoskom kolodvoru 1955« — utvrđuje konačno 
Perkovićevu pjesničku fizionomiju, postaje potpunim izrazom njegove ličnosti. U 
ovim su pjesmama sadržani najbolji prinosi hrvatskoj socijalnoj poeziji, u tradi- 
ciji Kranjčevića i Krleže, naše samosvojno umjetničko djelo. 

BRANIMIR LIVADIC 


VINOVRŠKI LUG 


. Mlađa ai ljepša od brata studenta, Trešnja je plivala i igrala tenis, zabavljala 
se.ćeretajući u krugu kavalira, kad se one poluoblačne srpanjske večeri, pristu- 
pivši mu neočekivano u drvoredu, upoznala s Njegošem. Doduše, ona je za Nje- 
goša znala, poznala ga po razmiricama među Darkom i ocem, no da bi taj »zaku- 
kuljeni smutljivac«, »zloduh«, kako s mržnjom kaže otac, ušao bilo kada u njenu 
intimu, nametnuo joj se kao sudbonosna prekretnica u životu, o tome ona nije 
ni sanjala. Kasnije već, razmišljajući o svemu što se zbilo, o onom i danas joj 
nejasnom trenuiku, kad je naglo i ne oprostivši se sa svojim društvom prišla 
klupi na ivici osvjetljenja, i s jedinom namjerom da ponizi i vrijeđa, ona je sa 
zebnjom pomišljala na mogućnost, da je Njegoš na njezin izazov s kišobranom 
mogao odgovoriti jednako grubo, a ne kao onda, suzbivši je mirnim osmijehom... 

Onog dana, nakon sušne žege, nad gradom je oko jutra prohujao pljusak, 
pljusak se pretvorio u tih romon, blago je romonilo bez prekida do sutona, a u 
suton, pod zvijezdama nad poiskidanim oblacima, s lišća cvijeća nasada i trave, 
opijene plodonosnim blagoslovom vode, zalelujala je živa mirisava svježina uzbu- 
divši i ljude i zrak. Baš zbog toga, radi te svježine, što vrca odasvud u pokretima 
i smijehu, Trešnja se s gorčinom sjećala popodneva, osjećala ga kao mučnu i još 
nepoznatu brigu, a pred njom, pred njenim namračenim očima titrao je u suma- 
glici kao sanjan prizor, kad je otac u svađi radi nekakove šume najednom iz pre- 
tinca izvukao revolver, odapeo, odapeo u brata, no promašio cilj... 

—Ol... 

Skvrčivši se u udupku vrat4, Darko je nozdrvama uvlačio barut i gledao bez 
straha ravno u oca, koji stoji nepomičan u sredini sobe, shvativši da je sada nakon 
tog pucnja među njim i sinom zauvijek isključen mir. 

— Htio si me ubiti! ... ' : 

Ne mičući se s praga, Darko je cijedio kroza zube riječ po riječ. 

— I jesi! Ubio si! Ubio si sina! Jer sada nakon toga zbilja ti nisam sin! Ne! 
Nisam! Više ti nisam sin!... 

On je uživao u stravi oca, što bulji u revolver ne snalazeći se još uvijek, a 
njegove crne, sve crnje oči, usijane mrkom neprijateljskom vatrom, pazile su za 
svaku sigurnost na kobni prst. 

—...Ti... moguće... ni sam još ne znaš, koliko je u tebi zla! Požuda za 
novcem otrovala ti pamet, novac je tebi i zakon i vjera, a pljačka, zgrabiti bilo 
gdje i bilo čije, to ti je jedini smisao i jedini cilj! I ti još misliš, da se penješ! Da 
si junak! Da tvoj život znači uspjeh! A istina je, da si sasvim na dnu! Da ti nisi 
duboko u glibu, ne bi zbog dobitka pucao na sina, jer sin je ipak sin!... Htio si 
me ubiti! Pa jasno! Ta što će ti sin!... 

— Nisam! Nisam!... 

— Jesi! Vidio sam ti to u očima! Mi smo se i do danas prepirali i svađali, rekli 
jedan drugomu koješta, najviše gluposti, no revolver je ostao u pretincu, nije se 
i pucalo! A znaš li, zašto se do danas nije pucalo? Zato, jer se obično radilo o 
meni! O mojoj budućnosti! O mojoj časti! O tom, da Cvitovce sramotim, jer se 
družim s Njegošem! Ali danas! Danas smo se porazgovorili i o tvojim stvarima! 

I tek što si čuo za tu šumu, da znamo, da pazimo na vaše prste, gotovo je, revolver, 
pa ubi! Jednostavna stvar! ... 

— Lažeš! To je laž! Ne laži! Sve je laž!... 

Stari Cvitovac obrisao čelo, trgnuo se, s gađenjem odbacio revolver, nezado- 
voljno se približio prozoru. 

— Opalio sam zbog dojma, da te malo zaplašim, a ne, jer sam kanio ubiti, i ti 
to znaš! Sve ti znaš, i sve ti je to jasno, no vrag u tebi ne će mira! Svađa se, jer 
svađa mu je sve! Da! Vrag! Vrag je to u tebi! I za sve, što je bilo među nama, 
kriv si til... 

— Dakako! Ja sam izmislio Vinovrški lug!... 

— Opet! ... 

— Jest! I opet! Opet! Urlat ću, da čuju svi!... 

— Boga mi, pa ti si poludio! Već si sasvim lud!... 

I stari pomirljivo pošao prema vratima, spreman da iznimno zaboravi sukob, 
no Darko grčevito ispružio šaku i tako ga zaustavio na pola puta, gdje se po- 
novno namrštio oduprijevši se rukama o stol. 

— Ma reci ti već jednom meni, dokle će to trajati! Kako ću ja još dugo u vla- 
stitoj kući morati slušati od svog sina, da pljačkam, da sam nešto kao tat! Imaš 
sve što ti srce želi, ne radiš, ne brineš se za koru kruha, živiš kao mali bog! A da 
tako živiš, u neradu, bez brige, zahvaljuješ meni! Jedinome meni! Ocu, i nikome 
drugome!... Ali ja sam se mučio, nisam brbljao, preduzeo sam da budem među 
prvima u gradu, i uspio sam, jer to sam postao! No bi li ja to postao, da sam bio 
takav kao što si ti! Ne! Ne bi! I danas bi još zabijao klince u tuđe cipele! Umjesto 
da čitam kojekakove knjige, da buncam, da razmišljam o nekakovu poštenju, po- 
šteno mi je bilo sve, što je bilo i korisno! Da! Istina je! Borio sam se lukavo i su- 
rovo! Rušio sam sve što mi je stajalo na putu, udarao sam bez stida i lijevo i desno, 
tako sam krčio put! Jer put se mora krčiti silom, ako počneš kao gladan i siro- 
mašan šegrt, a tako kao gladan šegrt započeo sam i ja!... 

— Znam već, da si počeo kao gladan šegrt, jer to si mi rekao već stotinu puta! 
Uvijek! Neprestano to ponavljaš od moga djetinjstva! Ali tako me ne možeš pre- 
dobiti! Ne možeš me predobiti niti tim, kad veliš, da imam sve što mi srce želi, 
jer to je prozirna laž! U ovoj kući ja nemam ništa! Ništa, što bi bilo svijetlo! Što 
bih morao štovati! ... 

— Ništa! Zbilja!... Vidiš li, da si ipak lud!... 

— Za tebe! To je istina! Za tebe sam oduvijek lud! A lud sam zato, jer go- 
vorim istinu, jer ne ću razumjeti da si bio gladan, i da zato moraš još uvijek la- 
komo žderati. Jest! Žderanje je tu jedina riječ! Zaboravio si, da si bio gladan 
šegrt, zaboravio si sve, što je nekada bolilo, zaboravio si, da si čovjek među lju- 
dima a ne vuk! Jest! Ti si vuk! Bijesan vuk! Misliš da si bolji od stotine drugih, 
da moraš progutati što bi nasitilo stotinu, a sve zato, kako veliš, da bi bio među 
prvima! Zato se spremaš opljačkati i Vinovrški lug!... 

— Tako!... Vidi!... Ja žderem!... Vuk!... Ja sam vuk!... 

Dršćući, Cvitovac je klimao glavom, borio se s bijesom što opet kuha, i pritom 
teško disao. 

— Vinovrški lug, razumiješ li, nije moj. Danas, jer se ti svađaš danas, šuma 
je još vlasništvo zemljišne zajednice, ali sutra? 'Uko zna što će biti sutra. Možda 
će i prodati, jer trebaju za elektrifikaciju novaca. A elektrifikacija, priznat ćeš i 
sam, to je napredna stvar! Flektrifikacija sela znači, da se selo modernizira, 
ukratko, da napreduje! Ti bar toliko pričaš o selu, vičeš da je zaostalo, da treba 
pomoći, pa molim! Zar nije već i to, što kupujemo šumu, neka pomoć? ... 

— Molim te, nemoj mi tu glumiti, to ti ne će upaliti! Znam, da kupujete za 
četiri milijuna, a šuma po procjeni vrijedi sedam. Dakle što? Gdje je tu ta vaša 
pomoć, o kojoj već nedjeljama lažete po zagrebačkim novinama! Uostalom, naj- 
bolji je dokaz šumar Karas! Odbio je da potpiše privolu za prodaju, i zato ste ga 
preko noći premjestili! ... 

— Krasno! Dakle ja sam premjestio šumara Karasa! Ja ću odgovarati pred 
gospodinom sinom zato, jer je ministar premjestio šumara Karasa! Molim! Sada 
vidiš i sam, da si zbilja lud. Jer da nisi luđak, ne bi se svađao s ocem radi neka- 
kove pijanice! ... 

— Karas nije pijanica! Pijanicom ste ga proglasili nakon toga što je odbio 
da potpiše, to je poznata stvar! Nudili ste mu dvadeset hiljada! Dvadeset hiljada 
za tri milijuna, no da ste mu nudili i milijun, jednako bi odbio... 

— Mene se sada ne tiče Karas, tičeš me se jedino ti. Htio bih te opametiti, da 
postaneš ozbiljan, da gledaš u život sabrano i trijezno, a ne da fantaziraš kao 
upravo sada, kad sipaš budalaštine o stvarima, gdje si potpun laik. Ja sam star, ne 
ću dugo, i tko će me naslijediti u poslovima, ako ne ćeš ti! Ovo ovdje, što sam 
gradio četrdeset godina, ne smije se srušiti! Ja hoću da ovo stoji. Da Cvitovci 
ostanu. Da budu još i jači. A to, da Cvitovci budu još i jači, nemoguće je, budeš 
li tvrdoglav kao danas. Ustraješ li poštene i na zakonu osnovane poslove nazivati 
pljačkanjem... Ja, a i svi, kad kupujemo robu, nastojimo da platimo što manje, 
to je jasna stvar. Dadu li mi Vinovršani hrastovinu za hiljadu, razumije se, veselo 
ću odbrojiti hiljadu, a to, što šuma vrijedi više, jedan, dva, pa i tri milijuna, e, to 
je dokaz, da umijem trgovati. Da sam vješt i sposoban trgovac. I onda. Da. Priznaj 
mi to pošteno! Zar nije za Vinovršane sasvim isto, platio im četiri milijuna netko 
drugi ili ja? Ja plaćam! Po pogodbi! A pogodba je pogodba!... Međutim, kažem 
ti, da se jako varaš, ako misliš da svi misle tako kao ti! Glavni u pregovorima sa 
strane Vinovrha jest gospodin dr. Ivan Ribić, a on je po političkome mišljenju isto 
šoiti!... 

— Ribić! ... 

Ne vjerujući, Darko se prezirno nasmijao, siguran za Ribića. 

— Jedan Ribić i Valent Cvitovac!... 

— Da! Ribić! Jedan Ribić! Ribić i Valent Cvitovac! Da! Da!... 

U želji da smlavi tu bunu, što mu mjesecima kvari mir i zadovoljstvo, Cvitovac 
spremno izvukao lisnicu, tu potražio Ribićevo pismo, turio ga pobjedonosno sinu 
pred sam nos. 
= —Evoti! Čitaj! Izvoli to pročitati! Da znaš! Da vidiš u crnom na bijelom, 
kako ima i među vama pametnih glava. Okretnih. Takovih kao što sam i ja... Hi 
ti moguće misliš da sam krivotvorio Ribića? Da ovo pismo nije pravo? Da sam sam 

napisao i sam potpisao, ne bi li ti već po običaju za svijeću podvalio rog? Hoho! 
Hohohoho! Hohohoho! Mali moj!... Veli on meni, i još kako mi veli..., veli, 
jedan Ribić i Valent Cvitovac. Jedan Ribić! A samo Valent Cvitovac! Da si ti 
dečko, kakav bi trebao da budeš, znao bi, da gospodin Valent Cvitovac vrijedi bar 
toliko koliko jedan Ribić. A jamčim ti, da vrijedi više! Da je jači nego on... Va- 
lent Cvitovac! Izdajica! Odrod! Tako to o meni drljate po novinama, ali pitam 
vas, što ste mi i učinili? Ja sam s vladom! Sa svakom vladom! Pa budete li, što ne 
vjerujem, i vi na vladi, tu sam, bit ću i vaš! Da! Bit ću i vaš! A bit ću zato jer vla- 
da vlada, jamči, kako se to veli, građanima za imovinu i red!... A ti se varaš, ako 
možda misliš, da sam te razgovore s Ribićem započeo ja! Prvi je pisao Ribić! Da! 
On! Zna, veli u tom pismu, da bi firma Croatex kupila Vinovrški lug. Pa kako je 
već njihov opunomoćeni zastupnik, pravni, a i politički jer su ga izabrali na izbo- 
rima, on da je i odgovoran za njihovu budućnost, pa je zato potrebno da se o svemu 
porazgovorimo s njim. Meni pak piše, naveo je dalje, jer zna da sam jedan od 
dioničara Croatexa, i mada smo na izborima bili protukandidati, on da mene 
iskreno štuje, jer, veli, poznato je, da već godinama i godinama hrabro surađujem 
na podizanju privrede, a tako da radim što i on, za čitavu Hrvatsku... Kažem. 
Vješt je čovjek taj Ribić. Politika je život, život je posao, i zato je svijet naš, a 
ne vaš! Mi smo glavni, ja i Ribić, mi smo oni koji upravljaju vlakom, a vas, ne 
smirite li se, ne opametite li se za vremena, bacit ćemo iz vlaka van! ... 

A međutim je Darko zurio u papir, pročitao jednom, čitao ponovno, i uvjerio 
se da otac zbilja ne laže, jer je Ribić doista nudio Vinovrški lug. 

— Ipak tu ne ćete šićariti, niti ti niti on!... z 

Krijući razočaranje pod iskrivljenim osmijehom, izazovno je bacio pismo pred 
oca na stol. . 

— Sad bar znamo, kako gospodin diše! Upecali smo ga! Dakle to je ta njegova 
revnost! Zato on i raspitkuje u zadnje vrijeme, ima li Njegoš dosta da jede, jer, 
kaže, kako će se boriti, ako nije sit!... 

— Njegoš!... 

Samo Njegoševo ime dovoljno je da Cvitovac poskoči, tresući se od bjesnila. 

— Njegoš je propalica! Zakukuljeni smutljivac! Upropastio je sebe, pa sađ 
bi i tebe. Ali ne će! Dolijat će ion... ' 

— Molim, molim!... 

Naklonivši se posprdno, Darko je lagano otvorio vrata, izašao na hodnik, za- 
ustavio se na sredini ulice. 

— Darko!... Darko! ... 

Stojeći kraj prozora, Cvitovac se već kajao što je spomenuo pismo, a u nje- 
govim očima, dok gleda dolje, širi se opasan sjaj. 

— Trebam te načas! Dođi gore! ... 

— Kasnije! Kad uredim radi Ribića! Sigurno sam tu!.,, 

' Darko je ne osvrćući se pojurio niz ulicu, a otac, izobličen, osjećajući da je 

slabiji, s kletvom se povukao u kut sobe, i okrenuo se Trešnji, koja siedi od 
četka sukoba, ne opredjeljujući se, na divanu. PANJA NJOME Por 

— Pamti što ti velim, njegov Njegoš, taj će ga upropastiti, to je sigurno! On 
je njemu, glupanu, više nego svi. U Njegoša on vjeruje više nego u boga, jer u 
boga ne vjeruje, da vjeruje, slušao bi starije! Ja? Ti? Mi smo mu glupi! Neobra- 
zovani! Ti si zatucana, jer igraš tenis, a ne svađaš se s ocem, ne buniš se, ne poli- 
tiziraš kao on. Ti njemu nisi ništa. A ma baš ništa, tako, kao što mu nisam niti ja. 

— Mene baš ne moraš miješati u to... 

Pogođena, Trešnja je pocrvenila i naglo ustala... 

— Uostalom, dopusti, ja ti se čudim, da se s njim natežeš, a znaš, da je Njegoš 
kriv. Otiđi Njegošu, porazgovori se otvoreno, i vjeruj mi, bit će mir... 

— Što! Da ga molim! ... 

— Glupost! Zar baš moraš moliti? Jednostavno kaži, tako i tako, vikni, da to 
ne ćeš trpjeti. Pa valjda tu postoji nešto, što ti daje pravo, da se možeš braniti... 

— Ne, ne postoji tu sasvim ništa, jer je Darko nažalost punoljetan. Prije? 
Priznajem ti, prije se je moglo, no sada više ne. Nego ja ću Njegoša na drugi način. 
Sigurnije. I te kako će to osjetiti. Sumnja se, da piše nekakove brošure. Nešto proti 
vladi, o hrvatskim pravima, o tom ti ima na redarstvu ovolik spis. I ja ću njega 
tako, o pregovorima ni govora... 

— Sve je to po ukusu. Tako, kako tko zna. No da ovaj život nema smisla, da 
se naša kuća pretvorila u cirkus, o tom već davno u gradu pričaju svi. Istina je, 
mene se to zapravo ne tiče, ne znam ništa, a i ne ću da znadem, pa zato se i čudim 
tvojoj sigurnosti, kada tvrdiš, da me Darko smatra neobrazovanom i zatucanom. 
Ja s Darkom nemam ništa. Ne svađam se. Nisam niti s njim niti s tobom. Već hoću 
svoj mir... i TA a8 ' 

— Pa i ja to hoću, kao i ti, svoj mir... 

— Zašto se svađaš... ik dodekcd s ' 

— Tako! Dakle svađam se ja! No, Trešnja, zbilja sam iznenađen. Proti meni 
s. Iti!Iti... 

— Ja sam ti rekla jasno i glasno, da nisam niti s tobom niti s njim. Ali tu se 
već počelo i pucati, a to je neizdrživo. Što bi se dogodilo u slučaju, da si pogodio 
u cilj? Nemoj, molim te, pričati ništa! Htio si ga ubiti, Darko je to dobro vidio... 

— Raspalio me. Čula si i sama. Kriv je sam... 

— Mene se ne tiče ništa, tko je kriv. Ostala sam slučajno nakon objeda u sobi, 
nisam ni na tvojoj ni na njegovoj strani, ali vidim da se dalje ne može. To se 
mora svršiti... 

Uvučena proti volji u taj vrtlog, u tu njoj nerazumljivu bitku, Trešnja, ne- 
strpljiva, ostavila oca, a u suton kao obično već godinama izašla prema drvoredu. 
Tek sada u ovo kišovito popodne, prvi put izravno prisustvujući sukobu, a ne 
kao dosada da bi slušala iza vrata nepristupačna u svjetlosti svoje sobe, ona je, 
a da nije to nikako htjela, osjetila nešto kao simpatiju za brata, pogotovu nakon 
onoga suludog trenutka, kad je centimetar nad njegovom glavom projurila smrt. 
Tko je među njima pravi krivac, zbog čega se zapravo toliko trvu, kakova je to 
sila u tom Njegošu, da se Darko radi njega kolje s ocem, Ribić, tajna oko Vino- 
vrškog luga, otkriće da Njegoš piše proti vladi, sve se to zarilo u njene misli, 
uskovitlalo se kao vihar u razdraženoj svijesti, te htjela ili ne htjela, ona je to 


ooo 

ponijela u sebi i na svjež zrak. Kakogod se opirala bujici utisaka, a opirala se 
uporno već zbog svoje slobode, u njenim je ušima ječao pucanj, rasipao 59 u oluju 
zaglušnih odjeka, a brat, blijed i raspaljen od strasli, pričinjao Joj se mrtav, kao 
tanetom pribijen o zid. Ipak, mada su ih odvojile navike, i išli su svako svojim 
putem, u onom trenutku kad ga je gotovo izgubila, razabrala je da je taj nervozni 
momak od istoga tkiva kao i ona sama, a zato, što su danas skoro već i tuđi, da 
nikako nije krivac on sam... , 

Tuđi — u koliko se to može reći — postali su pred sedam godina ee 

Onda je bila tek petnaestgodišnja šiparica, u razredu se naveliko čitalo i pre- 
piralo, kad se jednoga dana pred njihovom školom pojavio dugokos sedmogimna- 
zijalac Benić, i s Tolstojem pod miškom nametnuo se da bude putokazom. Slab, te 
se činilo da se lama na vjetru, s osmijehom gladeći kovrčave vlasi, s rječito ispup- 
čanom donjom usnom, Benić je propovijedao zamršenu mudrost, prskao slinu ni- 
žući citate, vatreno slavio odricanje i čistoću, ali najradije u polumraku zatvorenih 
soba, gdje je sam, jedini među zadihanim ženskama, i Trešnja se sjeća, ne bez 
nelagodnosti, da su u tim danima brbljarija o istini u Benića bile zaljubljene a ma 
baš sve... 

— Što vi to tamo? Čujem, da sa zlatoustim Benićem obrađujete Tolstoja... 

Doznavši nekako za Benićevo poslanstvo, Darko nakon objeda zaokupio 
Trešnju, govoreći o »onom Beniću« s neprikrivenim omalovažavanjem. 

— Onaj Benić ti je pravi šmokljan! Zaljubljivac! Lažac! Prepričavalac proči- 
tanoga. I sad, kad je ismijan od muškaraca, primio se suknjica... 

— Benić je inteligentan... 

Uvrijeđena, Trešnja je odlučno branila proroka. I sama zaljubljena u nje- 
govu pamet, s nekoliko njegovih pisama u stoliću, ona je na uzvik, da je Benić i 
bludnik, da ne zna ništa, da ne osjeća ništa, ponavljala da je Benić inteligentan i 
inteligentan, a na kraju, već u vatri, pozvala Darka, da pođe s njom još istog po- 
podneva, pa da vidi kako će ga Benić bez muke pretvoriti u prah... 

Sam prenapet, proživljujući lektiru, Darko je dakako pristao na poziv, smje- 
stio se popodne u kutu kraj klavira, tobože ravnodušno listao note, i dok su se dje- 
vojčice smijuljile već unaprijed, uvjerene da je klevetnik Beniću sitnica, smi- 
juljio se zbog vlastitog prestiža i on sam... ' 

Ne znajući još ništa o ugovorenu dvoboju, Benić je zakasnio kao uvijek i na 
taj sastanak. Ugledavši međutim neželjena gosta, doduše brata jedne iz kruga, no 
muškarca i zato neugodna uljeza, uzvrpoljio se u strahu za svoje prvenstvo, a 
smetnju je nespretno prekrio s izvještačenim ushitom. 

— Gle! što vidim! Imamo i gosta! Tome se radujem! Zaista! Radujem se silno! 
Pogotovu kad je dobronamjeran gost... 

— Dobronamjeran sam svakako .., 

Darko se uspravio, pa napao. 

— Ja uvijek, u svakom slučaju, radim i govorim što je istinsko i točno, a radim 
li što je istinsko i točno, znači da sam dobronamjeran.., Nego upravo čujem, da 
ste Tolstojevac, gospodine Beniću :.. 

— Tolstojevac? Pa jesam! Uostalom, to je i razumljivo, jer Tolstoj je po mi- 
šljenju autoriteta objasnio sve... 

— Tako? Ne znam baš, koji su to autoriteti, ali nije to ni važno u ovom času. 
Sada ste mi važniji vi... 

— Ja? Važniji? A molim vas, zašto sam vam važniji? ... 

— Zato, jer kažu, da po Tolstoju naučavate i gospođice... 

— Ja da po Tolstoju naučavam gospođice! Idite! To je smiješna stvar! Mi či- 
tamo. Zajednički čitamo. Tumačimo u razgovoru teška mjesta. Jer razgovor i treba, 
gospodine dragi, kad se želi iščeprkati što je rečeno između redaka, sve što je ma- 
glovito i nejasno... 

— U tom se slažemo... 

— Vidite li! Slažemo se! Slažemo se!... 

— Jest, slažemo se, da su gdjekada i razgovori korisni. Čovjek, na primjer, 
mjesecima laže, vršlja, prenemaže se bez osjećaja za mjeru, a onda dođe i njemu 
trenutak, kad će umjesto u kabanici osvanuti pred lakovjernima gol... Mene, do- 
pustit ćete, zanima samo to. Da li vi i radite kako govorite, razumije se, po Tol- 
stoju... 3 

— Pa ja sam vam već rekao, da sam Tolstojevac, i tu je sve... 

— Molim! Tu je sve! Međutim, ja — i samo radi istine — nikako se ne mogu 
zadovoljiti, da je tu sve. Ja mislim, da ste upravo nedosljedni, jer pričate jedno 
a radite drugo, ili točno, dok ovdje slavite odricanje i čistoću, da živite nečisto! 
Vi, zna se, živite sa ženskom, sirotinjom, prezrenom od farizeja i puritanaca, sa 
ženskom što se daje radi kruha za novac, i toj bijednici što se daje za novac, da 
ne bi i sami plaćali usluge, obećajete — kada svršite škole — uskrsnuće i spas. 
A znamo, svi mi to dobro znamo, da lažete, da nikako ne mislite na njezin spas... 

— Jal... Jal... 

Smućen i zatečen, Benić se nemoćno zagledao u Darka, Nema sumnje. Radi 
toga bi ga morao ispljuskati! Udariti šakom u drska usta, zariti mu nokte u noz- 
drve i uši, i tako ih, noktima, rastrgati! No kako! Kako, kad je očito da je slabiji, 
jer taj je deran kao bičina. Snažan. Jak... 

— Ja... pa to je... razumite me... prirodna potreba... 

Pregorivši žudnju da Darka tuče, Benić je prstima zakopkao oko samoveza, 
tješeći se da oprašta prema uputama Tolstojeve nauke. 

— Nagon jest jedno, priznat ćete i sami, a teorija, ... volja... misao čistoće... 
nažalost, to je druga stvar. Ja se borim, borim se i patim, gnjušam se sebe i svoje 
slaboće, no tješim se onim, što je rekao Ibsen, da se vrlina stiče preko grijeha. 
Griješim, ne tajim, no stičem i vrline! S iskustvima ću koristiti drugima! Jest, ko- 
ristit ću, jer znam da griješim, jer sam svijestan da se valjam u zlu... A onda... 
onda... uvidite to, prijatelju... o takovim stvarima govoriti ovdje, ... trebalo bi 
ipak obzira!... 

— Pa Tolstoj bar traži iskrenost kao uvjet, da čovjek bude u sebi zaista čist... 

Uvjeren da je protivnika izvrgnuo sramoti, Darko se nasmijao, ne popušta- 
jući daleko od obzira. 

— Priznali ste. doduše, priznali ste mučki, da onoj bijednoj ojađenoj ženskoj 
doista lažete, kad joj pričate o uskrsnuću, a to, što velite da se gnjušate sebe, ni- 
kako ne može obraniti gadnu stvar. Ta ženska od vas čeka spas. Vi ste je omamili 
svojim obećanjem, u vama ona gleda boga, s vama će, kako misli, poživjeti kao 
čovjek, okasno, ali ipak, ma bio i trenutak, samo da je prije nego smrt. Nadežda 
Nikolajevna! Tako ste je, veli, prozvali. A molim vas, čovječe, kakova van Je to 
Nadežda Nikolajevna! Dakako, po običaju već, pročitali knjigu, pa hajde da se 
malo poigramo i Garšina. Ne može se svagdje s Tolstojem ... Zaključak? Lažete i 
s Tolstojem i s Garšinom! Lažete svijesno i tu i tamo! Ukratko, šaren tip... 

—Avi?... A vi!... 

I u obranu Benića, kao jedan, na Darka zagrajalo desetak glasova. 

— Ja? Pa ja ne govorim o čistoći! Ne vičem kao on, da sam čist... 

— Ali zato je to sofizam... 

Dosjetila se Trešnja. i 

— Tako je! Sofist! Sofist! ... ' 

Opkoljen bijesom pobunjenih ruku, ne razabirući ništa u unakrsnoj krici, 
Darko se energično probio do vrat4, tu se zaustavio, pogledom zahvatio sestru, 
primio se za nos. 

— Ne osjećate li, da je nešto procurilo?... Neugodno?... Kiselo?... Trešnja! 
Bit će to tvoja pamet! Vjeruj mi! Samo to! ... 

Od tog su dana među bratom i sestrom zavladali, doduše bez objave prekida, 
i ne baš neprijateljski, no ipak hladni odnosi. Jednom, pa i drugi put, već zbog . 
njene naivnosti, Darko se približio sa željom za pomirbom, no učinio je to vrije- 
đajući antipatičnog mu Benića, i ona ga, što je istina, odbila iz samog prkosa. Po- 
slije, kad se sasvim razočarala i povukla, utvrdivši da je »Tolstojevac« pisao i 
drugima, a sve dok i njoj u isto vrijeme, bi već kasno za obnovu drugarstva, jer je 
Darko nadrastao obračune s Benićima, zakoračio na dalek put. Zakoračio je pre- 
križivši je kao nešto što mu ne treba, smatrajući je lijepom no i površnom udava- 
čom, koja čeka ženika uz bogat miraz, a nema ni vremena ni volje za ozbiljnost, 
da bi jasno, već zbog sebe i svog života, odredila, u čemu je istina, a gdje je laž... 

Pa ipak, bilo je to nepravedno i krivo, stvoreno u času uzbuđenja i na ne- 
ozbiljnu temelju. Povrijeđen zbog neuspjeha sa zaljubljivim Benićem, Darko je 
zanos petnaestgodišnje šiparice preuveličao u mislima do značajne zgode, i upravo 
je odabrao tu za svoj sud. Međutim, da je prišao ne spominjući Benića, jer taj je 
pogotovo nakon otkrića o pismima, pekao kao ružna i skrivena ogrebotina, ona 
bi radosno primila povjerenje, a tako je mislila da je kriva, i bi je stid. Stideći 
se stisla je zube, nadala se, čekala. Čekala je, da bi bilo kako je bilo i prije, kad 
su veselo lutali po poljima i nad vodama, a dočekala je da bude sve više nerazum- 
ljiv, udaljujući se, sve više tuđ. I zato, kad se jednoga dopodneva slučajno srela 
s drugaricom iz razreda, a ona ju pozvala da je prati na tenis, zgrabi to kao spas 
od nemile osamljenosti, uvjerena da je prijelazom u novu okolinu osiguran i novi 


mir... ' 
Na plivalištu i igrajući tenis zbilja se oporavila. Opaljena suncem, osvježena 


vjetrovima, ona je zaboravljala da je bila osramoćena, da se ćutjela krivom radi 
junakinja iz knjiga, a kad je na rijetkim sretanjima s bratom — (sretali se još 

jedino za objedom i večerom) — doskora osjetila zadovoljstvo radi ravnodušnosti, 
bila je i ponosna, jer je mislila da je sasvim slobodna. Prvi sukob među Darkom 
i ocem mimoiđe, ne izustivši ni slova zaista spokojna. Odakle se pojavio i taj 
Njegoš, tko je, što je, što kani s bratom, i da li je otac baš tako u pravu kad hoće 
da Darko s Njegošem kida, bili su to i te kako privlačivi upitnici, radi kojih bi se 
nekad posvadila i sama, no sad su prohujali pokraj uha kao prazan šum... 

U toj. bar se činilo, hladnokrvnoj odvojenosti vrtoglavo su nestale godine. 
Naviknuvši se već sasvim na kriku u kući, shvativši je kao nešto bez čega se ne 
može. ona se i ne znajući preselila na igrališta, brbljala je o rekordima s neizvje- 
štačenim žarom, ne sluteći da je moguć i taj trenutak, kad će iz nje provaliti pri- 
tajene sile, a prvi, nad svim i pred svim kao nekad, i opet će biti brat. Drhtala je 
razabravši da je taj trenutak tu. Prolazeći ulicama nakon prepirke s ocem otkrila 
je. da je oluja u njezinoj duši buknula zajednički s olujom nad gradom, i ta slu- 
čajna časovita veza posta joj u grozničavom razmišljanju primamljiv znak. Slu- 
šajući, već u drvoredu, svakidašnjost kavalira, kako brbljaju o lobovima i seto- 
vima s nulom, gledala je još uvijek pobunjena Darka, slušala do bjesnila raz-- 
dražena oca, a Njegoš, zakukuljen, skrivenih namjera, zbilja se učini kao krivac 
svemu, kao netko koji podmuklo i njoj još iz nevidljivih računa mrsi čvor. I baš 
tada, uzbuđena sumnjom, svoja i zamišljena sred bučne hrpe, ugledala ga dvade- 
setak koračaja od sebe, gdje nemarno podvija kabanicu za kišu, te sjeda proma- 
trajući iza šanaca rasvijetljen grad... 

= sas HeJGleće VŽ, a 

Zaustavila se pred klupom, takla ga, da je izazov očit, vrškom kišobrana. Iza 
nje, iznenađeni, ne shvaćajući ništa, kavaliri se utvrdili između dva kestena i ona, 
sluteći, da se spremaju pomoći, da će svakako i udariti, a udariti s voljom, oćuti 
da joj pleća golica hladan znoj... 

-— Gujete if... 

— Čujem!... ' 

Tek sada, ne čudeći se ničemu, okrenuo se i Njegoš, slegnuo ramenima. 

— Čujem! Razumije se, čujem dobro. A baš da i ne čujem, vi ste se za svaku 
sigurnost javili i kišobranom ..... ' 

Miran, otirući tragove od kišobrana, on ju je gledao umornim očima, osmjeh- 
nuo se, učinilo joj se da se i ruga, ali ostao je sjediti. 

— Molim!... Izvolite?... Trebate me?... No prije se umirite!... 

— Da li ću se umiriti ili ne, to je moja stvar... 

— Pa naravno, to je vaša stvar. Doduše, prišli ste na neobičan način, ali ja 
pretpostavljam, da ste tu radi Darka. Zato, radi Darka vas i molim, da se najprije 
umirite... 

— Samo nikakovih savjeta! Ne trebate me učiti... 

Poduprijevši se kišobranom o rub klupe, Trešnja je stajala tik pred Njego- 
šem, fiksirala ga, drhtala, i dršćući sve više blijedjela. 

— Ja to znam, da sam sada nepristojna, ali nitko vam ne brani, da nepristojni 
ne budete i vi! Ja ne želim kavalirskih obzira! Ne trebate me štediti! Ne morate 
mi se smješkati! Kad sam prišla, prišla sam da se porazgovorimo, a nipošto da 
laskamo... I 

— Pa izvolite! Porazgovorimo se! Zar ne vidite, da ne kanim ro : A 

— Tražim!... Jest! Baš, tražim, da još danas raskinete s mojim £ .. Jer 
da Darko strada radi drugovanja s vama, vama je to svakako poznat: gran po- 
podne otac je u njega i pucao, sve radi vas. Otac ne će da bude Pa u tom on 
vidi nesreću za Darka, i ako ste mu zaista prijatelj, vi ćete kidati!... 

— Zna li otac...? mb a 

— Ne zna on ništa! A i zašto! Nepotrebno je da zna! Sve što činim, činim 
po sebi, dozlogrdilo mi, postao je već odvratan taj Tat... m. 

— Vidite li, ...ipak je to..., blag sam, ...neobična stvar... Da li vi mene 
poznate? Da li vam je jasno, što je to s Darkom i sa mnom, zašto smo se sprijate- 
ljili? Možete li razumjeti, koliko ste zatražili, kad hoćete da kidam s najboljim 
drugom. Kada tražite od mene ono isto, što traži od Darka njegov otac. A traži, 
jer je... kažimo... lud... Što vi znate o našim raspoloženjima? Odakle zaklju- 
čujete, da je u tom, kako velite, ratu Darko kriv?... 

— Ne! Ja to nisam rekla! ... ' 

— Niste, ali tako mislite! Jest! Mislite upravo tako, a da mislite, dokaz je što 
ne djelujete na oca, da bi prestao huškati u odnosu s Darkom. A ne djelujete, jer 
ste pristali uz njega, mada je kriv... ' 

— Slušajte! ... 

Uzmaknuvši za korak, Trešnja se zaprepastila. : 

— Vi tu tvrdite nešto, što ste zlobno izmislili! Ja nisam ni uz Darka ni uz oca. 
Razumijete! Prigovaram i jednom i drugom. Za mene su oni obojica krivi. Je- 
dnako! I otac i brat! ... 

— Kriv je uvijek samo jedan, i da niste bar u mislima sa svojim ocem, znali 
biste da je krivac on! No vi, umjesto da sudite bez straha, tvrdite isto što tvrdi i 
gazda, da je drugovanje Darka sa mnom i njegova nesreća. Zna se, zašto to tvrdi 
gazda. Njemu, krivcu, potrebno je prebaciti krivicu, da je drugi kriv. I ja vas 
pitam još samo ovo, da li bi se odnosi Darka s ocem zaista poboljšali u tom slu- 
čaju, da ja iz gluposti, s.Darkom raskinem! Ili, ako baš ne ćete da to bude iz glu- 
posti, uzmite, da raskinem u strahu pred vašim očima. Ne! Ne bi! Nikako se ne bi 
poboljšali! Da to bude, da se oni pomire, trebalo bi izmijeniti raspoloženja u jed- 
nome ili drugome. Na primjer. Gazda bi se morao pokajati, prikloniti se sredini 
od koje živi, i naravno, prestati otimati. Darko? Morao bi postati kameleon. Hulja. 
Isto, što je sada otac. A to je, priznat ćete i sami, nemoguća stvar... 

Ustao je gledajući prema gustoj hrpi, što je prišla _primičući se korak po 
korak, okružila ih kao neugodan zid. 

— Uostalom... mislim da smo gotovi. Ja, razumije se, ne ću kidati. Pa i ne. 
ozbiljno je tražiti od nepoznata čovjeka, da ruši nešto što je vrijedno kao život, a 
upravo ovo od mene tražite vi... 

— Čekajte!... 

— Ma zašto? ... 

— Zato! Rekla sam, pa čekajte! ... ' 

Bila je pozlijeđena od njegove sigurnosti, osjećala je da je jači, da ga ne može 
nadjačati, a u istom trenutku, osvrnuvši se za njegovim pogledom, ugledala je 
kliku, i najednom protrnula. 

Klika se spremila da priđe sasvim, ona je to dobro vidjela. Dajući joj pravo 
zbog njene ljepote, četa mišičavih zdravih mladića uperila u Nj jegoša ironične po- 
glede, bila je gotova da progovori i sama, suzujući neprimjetno i tako uzan krug. 

— .No?. 

Njegoš je ostao kraj klupe, osjećajući da ti njemu nepoznati ljudi prilaze 
zbog nečega određena no neugodna, i ne gledajući ka potražio stražnji džep. 

— Što je? Zar ne vidite, da čekaju! Dajte znak!. 


— Molim!. 
Promucala je s osjećajem kei. i bi je pritom stid. 
— Lijepo vas molim... Otpratite me! ... Malo!... Na riječ! ... Na sam čas! .. 


Prišla je krugu kao u nesvjestici, na nesigurnim nogama. Taman nemir od 
malo prije rasplinuo se kao magla pod zahvatom grižnje, a jedino, što je ćutjela, 
to je strah da će Njegoš ostati, jer je ne će pratiti. 

— Gospodin Njegoš! ... 

Već van kruga, zvala ga i pogledom i riječima. Svijest, da je bila nepravedna, 
učinila ju malodušnom, gotovo je plakala. Išla je naprijed pognute glave, gleda- 
jući preda se u vlažnu zemlju, slušajući čuje li mu zaista korak, a on ju je pratio 
korak za njom, zamišljeno gledajući hrpe kuća, starih, nakrivih, isprekrižanih 
izrovanim uličicama. ' 

Duboko u drvoredu, daleko iza kuća, sigurna da su zbilja sasvim sami, 
Trešnja se trgla, okrenula se, neodlučno počekala. ' 

— Da li mi to možete oprostiti, gospodin Njegoš? Bila sam neozbiljna. Drska. 
Glupa. No da sam i smiješna, osjetila sam to tek onda, kad su oni... pokušali... 
pokušali su, da me nisu pitali. Nisu! Nisu! I varate se, ako mislite da je zavjera. 
Sve je to provalilo od današnjeg popodneva, provalilo je kao bura, nametnulo se 
svijesti, vjerovala sam, da ću zaista učiniti poštenu stvar. I ja, istina je, ne znam 
još ni sada, kako sam to mogla učiniti. Mislila sam, da sam samostalna, da živim 
u slobodi, da se krećem i da sudim po samoj sebi, a vidim, da sam zbilja pod utje- 
cajem oca. I nehotice, mislila sam o vama baš kao ion... 

Govorila je oživjevši u sjenama kestena, još ljepša u toploj večernjoj tišini, 
mirna jer je ćutjela da joj vjeruje svaku riječ. 

— Ja, priznajem, ne razumijem tu ništa, a priznajem još i to, da nisam niti 
htjela razumjeti! Oni se svađaju, sve ljuće i češće, i ja bar do danas, kad sam slu- 
čajno u kući, ogradim se od svega u svojoj sobi, jer štujem svoj mir. Pa ipak, kako 
vidim, opasnost da postanem pristrana bila je tu. Da li je to zato, jer jedem njegov 
kruh? Ja ga, istina, jedem rado, no da bih ga jela uz tu cijenu, na to ne bih nikada , 
pristala... Uostalom, ako nemate ništa drugo, zašto bi tu zapravo stajali? ... 

Pošla je zadovoljna sa samom sobom, jer je znala da može bez ikakova straha . 
i stida govoriti istinu. Priznajući da je mislila kako misli i otac, doduše nesvijesno, 
bez svijesti o podložnosti, ona je u svojoj razbuđenoj nutrinji srušila i posljednju 
zapreku prkosa, razdragana predala se osjećaju, da je bila poštena. Poraz u drvo- 
redu čini joj se kao prava pobjeda. Ovaj još uvijek zakukuljeni muškarac, što 
ide kraj nje u oklopu šutnje, pokazao joj mirno, bez mudrolikih uzvika, da ona 
ni krijući se u svojoj sobi nikako ne može zaobići već gotov jaz. 


— Zbilja! ... 

Pogledala ga radoznala, da mu napokon vidi boju OČLJIL oš uvijek 

— Kažite mi, molim vas, gospodin Njegoš, smatra li me Darko još uvije 
naivnom glupačom?.. X . 

— Glupačom? Vas! A zašto bi vas smatrao glupačom? (e. Ne! Koliko se Kaf 
ćam, a mislim da se sjećam, o vama se nije ni govorilo. Pa i zašto bi se govorilo?... 

— Ne? Nije?... 

Bila je razočarana i zbunjena. 

— A ja sam mislila... 

— Mislili ste krivo... 

Njegoš se odlučno zaustavio. : . 

Naokolo u šancima, načičkanima jablanima i vrbama, raspjevali se zrikavci. 
U gustim krošnjama stotina kestena šumorilo je bez vjetra od same svježine, a u 
mraku, što se širi iza obrisa grada, svjetlucale su lebdeći nad granama hiljade 
krijesnica. Negdje u dubini pokošenih livada kratko kao prestrašeno oglasila se 
ptica, a zemlja, topla od plodnosti i ljeta; disala je snažno, i od toga je titrao zrak. 

— Ja... oprostite,... ne ću dalje! Ne vidim više nikakova razloga. Reklo 
se jesve!... 

On je gledao u grm pred sobom, prišao, ljevicom zaustavio krijesnicu, oprezno 
je primio na dlan. : 

— Slutio sam odmah, da je sve to, što se tamo dogodilo skrivila zabluda. Mi- 
oslili ste, da sam bauk, da trujem ljude, i zato ste me htjeli kazniti pred svojim 
prijateljima. Međutim, ili meni se to možda tek čini, sada kao da ste uvjereni, da 
ne trujem ljude, da sam pošten i da nisam bauk. Ne razumijem. Pa odakle vam 
sigurnost, da se ipak ne varate?... 

— Da se varam? Ne varam se! Ne, vi niste bauk.... 

<. Prišla mu sasvim, primila za mišku, pogledala ga potpuno sigurna. 

— Ja, to je istina, ne znam još ništa, niste me razuvjerili, pa ni pokušali razu- 
vjeriti, no zato sam osjetila. Zaista! Osjetila sam sve! Živi nešto, što je jače od 
opipljivih dokaza. Ne samo da je jače, već i bliže, sigurnije, kuca toplo, i zato 
ćemo radije primiti! Opipljive dokaze pruža drugi, i obično pruža da bi nametnuo 
mišljenje, no ovo, to, što kuca u nama, bukne kao blijesak roja krijesnica, najbolje 
pokazuje put! I baš to, što je bliže nego dokazi, buknulo je u meni odmah nakon 
drvoreda, veli mi, varaš se, Njegoš nije bauk... Ne! Zbilja! Ne razumijem tu 
ništa! A molim vas, zar se i mora razumjeti? ... 

Ušutjela je, no samo zato, da osvježi dah. 

— Rekli ste doslovce, da ne vidite više nikakova razloga. Da se reklo sve. A 
ja vas molim, pođimo dalje, jer se nije reklo sve. Sa mnom je tako, kao da sam 
se upravo rodila, gušim se od obilja utisaka i riječi, vidite, dršćem, i lutala bih 
čitavu noć. Možda je to od toga, što znam da sam kriva, i vaša blizina mi treba da 
se vrati mir. Da odete, mislila bih, da ne možete oprostiti, da sam doista učinila 
nešto, što se ne da popravili. A ja ne ću da budem kriva, hoću da sam sasvim spo- 
kojna. Možda je to tako od ove noći, od krijesnica, od zvijezda što mi trepte nad 
glavom od zrikavaca, što ja znam! No zašto baš i znati! Čemu ispitivati, od čega 
se u duši pokrenuo veseo val... 

I Njegoš, a da to baš i nije htio, pristao da s Trešnjom šeta dalje, prateći je 
u iu sve vedriju i puniju noć. U njemu — mada to u mislima odbija — onaj dodir 
njezine ruke izazvao je vrelu i ugodnu jezu, i on se trudi da bi bio sabran, da 
više ne misli na tu ruku, a pogotovo da ne zaostaje s namjerom da je gleda, no 
ipak, uza sve to ju je gledao. Tek sad je opazio, da je zaista lijepa, ljepša nego 
se o tom govorilo, jer je bila pametna. 

A onda, za Njegoša je to posebno važno, u njegovu životu dobrovoljnog asketa 
nije još nikada i žena progovorila riječ. Razumije se, bilo je i poznanstava i veza, 
no slučajnih, bez značenja, od samog časa, toliko, da tijelo ima zdrav tlak. Žena, 
on je to govorio i Darku, sjecka u borcu cjelovitost snage, dijeli je na sve manje 
djeliće. Umjesto da živi za svoju borbu, da se bori sav za svoje ideale, po ženi će 
osjetiti žudnju za tišinom, za nečim što je njegovo, i isključivo njegovo, da bi 
mogao, kako se to veli, poživjeti i za sebe, odmoriti se od napora i gubitaka u na- 
ručaju miljenice. No taj odmor od napora i gubitaka nije drugo nego znak za 
uzmak, podjela sila na svoje i što nije svoje, a to je kraj. Pa zato, da bi bio u 
borbi čitav, Njegoš je bdio nad samim sobom, gušio u sebi klice žudnje, odricao 
se svega što je živjelo van njegove istine, da je borba sve... 

A međutim je Trešnja koračala naprijed, udisala mirise smirene noći, i ne 
sluteći što se javlja u Njegošu. Oko njih su polja s kukuruzištima i žitom, grad 
se rastvorio u tami iza drvoreda, a neravna, tek slućena crta staze, meke i još 
vlažne od popodnevne kiše, nosi ih sve dublje u zelenilo i njegov mir. I najednom, 
— Njegoš to osjeti sa strepnjom, — probivši silovito pokrov volje, u njemu prsnu 
žarka želja, a njegove ruke sunuvši iz džepova posegnu za tijelom što se spokojno 
bjelasa, sigurno i ne bojeći se ničega. Ruke je zadržao na granici, u zadnji čas. 
Prisilio ih da budu kao svezane uz bedra, da se trzaju kao mahnite od potrebe za 
stiskom, a otrgnuvši se da se opet zalijeću naprijed, da svakog trenutka zasijeku 
prazan zrak. Znajući da je jači od ponora u sebi, Njegoš je uživao igrajući se sa 
svojim rukama. Zaustavljajući ih na ivici u hipu pred činom, on je kušao sama 
sebe, dršćući mjerio vlastitu snagu, i trnuo na pomisao da bi se Trešnja zaustavila, 
te tako naišla na igru i sudarila se s prstima. Bio je svijestan, da je, ma da jači, u 
ovom času slab. Svijest, da čini nešto što je ružno, nešto što mora prekriti mra- 
kom, bolila je, jer je htio da bude potpun i čist. Nije li to dokaz, da je ponor u 
njemu još uvijek neuređena močvara? Da je njegova tobože sigurna nadmoć 
uistinu nadmoć prividnih sila, jer da nije, išao bi za djevojkom stišan, ne misleći 
na silu i grijeh. Ali draž, da je igra ovisila o niti, bila je ipak prevelika, da bi 
sustao na polovici. To, što je branio izmučenim rukama, dopustio je mislima, neka 
luduju po volji, i misli, pijane od mraka i zemlje, trgale su haljinu s plijena 
pred sobom, rušile ga u postelju žita i trave, poljupcima gušile plač. Dok vika 
žrtve tone u tišini, on je krši okupanu rosom, a kada je svladana, rida zajedno 
snjom... 

T baš sada Trešnja je neočekivano spomenula Vinovrški lug. 

— Vinovrški lug to je hrastova šuma, toliko sam razabrala od popodnevne 
svađe. Ali drugo? Što se to događa sa šumom? Ne znam! A htjela bih znati... 

— Vinovrški lug!... 

Dosta je, da Njegoš bude i opet svoj. 


—————— 

— Vinovrški lug je više nego šuma. To je nešto, gdje će se slomiti mnogi vra 


tovi. I tko zna. Možda će se slomiti upravo moj... . n 

Nešto crno, crnje od mraka, prhnulo iz bazgova grma kraj puta, pojurilo 
prema Njegošu, zalepršalo mu kraj lica, sa šumom se zabušilo u kukuruze, što 
puckaju od klasanja. | 

— Dalije... ' 

— Nije! Ništa mi nije! ... dug ozon shčeie 

Iskrivljen, jer se sjeća današnjeg popodneva, kad je Darko dotrčao javljajući 
za Ribića, Njegoš je odmahnuo rukom, mrko se nasmijao. 

— Uostalom... ako doista želite znati, govorit ću redom, tako, da znate sve. 
Vaš otac i taj Ribić sporazumjeli se da trebaju tuđih para, a da do njih i dođu, 
odabrali su Vinovrški lug. Vinovrška hrastovina je dobra i zdrava, jedina, koju 
još nisu uništili prijatelji naroda. Unište li je, zadnju u našem kraju, bit će to, 
bar se čini, uz neobičnu svirku, a pritom će kumovati krv. Danas? Danas još 
vjeruju svome Ribiću. Njihov Ribić je iz njihove sredine, njihova je soja, pravi 
seljački sin. Ali sutra? Kad kažem, da ih Ribić prodaje Cvitovcu. Cvitovcu, radi 
kog su ih lemali žandari, kad su glasovali za svoga Ribića. E! To, što će se dogo- 
diti sutra, ne vidim! Ne znam! Ne znam još ništa! Tko zna, kako će se to svršiti!... 

Doktor Ribić! ... nisa 

Njegoš se je smijao bez glasa, nemiran i žalostan. 

Jedino, odakle je bar malo zadovoljstva, jest to, da je u Ribića sumnjao 
uvijek, i mada je taj poduzimao svašta, da ga ima uza se već zbog veze sa selima, 
on je ostao nepristupačan, siromašan i tvrd. : 

—...Što vam je?... za 

Osjetivši da Njegoš dršće, Trešnja se okrenula i zabrinuto počekala, no on 
je pokušaju njezine ruke izmaknuo zaustavivši se i sam. 

—Nije mi ništa! Sasvim ništa! Nezadovoljan sam, to je sve... Ali vi ste se 
toliko zanimali za taj lug... I vaš otac, i on se toliko zanima za taj lug... Ne! 
Nemojte se uvrijediti! Nisam mislio na nikakovu podvalu, jer za lug se zanima i 
Darko, a on vam je brat... Htio sam reći samo ovo, da vi nakon toga, što ću pri- 
čati o Vinovrhu, nemate više ništa nego jedan izbor, a to je, otacili mi... 

I u tom časku on je to zbilja želio. Priđe ganut zbog njene brige, primi kao 
drugar ugrijanu ruku, i stisnu je ne osjećajući ni trzaja od požude, što je malo 
prije kao divlja od robovanja mahnitala u njegovim žilama. U blizini iza vrba, 
pognutih od starosti, bučila je rijeka, pjenila se provaljujući preko pećina. Da- 
leko na rubu već potpune vedrine nad obronkom zaplovio pun mjesec, i zrak se 
zatalasa postajući srebrnast i bijel. Oživjevši, Njegoš pusti ruku, zaobiđe Trešnju, 
pođe naprijed, i krčeći granje nad zapuštenim prolazom, utoptanim u šašu među 
njivama i rijekom, hladi rosom ispružene dlanove, te priča zašto se to bori za 
Vinovrški lug... 

A Vinovrški lug je netaknuta hrastovina, stara, prvorazredna, zrela za sječu, 
s Jeglima posljednjih srndaća i divljih mačaka. Kao zadnja nada osiromašena 
kraja, prenapučena i gladna hraniteljke zemlje, Još je čitava zahvaljujući šumaru 
Karasu, jer Karas već godinama sjedi u kotaru, ljubomorno bdije nad tim blagom, 
i čuvati ga, gotovo da mu je postalo životni cilj. Što je istina, pamte to i starci u 


VINO VR šŠKI LU 537 


selu, prohujalo je nad Vinovrhom i desetak rokova, kad se sjekire u šakama mr- 
šavih Ličana razmahnule nad vinovrškim hrastovima. Prijatelji Vinovrha gruva- 
jući se u prsa obilazili su požrtvovno vinovrške drvenjare, gromoglasno vikali o 
mrtvu kapitalu, no Karas kao Karas, izrabljujući strančarstvo, uvijek bi pokrenuo 
potrebnu ravnotežu, i sjekire su razočarano uzmicale. Pa ipak, uza sve to što se 
tako bori, Karas je za prodaju i sam. Karas nije nepopravljiv fanatik, ne žuri se, 
ne deblja od fantastičnih snova, no on je dobar i pošten čovjek, te, što je i odlučno, 
naviknuo se misliti, a misli zureći u ispisane papire i s olovkom u strpljivoj des- 
nici. Karas glasuje za svaku vladu, baš kao i Valent Cvitovac. Karas ne razmišlja- 
jući potpisuje pristupnice, a s istom lakoćom potpisuje ih i Valent Cvitovac. No 
Karas ne će, što Cvitovac hoće, Karas kada griješi, a griješi često, griješeći važe 
vinovršku hrastovinu, i odvagnuvši je u nizovima brojeva na papiru smijuljeći se 
prima i otkupljenje za svoj grijeh. Već trideset godina Karas griješi i trideset 
godina prima otkupljenje, a onda se pojavio Valent Cvitovac, te igri bude kraj. 

Doduše, ne može se to nikako poreći, Karas je oduvijek srdito gunđao, čim 
bi, bilo zašto, spomenuli Blaža Ferčeka. Taj Amerikanac u jahaćim hlačama, s ki- 
coškom lulicom među zlatnim zubima, previše se kretao po hodnicima kotara, i 
Karas, iskusan već u takovim ljudima, ocijenio je odmah, da je Ferček sumnjiv 
ptić. Da ima u Vinovrhu i takovih, koji drže s Ferčekom, Karas je sumnjao. Da 
bi Ferčeka izabrali predsjednikom zajednice, Karas bi izgrdio svakoga, tko bi 
mu to tvrdio. A kad su ga uskoro zbilja i izabrali, Karas je osjetio prvi put u ži- 
votu, što je to kad čovjeka zahvate divljina i bijes. 

— Pa to je nemoguće! Nemoguće je, amice!... 

Sav zajapuren, Karas je razjareno dojurio predstojniku Kovaču . 

— Taj Ferček, to je pijanica! Nitkov! U Americi se klatario i varao ljude, a 
tu, kad se vratio, pije, jer mu smrdi rad. I takav da bude predsjednikom zajed- 
nice! Takav da upravlja vinovrškom šumom! Ma ne! To se mora poništiti! Ne 
smije se potvrditi!... 

— Izbor je proveden u redu, to ti mogu jamčiti... 

— U redu! U redu! No u kakovu redu! Da! Pitam! U kakovu redu, kad je 
činjenica, da je Ferček predsjednik! Koji im je to bio vrag! Nema sumnje, lopov 
ih je sigurno opio! Morao ih je opiti, glasovali su pijani, i zato se mora poništiti! 
Svakako poništiti! ... 

— Ne, to se ne će poništiti! Zašto bi poništili?... 

Ne shvaćajući, Kovač je lagano ustao, uozbiljio se, sa strane pogledao Karasa, 
desnicom krijući zijev. 

— Ja ti velim, da je bilo u redu! Dobrovoljno! Bez pritiska! Bez ikakove sile! 
A to, što su neki glasovali pijani, pa i kod nas u gradu počesto glasuju pijani! Iza- 
brali su Ferčeka? Molim! Eno im Ferčeka! Uostalom, Ferček je njihov čovjek, i 
ja ti ponavljam, da ne vidim razloga, zašto bi to morali poništiti! ... 

— Zašto! Zašto!... 

Videći, da je Kovač uz Ferčeka, Karas se je znojio. 

— A zašto smo poništili tolike druge! Takove, gdje je doista bilo u redu! Iz- 
mislili smo protuzakonitost, i gotovo! Svršena stvar! No ti ne ćeš! Tebi je do Fer- 
čeka! Do hulje ti je, znam ja to dobro, dragi moj... 

— Meni je sada jedino do njihovih glasova! Nemoj zaboraviti, da su u pro- 
ljeće izbori, a taj je Ferček naš... 

; — Naš! Moj! Moj on nije! . > 

Karas.je snažno udario po stolu, a u očicama mu bijesno sij 

— Ne! Nije! Moj on nije! Ne trebam ga! Ne ću! Ne ću ga! 
pužu! Obećao je budalama, da će unovčiti hrastovinu, jer, veli, 
s gospodom, njega da će gospoda slušati. A s kojom je on to gospodom “= 
hoću da znam. Gdje je on to našao takovu gospodu, koja mogu ugovarati 1 s njim, 
prokletim Ferčekom... 

— Stari! Molim te, ne budi neukusan! Ne šali se! Pusti to! ... . 

— Ne šalim se ja ništa, amice! Ja to ne ću pustiti! A tebi, ako smijem, no 
mislim da smijem, predbacujem što si zatvorio najbolje ljude, i zatvorio ih za 
vrijeme izbora. Stari Gudac i njegovi dali bi Ferčeku! Molim! Ne velim sasvim 
ništa! Izvjesili su zastavu, i morao si kazniti! No zašto ih zatvoriti upravo onda, 
kad su meni najviše trebali! Obećao si, da ne ćeš! Pa kako si održao riječ! ... 

— Čuješ, stari! ... Ne!... Ne moramo se prepirati! ... 

Kovač se s dosadom odvrnuo od Karasa, zažmirio, pa i opet sjeo za svoj stol. 

— Govoriš tako, kao da si od jučer u službi, a ne već trideset godina. Jer što 
ti to znači, da su tebi najviše trebali? Trebao ti je Gudac sa svojom družbom i 
trebao ti je zato, da bi srušio Ferčeka, a vlast, ili netko itko je tvoj poslodavac, 
upravo hoće Ferčeka. Zašto baš Ferčeka, meni je to tako svejedno. Svejedno mi 
je i to, ako veliš, da je Ferček lopuža. Lopuža? Pa što, da je i lopuža? Što ja mogu, 
dragi Karas, ako mogu odavle s ovoga mjesta računati jedino s lopužama?... 

— Ali Ferček je lopuža nad lopužama! Gori od svih! ... 

— Pa onda? Molim te, što onda? Što, ako je zbilja i lopuža nad lopužama, kad 
njega, i upravo njega, hoće Cvitovac?... mi . 
= —Critovac!... 

— Tako je, Cvitovac! Cvitovac hoće vinovršku hrastovinu, Cvitovac ili Croa- 
tex, to je pomalo isto, a da dođe do hrastovine, potreban mu je predsjednik kao 
što je Ferček, i to je sve!... Međutim, moram ti to prijateljski reći, siromašniji 
Vinovršani, a tih je većina, uglavnom su za prodaju gotovo svi... 

— Oni su nestrpljivi, treba im zemlja, ali morali bi još malo čekati. Cvitovac 
nije pošten kupac. Cvitovac daje četiri milijuna, a ono vrijedi i sedam milijuna. 
Sedam! Po mojoj procjeni!... 

— Dadu li za četiri? ... 

— Za četiri! Onda ne ću potpisati! ... 

— Potpiši!... 

_— Ne ću! Nikada to ne ću potpisati! Prisegao sam, da ću raditi po zakonu i 
savjesti, tako radim ve6 trideset godina, a tako ću raditi i dalje. Ne bojim se Cvi- 
tovca. Ne, nema tu za mene nikakova Cvitovca. Cvitovac može grabiti gdje hoće, 
no neka se čuva, ako dirne u Vinovriški lug... 

— A koga će se čuvati?... 

Žaleći Karasa, Kovač je zapalio cigaretu i promatrao dim. 

— Da, pitam te, dragi Karas, koga će se on to morati čuvati? Na upravi za- 
jednice je Blaž Ferček, s njim je ugovoreno, većina je u odboru sigurna, dakle tu 


evnulo. 

Vucibatinu! Lo- 
on da je uredio 
dom uredio, 

si izgubio! Nadzorna vlast? Razumije se, i tu si izgubio! Ljudi? Ljudi su, i sam si 
rekao, nestrpljivi, jedva će to dočekati! Treba im oranica, nemaju sijena, nešto će 
zaraditi i za same sječe, dakle vidiš i tu su te zaskočili. Ti? Ako ne ćeš potpisati, 
znam, da će te premjestiti. Na tvoje mjesto doći će drugi, njegov potpis je što i 
tvoj potpis, i šuma, kako vidiš, gotovo da je već danas Cvitovčeva... I baš zato, 
jer sve to poznam, a inače znam da si pošten čovjek, opominjem te za vremena, 
velim ti, glupo je prkositi. Uopće, da budem sasvim iskren, a iskren sam jer znam 
da to ne ćeš izrabiti, ne pojmim, ne razumijem tu tvrdoglavost, kad hoćeš 
svojom glavom probiti zid. Ti si u stroju, stari, nemoj to zaboraviti. Stroj je jači 
od tvoje volje, volja ti i smeta, te misliš da nisi stroj!... Uostalom, do đavola i 
- Cvitovac i Vinoviški lug! Da li ćemo se večeras vidjeti kod naše plavuše? ... 

— Ne! Ne mogu. Večeras se ne možemo vidjeti... 

Otrovan nakon svega, što je čuo od Kovača, Karas je odmah otišao kući, i 
nepomično sjedeći kraj otvorena prozora, ne mičući se sa stolca, proveo čitav. dan. 

Da li je zbilja, kako tvrdi Kovač, stroj? ... 

Kovač doduše koješta znade, ali stroj... Ma zašto stroj? ... 

Zurio je uporno u krovove kuća, razmišljao o svemu u svom životu, mršteći 
se sve jače grčio šake, a na večer, sjetivši se Kovačeva poziva, najednom se trgnuo, 
i odlučno zakrenuo plavuši. 

— Ti si u stroju, amice Kovač, ali ja sam živio! Razumiješ li! Nisam stroj!... 

Za mjesec dana već je bio premješten, prvi put u svojih trideset godina, a 
opraštajući se požalio se jedino radi toga, što je, kaže, star, pa i propustio je 
mnogo, toliko, da se ne može nadoknaditi. No kad bi se moglo nadoknaditi, sigurno 
bi nadoknadio. Ne bi kao dotada, rekao je potišteno, držao vreću dok su Cvitovci 
zgrtali, ali glavno u zlu da nisu ni Cvitovci ni Ferčeki, već prokleti stroj. Stroj 
postoji, Kovač da je rekao istinu. A njegova, Karasova, da je glavna krivnja, što 
nije vidio prokletog stroja, jer inače, završio je uzdišući žalostivo, oni što uprav- 
ljaju strojem upamtili bi i Karasa... 

—... Tako je to! To je, što je uglavnom do danas! A danas je došao novi 
šumar, i sutra ćemo se porazgovoriti i snjim!... 

Zaustavivši se pred kućom Valenta Cvitovca, Njegoš je i nehotice pogledao 
prema prozorima, očekujući, da se negdje pojavi neprijateljev lik. 

— Molim vas, kažite mi, zašto se vi zapravo borite?... 

— Zašto se borim? 

Okrenuvši se k Trešnji, Njegoš je rukama opisao širok luk. 

— Zato, što znam da je ovo moje! Što dišem! A dišem, jer ljubim život. Život 
pak... pa znate, to je mračna mučionica, ako zrak nije čist... Da... 

Njegoš se zbunio, osjećajući da je kriv. 

— Tamo... u polju... umalo vas nisam izljubio... Velim vam, da znate... 
Da me poznate... Da vidite... Potrebno nam je radi jasnih odnosa... 

— Ja sam to osjetila... 

Gledajući ga, uzmicala je bez žurbe prema vratima i hodniku. 

Došavši do hodnika, tu je stala, osmjehnula se blijedim nesigurnim osmije- 
hom, a onda naglo domahnula rukom, i nestala u kući gušeći se od neobjašnjive 

PJESME 


JESENJA LJUBAV 


Dode doba kada lišće pada, . 
Zrikavac za kratkim ljetom jada. 


Sjena huma postaje sve kraća. 
S izvora se mlada srna vraća. 


U krošnjama šupalj vjetar svira. 
Sunčaju se gljive bez šešira. 


Vedro jutro listopada slave 
na livadi oblaci i trave. 


Gdje pod mostom tamna voda teće“. 


da me voli, ona meni reče. 


KIŠA 
Nad vodama krik ranjene ptice. 


Preko tamnog krila noći brodi 
jadovito mjesečevo lice. 


Uz proplanak bijela cesta vodi. 
Grožđe mlade, bose žene nose, 
Ružmarinom mirišu im kose. * 


Jablanove sparan vjetar njiše. 
Srčem žedno prve kapi kiše. 


Ne IVO KOZARČANIN 


FILOZOFIJA I ŽIVOT 


A sad konačno da odgovorimo i na drugo 
naše postavljeno pitanje, na pitanje: Da li 
je filozofija životu potrebna? 

Već sama činjenica, da je filozofija u 
svim kulturnim epohama živjela, mnogome 
je dosta uvjerljiv dokaz, da je ona potrebna 
i nužna pratilica kulturnoga života. Među- 
tim sama povijest ne mora biti dovoljan ar- 
gumenat; sama faktičnost još ne znači nuž- 
nost i opravdanost. Mnogi tako proriču, da 
će doći vrijeme, a možda je to već i skora 
budućnost, kada ne će biti filozofije. — Me- 
đutim uvjerljive će nam dokaze za tezu o 
potrebi filozofije pružiti psihologijska ana- 
liza filozofijske funkcije. 

Već je Platon ustvrdio, da je čuđenje 
izvor filozofije. Kad se začudimo nad obič- 
nim i svakodnevnim prilikama i pojavama, 
kad nas iznenađuje njihova veza i složenost, 
njihov sklad ili nesklad, onda je to sigurno 
čas, u kom se rađa prva filozofska iskra. 
Herbart je sumnju označio kao izvor fi- 
lozofije. Kad prvi put posumnjamo u isprav- 
nost i istinitost prihvaćenih tvrdnja, nalazi- 
mo se na pragu filozofskog mišljenja. — Me- 
đutim iz čuđenja i sumnje ne raste i ne raz- 
vija se samo filozofska funkcija, nego nauč- 
na svijest uopće. Suvremena psihologija uz 
ove izvore otkrila je u ljudskoj duši jedan 
specifični izvor filozofskog ispitivanja, a taj 
je izvor: težnja zajedinstvomi po- 
vezanošću znanja. Mi ne možemo u 
svojoj svijesti nositi nepovezane i izolirane 
spoznaje, znanje bez veza. Mi ne možemo 
podnositi nejasnost i besmislicu. Ljudski se 
duh ne zadovoljava s vanjskim i prolaznim, 
nego traži unutrašnjost i bitnost. 

Iz tih izvora izlazi kao neminovni zahtjev 
— potreba filozofije, jer ona sve znanje i 
ocjenjivanje usredotočuje u jednom cjelovi- 
tom pogledu i jedinstvenom doživljaju. — 
Sintetički, filozofski pogled je životna nu- 
žda. Ona živi i daje biljeg i lik duhu vre- 
mena i ondje, gdje se za nju svijesno i ne 
zna. Ta nisu svi filozofi, koji se takovima na- 
Zivaju, niti su svi nefilozofi, koji se filozo- 
fije odriču. Filozof se razlikuje od »prigod- 
nog filozofa« samo sistematičnošću i meto- 
dičnošću svoga rada, kao što se i inače razli- 
kuje znanje laika od znanja učenjaka. 

Onaj, kome bi se pričinjalo, da suvreme- 
ni čovjek živi bez filozofije, taj bi sigurno 
Površno i plitko poznavao duh našega vre- 


mena. On bi imao samo utoliko pravo, uko- 
liko bi tvrdio, da našoj kulturi nedostaje je- 
dan jedinstveni nazor na svijet. U našoj da- 
našnjici se bore, u njoj se sukobljavaju raz- 
ličiti životni pogledi i ocjene. Međutim nisu 
oni toliko različiti, da ih ne bismo mogli ni- 
kako sistematizirati i pregledati. 

U našem duhu vremena, u kulturnom Žži- 
votu današnjice isprepleću se uglavnom tri 
tipa filozofskoga shvaćanja, tri tipična du- 
hovna profila, pod koje bismo mogli svrstati 
sve filozofske smjerove današnjice. Mi ćemo 
ih ukratko ovdje skicirati. 

Prvi je naturalizam, i kao jedna 
njegova podvrsta materijalizam. Iz- 
vori njegovi leže još u drugoj polovici 19. 
stoljeća, u vremenu, kad su mnogi uspjesi na 
području prirodnih nauka, kao i veliki teh- 
nički napredak, ulili u čovjeka hrabrost i 
vjeru, da će na tom putu naći odgovore na 
sva pitanja. Bavljenje prirodnim naukama, 
skopčano s težnjom za jedinstvom pogleda i 
ocjena; dovelo je do generalizacije prirodo- 
naučnih metoda na svim naučnim pod-učji- 
ma, a predmet (priroda i materija), kojim se 
čovjek toga vremena pretežito bavio, toliko 
ga je okupirao, da van njega ništa nije ni 
vidio. 

Tehnički napredak i njegov utjecaj na 
socijalno-ekonomske formacije uvjetovao je 
sa svoje strane metafizičku koncepciju eko- 
nomskoga materijalizma (marksizma). 

Sve te različite naturalističke ili materi- 
jalističke koncepcije stvaraju monizam svoje 
vrste. Sav bitak je homogen. Nema bitne ra- 
zlike između prirode i duha, između zoološke 
i antropološke sfere. Sve su te razlike samo 
gradualne, a ne bivstvene naravi. Kauzalni 
determinizam nije samo heuristički princip. 
On ima metafizičko značenje. Shvatiti pri- 
rodu, čovjeka, društvo, povijest — znači kau- 
zalno objasniti pojave i činjenice u njemu. 
Mehanizam je kod većine baza i ideal, u kom 
nalaze konačno rješenje sva pitanja života. 
Psihički se život pokušava tumačiti u svint 
svojim manifestacijama i u svoj svojoj dina 
mici s pomoću nagona za samoodržanjem i 
održanjem vrste. Pridaje li se njima još i na- 
gon za važenjem (Geltungstrieb), kojim se 
tumače mnoge psihičke manifestacije, onda 
i on nije drugo nego duševna preobrazba 
animalnog, biološkog poriva. Problem slobo- 
de je za ovu koncepciju gotovo smiješan. On 


3 


542 H 


R VA TS K 


A REVIJA 


——————— 


je za nju kao naučna kategorija tek izmi- 
šljotina teologa i filozofa. Kao spontani do- 
življaj on je naivna, nekritična pretpostavka. 

Naturalizam, odnosno materijalizam, ne- 
ma danas svojih velikih protagonista. On ži- 
vi kao nadogradnja pojedinih mislilaca u 
mnogim pojedinačnim prirodonaučnim di- 
sciplinama, a u drugom obliku (ekonomski 
materijalizam) kao nova vjera masa. Nije ni 
čudo. Ta on je najjednostavniji, najpristu- 
pačniji, a po svojim određenjima budućnosti 
čovjeka i njegove egzistencije najutješniji i 
»najidealniji«. Progres se po njem nužno 
kreće neprekidno naprijed, i bolja buduć- 
nost je neminovna nužda. Ova koncepcija 
nekako oslobađa čovjeka od lične odgovor- 
nosti. Ona uvjerava, da nema smisla grižnja 
savjesti. Socijalni red je neminovnom nuž- 
dom određen. Treba tek uvidjeti tu nuždu, 
da time nešto ubrzamo tempo razvitka. Si- 
gurnost ljudske egzistencije je dana. 

Međutim optimistički su i utješni ovi ra- 
zlični oblici naturalističkoga živoinoga nazo- 
ra samo dotle, dok nisu konsekventno do kra- 
ja domišljeni. Potpuno konsekventno do kra- 
ja misaono provedeni oni se prebacuju s ob- 
zirom na ocjenu života u svoj kontradiktorni 
ekstrem. Po naturalističkoj životnoj koncep- 
ciji lični ljudski napor, dakle sve ono, što čo- 
vjek osjeća da može i da treba životu dati, 
zapravo je — besmislen. Priroda i onako-sve 
nivelira, a život je u svim svojim manifesta- 
cijama samo razvijanje jedne fatalne nužde. 
— U spoznavanju on mora biti nužno rela- 
tivističan i skeptičan, jer će konačna i prava 
istina ležati u rukama tek zadnjem Adamu. 
Praktično filozofski on mora doći do vri- 
jednosnog nihilizma. Nema nekih objektiv- 
nih i apsolutnih vrednota, nema opće ljud- 
skih i nadljudskih norma. Sve je relativno, 
sve je uvjetovano utilitarističkim, odnosno 
hedonističkim prohtjevima i potrebama. Ne- 
kakve apsolutne vrijednosti su — varka. To 
je naličje naturalizma koje je daleko od pri- 
vidnog optimizma. 

Taj praktični pesimizam ne bi mogao biti 
najodlučniji argumenat protiv naturalizma. 
Ali on nailazi na teškoće zbog svoje dublje 
nekritičnosti. On stvara svoju hipotetsku mo- 
nističku konstrukciju stvarajući  apsolut- 
nim zapravo tek jedan životni aspekt. U nje- 
mu su otkrivali, i onda kad je on to izrije- 


kom najodlučnije odbijao, osnove jedne pri- 
mitivne metafizike, u kojoj su često pomije- 
šani uvjeti s uzrocima. — Ne mora se nije- 
kati nužnost materijalne egzistencije za op- 
stanak i manifestaciju animalnog i antro- 
pološkog sloja života, a da se uza sve to ne 
nalaze u tom uvjeti i uzroci mnogolike ži- 
votne pojavnosti. Veza. između fizioloških 
procesa i psihičkih doživljaja iste je vrste. 
— Naturalizam iz područja specijalnog pri- 
rodonaučnog istraživanja, koje zapravo zna- 
či jedno principijelno ograničenje, bezraz- 
ložno izvodi univerzalnu sliku, nazor na svi- 
jet i život. Naturalizam nema za to ni teo- 
retskog prava. On se najprije hotice i jasno 
opredjeljuje za istraživanje jednog dijela po- 
javnosti, tj. prirode, a na koncu iz toga spe- 
cijalnog istraživanja napravi generalni, opće 
životni zaključak. Kad bi on još htio da bu- 
de samo filozofija prirode, moglo bi mu se 
štošta i oprostiti, ali kao opći nazor na svijet 
i život on ne može kritičku misao zadovo- 
ljiti. 

Naturalizam kao nov oblik dogmatizma 
ne vidi granične sfere svoga područja ni gra- 
nice preko kojih svojom metodom ne može. 
On proglašuje svoju metodu univerzalnim 
organom znanstvene spoznaje, a ne vidi, da 
se nezorne tvorevine (vrijednost, značenje, 
smisao) ne mogu nikada shvatiti kao priro- 
da. Naturalizam ponajčešće olako prelazi 


preko spoznajno-teoretskih teškoća. On pro- 


blem života odviše simplificira. On je živi 
tip duhovne sljepoće za mnogolikost i mno- 
gostranost životnih mogućnosti, a specijalno 
ljudske kulturne egzistencije. Suvremeni 
naturalizam je zapravo novo izdanje starog 
metafizičkog naturalizma. 

Iz uviđanja, da se ne može genetičko-re- 
lativističkim pogledom ocjenjivati, a da se ne 
zapadne u nihilizam, koji je praktički ne- 
provediv, a teoretski neodrživ, a po spoznaji, 
da ideje nisu životnom promjenljivošću i 
prolaznošću tangirane, izvodi idealizam 
svoju oštru kritiku naturalizma na jednoj 
strani, i izgradnju svoga apsolutnoga siste- 
ma na drugoj. 

Idealizam je drugi tip, drugi tipični du- 
hovni Profil, unutar kojega se razvija jedan 
niz filozofskih pogleda naše današnjice. 

. Idealizam na prvom koraku stavlja sav 
bitak, bitak koji bi egzistirao neovisno 0 

svijesti i izvan svijesti, pod upitnik. Svijest, 
jedanput kao čista svijest, drugi put kao 
svijest uopće ili sl, jedina realno egzistira. 
Spoznaja producira sama svoj predmet. Um 
shvaća i uviđa samo ono, što je njegovo dje- 
lo. — Suvremeni racionalizam novokantov- 
skoga tipa skreće pak djelomično k Fichte- 
ovoj koncepciji svijeta, djelomično k Plato- 
novu idealizmu. Svoje najjače uzore i izvore 
imade on u klasičnom njemačkom idealizmu 
(Fichte, Schelling, Schleiermacher, Hegel). 
Ideja kao metafizički princip supstanca je 
svijeta. Čovjek pak kao čisto umno biće pred- 
stavlja centar toga svijeta. On nije centar u 
smislu važnosti svog individualnog stvara- 
laštva, nego kao nosilac vječne, neprolazne, 
apsolutne ideje. On nije ni slobodan, nego 
ukopčan u nužnoj vezi idejne složenosti. I 
tu je nužnost, iako idealna, neminovna. I tu 
svijet i svjetsko zbivanje kroz čovjeka i pre- 
ko čovjeka samo prolazi. On svojim snaga- 
ma, svojom slobodom i svojim zalaganjem ne 
može u tom prestabiliranom procesu ništa 
promijeniti. On je marioneta u vlasti viših 
sila. 

Naturalizmu i idealizmu, kao dvjema 
duhovnim profilima naše današnjice, stoji 
nasuprot čitav niz drugačijih koncepcija 
svijeta i života, koncepcija u kojima je opet 
nađen konkretan čovjek, koncepcija po ko- 
jima čovjek dobiva posebno mjesto i svoju 
naročitu vrijednost u kozmosu. Dok je natu- 
ralistički i idealistički nazor na svijet i život 
posve depersonaliziran, ova nova shvaćanja 
čovjeka, koja žive u raznolikim filozofijama 
života, kulture, u tako zvanoj fenomenolo- 
ško-antropološkoj struji i egzistencijalnoj ft 
lozofiji, nastoje ponovno spasiti i pozitivno 
ocijeniti egzistenciju pojedine ličnosti pri- 
znavši joj centralno značenje i najvišu vri- 
jednost u svjetskoj životnoj orijentaciji. On 
nastoji opet podići čovjeka, koji je u natu- 
ralizmu potonuo u brutalnu faktičnost, a u 


idealizmu u neminovnu apsolutnost. Ovaj po- 


sredni nazor, za koji nemamo općeg naziva, 
gleda u čovjeku i njegovoj egzistenciji bor- 
bu i održanje na međi između poriva 1 duha, 
sklonosti i dužnosti, prirode i kulture, nužde 
i slobode, duha i tvari. U oprečnostima i na- 
petostima odvija se život ljudski, ostvaruju 
vrednote u neprestano novim kulturnim li- 
kovima, i stvaraju pojedinačne kulturne lič- 


nosti. Po ličnom zalaganju i snazi odvija se 
i uzdiže život pojedinca, a po njemu i zajed- 
nice. Čovjek nije ni empirička slučajnost ni 
idealna fikcija. Njegov kulturni razvoj ne 
možemo razumjeti ni po naturalističkom 
mehanizmu, kao nekom općem kozmičkom 
i životnom principu, ni po ideji kao supstan- 
ci i apsolutnom regulativu života, jer se nje- 
gove mogućnosti ne iscrpljuju ni u jednoj 
uočenoj determinanti. Više imade regiona 
zazbiljnosti, više slojeva stvarnosti, pa je 
prema tome opće životni, a onda i kulturni 
razvoj diskontinuiran. Materijalno-mehani- 
čka i povrh nje animalna sfera isprepletena 
je u čovjeku s duševnim i duhovnim područ- 
jima tako, da je teško svagda razlučiti, iz 
koga sloja se ostvaruje jedan određeni lik u 
konkretnom životu. Život nije neka vječna 
harmonija, nego razbojište divergentnih stru- 
ja i raznolikih utjecaja, koji se sukobljuju i 
u isti mah ostvaruju i ruše. Tu mnogolikost 
i mnogoznačnost života uočuje ova filozofija 
i postavlja kao centralnu temu — temu: čo- 
vjek. Čovjek, konkretni čovjek unosi novu 
harmoniju u život. — Razvija se tako nov 
smisao za stvarnost. Nov duh realizma. Ži- 
vot počiva na individuima, kultura se izgra- 
đuje na ličnostima, kao nosiocima vrednota. 
Ali život i njegova ljudska manifestacija, 
kultura, nije stvar fatuma, izražaj nužde, 
nego iz slobode stvoreni zadatak, koji treba 
da se neprestano nanovo ostvaruje. Život nije 
datost, nego zadatak. On nije nužnost, nego 
odgovornost. Bez lične snage i volje on bi bio 
rastrgani diskontinuitet; po kulturnoj volji 
postaje on jedinstvo i cjelovitost. — Novi čo- 
vjek treba da po svojim snagama i svojoj 
volji stvori svoju budućnost. Ideje i vrednote 
nisu fikcije ili nemoćne utvare nasuprot re- 
alnom bitku, kako tvrdi naturalizam, niti su 
apsolutne determinante svega, što se može 
spoznati, kako izvodi idealizam. One su prin- 
cipi, koji formiraju život. Oni u čovjeku i 
preko čovjeka kao stvaralačkog jedinstva 
žive i stvaraju kulturni sloj života prema 
snagama i zalaganjima pojedinih ličnosti i 
zajednice. 


To je eto taj treći tip ili profil, dominan- 
tan u našoj filozofskoj, a time i općekultur- 
noj sadašnjosti; tip koji meće čovjeka i kul- 
turni život njegov u centar filozofske pro- 
blematike, tip koji čovjeka i život shvaća i 

tumači aktivistički, dinamički. Ova filozof- 
ska orijentacija, nazovimo je idealrealistič- 
kom, uvažava i uviđa vezu i povezanost 
ljudske egzistencije s realnom, materijalnom 
i biološkom životnom stvarnošću kao i s ide- 
alnim i apsolutnim, nadvremenskim norma- 
ma i vrednotama koje u taj život preko čo- 
vjeka ulaze i na koje se svaki ljudski ži- 
vot veže. Zastupnici ovoga smjera ne mogu 
zapasti u relativistički i nihilistički ekstrem 
pozitivističkoga naturalizma, kao ni u dog- 
matski apsolutizam idealističkoga smjera. 
Sa razumijevanjem životne stvarnosti i uvi- 
đanjem idealnih principa života rješavaju 
oni probleme namijenjene filozofiji. 


U ova tri iznesena filozofska tipa mogli 
bismo razvrstati sva mnogobrojna strujanja 
u bujnom. filozofskom životu današnjice. 
Pod njih bismo mogli uvrstiti sva ona opće- 
životna — dakle filozofska — shvaćanja, 
koja se takvim ne nazivaju, ali žive i proži- 
maju sav kulturni rad našega vremena. — 
Filozofija kao integralni dio svega kulturnog 
života i ne može se od njega praktički lučiti. 
Ne može se znati ni odrediti, u kom času ži- 
vota i na kom se području kulturnoga rada 
rađa nova iskra, otkriva nova duboka spo- 
znaja, koja će pomaknuti ili premjestiti opet 
težište toga života i utjecati na njegovu opću 
ocjenu. Svaki pak kulturni radnik nije ni 
svijestan, kako duboko u njemu kao osnovica 
i izlazište svega njegova rada i nastojanja 
živi jedan određeni općeživotni, filozofski 
pogled. 


BROJČANI RAZVOJ HRVATA 
DALMACIJA 


Na području Dalmatinske Hrvatske vrše- 
ni su oblasni popisi pučanstva prije negoli 
na području Banske Hrvatske. Po svršetku 
napoleonskih ratova, koji Dalmaciju ponov- 
no privedoše u državnu formaciju, u kojoj 
se nalazila i Hrvatska, izvršen je god. 1818. 
od upravnih vlasti popis pučanstva. Taj je 
međutim služio samo vojničkim svrhama, 
te nije vodio računa ni o vjeroispovijesti ni 
o narodnosti pučanstva. Nakon g. 1828. vrše- 
ni su takvi popisi jedno vrijeme svake treće 


Filozofski duh nije, dakle, neka životu 
strana pojava, nego je identičan s ljudskim 
kulturnim životom samim 1 čini u njemu 
onu srž, bez koje bi se taj kulturni život ras- 
pao u mnoštvo parcijalnih spoznaja i kaos 
raznovrsnih pogleda. . : 

Filozofiji je pak, kao posebnoj naučnoj 
disciplini, zadatak os v ješ ta vanje toga 
latentnoga duha, koji živi i prožima sve na- 
še životne poglede i ocjene. Svaki filozofski 
tip predstavlja poseban način gledanja i 
ocjenjivanja, a po tome i ostvarivanja i pro- 
vođenja života. Po filozofskim uvjerenjima 
formira se život. Filozofski nazori i jesu os- 
novni formirajući principi života. 

Filozofija kao posebna naučna discipli- 
na — za razliku od filozofskoga duha, koji 
se manifestira u svim komponentama nauč- 
noga i kulturnoga života kritički si- 
stematski objašnjava osnovna pitanja, 
koja pokreću život. Ona daje teoretsku pod- 
logu svem naučnom radu i obrazloženje svem 
praktičnom (moralnom) životu. Filozofija 
daje uvid u veze i ciljeve života. Zato samo 
po njoj možemo razumjeti život. Kulturne 
epohe u njoj ostvaruju svoju osobitost. Pre- 
ma filozofskim shvaćanjima onda i lučimo 
i raspoznajemo pojedine kulturne epohe. — 
U filozofiji nalazi čovjek svoje određenje. a 
sav kulturni život svoje opravdanje. 

Filozofija će zato ostati i dalje nerazlu- 
čiva komponenta ljudskoga života i naj- 
sjajnija manifestacija ljudskoga duha. 


Vladimir Filipović 


KROZ DEVET DESETLJEĆA 


godine. Poslije ratova i revolucija od 1848. i 
1849. izvršeni su ponovni popisi god. 1950. 
1857. i 1869., dok se nakon 1880. — kao i u 
Banskoj Hrvatskoj — vrše redoviti deset- 
ljetni popisi. 


Tek od 1840. godine daju službeni popisi 
podatke o vjeroispovijesti, a istom od 1880. 
god. o narodnosti popisanoga pučanstva. Za 
god. 18537, daje nam o vjeroispovijesti pučan- 
stva Dalmatinske Hrvatske prilično točne 
podatke Johann Spriner u svome temeljitom 
djelu >Die Statistik des  čsterreichischen 

Kaiserstaates«, koje je izašlo 1840. godine u 
Beču. Za god. 1850. navodi službena statis- 
tička publikacija (Tafeln zur Statistik der 
Gsterreichischen Monarchie) podatke o na- 
rodnosti pučanstva, ali ne na temelju popisa, 
već na temelju naučnih radova etnografa i 
statističara Czoerniga. Uzmemo li za mje- 
rilo nacionalne pripadnosti kod Hrvata i 
Srba vjeroispovijest, to na temelju tih vrela 
možemo pratiti brojčani razvoj Hrvata u 
Dalmaciji od 1850. godine dalje, dok nam za 
Srbe postoje podaci od 1857. 

Podaci, koji nam stoje na raspoloženje, 
govore od 1818.—1857. godine jedino o civil- 
nome pučanstvu. Od 1841. dalje postoje sku- 
pni podaci za civilno i vojničko pučanstvo, 
ali se do 1857. podaci o vjeroispovijesti (i 


narodnosti) odnose samo na civilno, a ne na. 


cjelokupno pučanstvo. Istom od te godine 
postoje podaci za cjelokupno, civilno i voj- 
ničko pučanstvo, pa zbog toga otada dalje 
nijesmo navodili broj civilnoga pučanstva, 
već samo cjelokupno, efektivno pučanstvo 
Dalmatinske Hrvatske. 


Od 1818.—1910. teritorij Dalmacije nije 
gotovo ništa mijenjan (12,954 km). Rapall- 
skim mirovnim ugovorom izlučeni su iz Dal- 
macije grad Zadar i otok Lastovo. U popisu 
pučanstva od 1951. brojili smo otok Rab, koji 
je pripadao Dalmaciji, kao dio Banske Hr- 
vatske; diferencija, na taj način nastala, 
označena je u zagradama. 


Niže dvije tabele daju nam pregled raz- 
voja pučanstva Dalmacije-kroz razdoblje od 
120 godina., 


Pučanstvo Dalmacije u:apsolutnim brojevima 


Galima | fd: | | Ukopos | gasit Piva |) dvo Talijani 
pučanstvo | pučanstvo : 

1818. 297,912 

1830. 338,599 

1837. 313,419 296,700 70,400 

1841. | 390,381 | 398,607 | 315,542 1,615 

1845. 397,051 405,854 | 320,997 74,816 

1846. 410,988 | 418,063 | 330,827 78,858 

1850. | 398.715 318,340 | 304,152 | 74,524 | 14,645 

1857. 404,499 | 415,628 337,800 77,139 e 

1869. | 456,600 | 377.121 78.305 

1880. 476,101 | 396,974 | 371,565 78,714 27,805 

1890. 527,426 | 439,536 | 414,288 87,019 16,000 

1900. 593,784 | 496,778 | 468,997 96,279 15,279 

1910. 645,604 | 538,101 505,834 | 105,560 17,989 

1921. 621,429 | 514,607 | 506,933 105,835 4,568 

1981. 668,488 548,700 548,350 116,257: 2,095 
(683,086) | (568.239) | (557,681) | (116.292) | (2/15) 


Pučanstvo Dalmacije u relativnim brojevima 


Od stotinu stanovnika bilo je: 


Godina | Katolika Hrvata | Srba Talijana 


1837. 

1841. 80,5 19,2 

1843. 80,8 18,8 

1846. 80,5 19,2 

1850. 80,8 76,6 18,9 3,8 

1857. 81,8 18,6 

1869. 82,5 17,2 

1880. 83,4 76,7 16,5 5,8 

1890. 83,3 78,6 16,5 31 

1900. 83,7 79,0 16,2 2,6 

1910. 83,3 78,8 16,7 2,8 

1921. 82,8 81,6 17,0 0,7 

1931. 82,1 81,3 174 0,3 
(82,6) (81,6) (17,0) 


Jasno se razlikuju tri periode u razvoju 
pučanstva. 

Od 1818. do 1841. pučanstvo živo napre- 
duje. To relativno mirno razdoblje nakon 
krvavog vremena napoleonskih ratova, pri- 
jelaza suvereniteta i socijalnih trzavica po- 
godovalo je rastu pučanstva. Kroz 22 godine 
Dalmacija je porasla za 92,469 duša ili za 
31 postotak, što odgovara desetgodišnjem po- 
rastu od 14 posto. Nažalost vrela šute o to- 
me, kako su se kroz to prvo razdoblje nakon 
sloma mletačke vlasti razvijali odnosi poje- 
dinih narodnosti. 

Od 1840.—1857. porast pučanstva u Dal- 
maciji — slično kao i u Banskoj Hrvatskoj 
— spor je. Ratovi i revolucije od 1848./49. 
izazvaše jak pad dalmatinskog žiteljstva. Od 

1846. do 1850. spalo je dalmatinsko pučan- 
stvo za 17,500 duša (— 4,2 posto), premda je 
naravni porast iznosio kroz to vrijeme 6,052 
duše. U tom burnom razdoblju izgubila je 
Dalmacija preko 25,000 duša, gotovo 6 posto- 
taka svoga pučanstva. Kod popisa pučanstva 
od 1857. taj gubitak još nije bio nadoknađen. 
U 16 godina od 1841.—1857. napredovala je 
Dalmacija tek za okruglih 14,000 duša ili 
5.5 posto. 

No već nakon 1857. stala se Dalmacija 
hitro oporavljati od pretrpljenih gubitaka. 
U 12 godina, od 1857.—1869., raste Dalmacija 
za 41,000 stanovnika (9,9 posto). U idućem 
desetljeću i Dalmacija je pogođena straho- 
vitom epidemijom kolere, te porast iznosi 
tek 5,81 pro mile na godinu. U desetljeću od 
1880.—1890. skače porast međutim opet na 
10,77, u idućemu na 12,58, da se u zadnjem 
predratnom poradi snažnog iseljivanja spu- 
sti na 8.75 pro mile na godinu. U pedeset i 
tri godine, od 1857.—1910., poraslo je dalma- 
tinsko pučanstvo za 55,4 posto, što odgovara 
od prilike godišnjem porastu od 1 posto. 

Od 1818.—1900., dakle kroz 82 godine, 
pučanstvo Dalmacije se je podvostručilo. 

Desetljeće svjetskoga rata donijelo je pot- 
pun zastoj u porastu dalmatinskoga pučan- 
stva. Osim toga radi gubitka Zadra Dalma- 
cija je teritorijalno, a po tom i brojčano sma- 
njena. Uostalome podaci popisa pučanstva 
iz god. 1921. nijesu potpuni, jer je taj radi 
talijanske okupacije mogao biti izvršen tek 
na polovici dalmatinskoga područja. Na tom 
području dalmatinsko pučanstvo palo je za 


4,042 duše ili za 1,2 posto. Uvažimo li, da je 


naravni porast pučanstva Dalmacije u zad- 
njem predratnom desetljeću iznosio 85,700, 
u predzadnjem 78,900 duša, dok je iseljiva- 
nje iznosilo u ta dva decenija 31,800, odnosno 
12,500 duša, to ćemo doći do zaključka, da je 
zbog svjetskoga rata Dalmacija izgubila oko 
80,000—85,000 ljudi. Naravni porast iznosio 
bi bio u desetljeću svjetskoga rata barem 
90,000 duša; taj je čitav ispao, i još je zemlja 
nazadovala za kojih 5—10,000. Uzmemo li, 
da je do izboja rata emigriralo oko 10,000 
ljudi u Ameriku, ostaje gubitak od 80,000 do 
85,000. 

U desetljeću nakon svjetskoga rata stvar- 
ni porast pučanstva iznosio je 10 posto 
(61,657 duša), dakle gotovo navlas toliko, ko- 
liko i u Banskoj Hrvatskoj. To točno odgo- 


vara prosjeku od zadnjih pedeset predratnih 
godina i svjedoči o značajnoj konstantnosti 
umnažanja dalmatinskoga življa. Od 1880. 
x. do 1951. pučanstvo Dalmacije poraslo je 
_ bez Zadra — za 43.8 pro mile, prema isto- 
vremenom porastu od 55,8 pro mile u Ban- 
skoj Hrvatskoj. Brojimo li i Zadar, to porast 
iznosi 49 po sto — dakle približno koliko i 
u Banovini. 

Hrvatsko pučanstvo zabilježilo je u Dal- 
maciji u razdoblju, koje se dade statistički 
ispitati, lijepe uspjehe. God. 1850., kad se 
susrećemo s prvom pouzdanom brojkom, 
tvore Hrvati 76,5 postotaka pučanstva, da- 
kle nešto više od tri četvrtine, dok deset go- 
dina prije toga u Banskoj Hrvatskoj tvore 
tek dvije trećine. Taj povoljniji razmjer Hr- 
vati su u Dalmaciji i dalje popravili. God. 
1880. — nakon trideset godina — postotak 
Hrvata još je gotovo nepromijenjen. No od 
tada penje se do 1900. na 79, da se u zadnjem 
desetljeću . zbog prekomjernog iseljivanja 
hrvatskoga življa opet spusti na 78,5. Izlu- 
čenjem Zadra, u kome živi glavni dio broj- 
čano neznatnog talijanskog pučanstva, pora- 
stao je postotak Hrvata 1921. u Dalmaciji na 
81,6. Deset godina kasnije taj je broj ostao 
jednak, pusti li se s vida računska diferen- 
cija, nastala time, da šmo kotar Rab brojili 
Banskoj Hrvatskoj. S tom izmjenom Dalma- 
cija imade 1931. god. 81,3 postotka hrvatsko- 
ga življa, dakle gotovo za 5 postotaka više 
nego god. 1850. Po visini hrvatskoga pučan- 
stva, koje tvori preko četiri petine dalma- 
tinskoga pučanstva, Dalmatinska Hrvatska 
najčišća je hrvatska zemlja. 

Srpsko pučanstvo tvorilo je 1841. godine 
u Dalmaciji 19,2 postotka. U vrijeme ratova 
srpski procenat nije se vidno snizio, te tvori 
1857. još uvijek 18,6 postotaka. Naprotiv u 
idućoj periodi mira stalo je srpstvo u Dalma- 
ciji osjetljivo nazadovati, da 1900. dosegne 
najnižu točku s 16,2 pro mile. Čini se, da je 
kolera u god. 1871.—2. osobito oštro pogodila 
srpski elemenat u Dalmaciji. U zadnjem 
predratnom desetljeću poboljšao se relativni 

roj Srba za pola procenta poradi hrvatsko- 
ga iseljivanja. Izlučenje Zadra podiglo je 
srpski procenat opet na 17, a u zadnjem de- 
setljeću nakon svjetskoga rata Srbi su u Dal- 
maciji — za razliku od Srba u Banskoj Hr- 
vatskoj — zadržali svoje pozicije. U Dalma+ 
ciji bez Raba živi danas 17,4 postotaka Srba. 


BROJČANI RAZVOJ HRVATA 


547 


————ooo 


U Dalmaciji predratnih granica postotak 
Srba iznosio bi 16,2 prema 19,2 u god. 1841.; 
od blizu jedne petine snizio se srpski posto- 
tak u Dalmaciji na jednu šestinu, prema 
padu s blizu dvije trećine na ispod jedne če- 
tvrtine u Banskoj Hrvatskoj u istome raz- 
doblju. 

I talijansko pučanstvo nazadovalo je. Pre- 
ma neslužbenom vrelu, na koje se međutim 
pozivlje službeno, tvorili su Talijani 1850. 
god. 5,8 postotka dalmatinskoga pučanstva. 
Trideset godina kasnije službena statistika 
navodi 5,8 postotaka Talijana. Taj znatni 
porast ne da se međutim odbiti na stvarno 
jačanje talijanskoga življa, već više na ne- 
sigurnost kriterija, po kojem se određivala 
pripadnost ovoj ili onoj naciji. No može se 
reći, da je italofilska propaganda u razdob- 
lju od 1850.—1880. privukla na svoju stranu 
izvjesni dio nacionalno još nedeterminiranog 
dalmatinskog građanstva. Jedno desetljeće 
kasnije pokazuje međutim statistika još niži 
procenat Talijana od onoga, koji je postojao 
1850. — ciglih 5,1 posto. Taj se broj do 1910. 
snizio na 2,8. Poratnim razgraničenjem spada 
talijanski elemenat u Dalmaciji na 0,7, g0- 
dine 1931. što više na 0,3 procenta. Historički 
proces pohrvaćenja umjetno romaniziranih 


talijanskih gradova, dovršen koncem 19, vi- 
jeka, počelkom dvadesetog vijeka je zape- 
čaćen. 

Etničke promjene u Dalmaciji uvjetovane 
su bile drugim uzrocima od onih u Banskoj 
Hrvatskoj. Tamo je plodna zemlja slavon- 
skih nizina privukla bogatije susjedne naro- 
de i njihovi sinovi u gustim rojevima naleti- 
še u hrvatsko Međuriječje. Dalmatinski kras 
— baš kao što i hrvatski — nije međutim ko- 
lonizaciono tlo. Ako se dakle Hrvati u Dal- 
maciji afirmiraše prema Srbima i Talijani- 
ma, to je tek samo poradi većeg naravnog 
porasta, i poradi prirodnog zakona, po koje- 
mu kompaktno zaleđe guta manje inorodne 
skupine. Ta druga okolnost naročito je pri- 
donijela hrvatskome uspjehu prema talijan- 
skim čahurama u dalmatinskom primorju. 
Ona prva odlučila je hrvatsko napredovanje 
prema pravoslavnom pučanstvu. Da je pak 
u Dalmaciji bilo više mjesta za domaće si- 
nove, njeno pohrvaćenje bilo bi još brže. 
Kako duboko je iseljivanje zasjeklo u popu- 
lacioni razvoj Dalmacije, pokazuje uspored- 
ba stvarnoga porasta pučanstva između g. 
1869.—1910. s naravnim porastom (viškom 
novorođenih nad mrtvima). . 


i Stvarni | Naravni Hivarni po- | Naršvni po- 

Soda porast | porast SE imi | m dan. 
1869.—1880. 19,140 | 35,185 —15,995 3,81 6,99 — 3,18 
1880.—1890. 51,325 | 65,170 —13,845 | 10,77 13,68 — 2,91 
1890.—1900. 66,358 | 78,857 —12,499 | 12,58 14,95 — 2,87 
1900.—1910. 51,882 | 83,696 —31,814 8,73 14,09 — 5,84 
1869.—1910. | 188,705 | 262,858 —74,153 | 414% | 57,5%. —16,L* 


% Porast u postocima za čitavo razdoblje 1869.—1910., ne pro mile za godišnji prosjek. 


Kroz četrdeset predratnih godina, za koje 
posjedujemo točne podatke, stvarni porast 
pučanstva bijaše dakle za 16,1 posto niži od 
naravnog porasta. Čitava ta diferencija pada 
u tom mirnom razdoblju na iseljivanje. 
Okruglo 4 pro mile stanovništva u Dalmaci- 
ji se od 1869.—1910. godišnje iseljivalo; se- 
ljenje je započelo znatno prije negoli u Ban- 
skoj Hrvatskoj, ali nije nikada zauzelo ona- 
kva opsega, kao primjerice u modruško-ri- 
ječkoj i ličkoj županiji. Naravni porast pu- 
čanstva Dalmatinske Hrvatske nešto je viši 
nego u Banskoj Hrvatskoj kroz periodu od 
1880.—1910., za koju imademo komparativne 
podatke. Stvarni porast neznatno je niži. 

Već i prije 1869. bila je Dalmacija zemlja 
seljenja, samo što se u to vrijeme ipak naj- 


veći dio pučanstva nakon prebivanja u ino- 
zemstvu vraćao kući. Tako kod popisa pu- 
čanstva god. 1850. biva utvrđeno, da je 
16,559 domaćih sinova odsutno. 

Nakon svjetskoga rata do izbijanja svjet- 
ske privredne krize iseljivanje iz Dalmacije 
nastavilo se snažnim tempom. Može se kaza- 
ti, da bi Dalmacija brojila danas oko 850,000 
duša, da od polovice prošloga vijeka nije 
trajalo besprekidno jako seljenje, ponajpri- 
je diljem bivše Monarhije, a kasnije preko 
mora. Njezin hrvatski značaj bio bi još kud 
i kamo izrazitiji, jer je dalmatinska emigra- 
cija, naročilo prekomorska, gotovo isklju- 
čivo hrvatska. 


Junius 


FE UILLE TON 


POMODNE LUTKE U IZLOGU U LJETNO 
PODNE 


Luika u žutom kupaćem kostimu: 

. »Kako je ovdje dosadno, dosadno! Danas u 
jutro su pomoćnice, koje su nas oprašivale, 
pripovijedale o moru. Kažu da je tamo divno. 
Ljudi se čitav dan kupaju i sunčaju na 
Pijesku.« 

. Lutka u modrim sportskim hlačicama i bi- 
jelom, platnenom kaputiću: 

»Mene_ više. zanima sport. Djevojke su ta- 
kođer pripovijedale o tenisu. Tamo se ljudi 
loptaju kraj hladne šume, a nedaleko od njih 
pjevaju ptice.« . 

Lutka u zelenom, lovačkom kostimu: 

>A_ kako tek mora da je divno odjahati u 
lov. Ti ugledaš jelena, naperiš pušku, i jelen 
je tvoj. EJ, ali da ja imam pušku, ustrijelila bih 
najprije našeg šefa, koji nas je u ovaj krasan 
ljetni dan ovamo zatvorio.« 

Lutka u dugoj, crnoj, plesnoj haljini: 

..»Ah, samo ne strijeljati! Ne bih mogla pod- 
nijeti prasak puške! Da mogu sada s kakvim 
vitkim mladićem na zabavi plesati valčik. 
Glazba bi zanosno svirala kao radio u našem 
dućanu, mi bi se lagano okretali kao da leb- 
dimo i sretno se smiješili. To bi bio život!« 

Lutka u dugoj, svijetlo-modroj spavaćoj 
košulji sa zlatnim prugama: 

»Sve je to lijepo, i more i sunčanje na pi- 
jesku, i igranje tenisa kraj šume, i lov na je- 
lene, i plesanje s vitkim mladićem, ali drage 
moje, muškarci vole ipak najviše to što je na 
meni: moju spavaću košulju. Oni će ostaviti i 
kupanje u moru, i tenis-igralište, i lov i ples, 
ako ih ja, ovako obučena, pozovem “u svoju 
spavaću sobu.« 

Lutke uzrujano: : 

»Nije istina, nije istina, muškarci vole 'da 
su žene lijepo obučene. Za koga se mi onda 
oblačimo?!« 

Lutka u kratkoj košuljici: 

>Ali još nas više muškarci vole, kad. smo 
svučene.« 

Lutke udare u dreku: 

»Ti lažeš! Kraj tebe bi gazda slabo zaradio. 
Taj komadić svilene krpice na tebi, pa to da 
je toliko vrijedno? Ha, ha, ha, šta si ti ne 
utvaraš!« 

Luika u kratkoj košuljici: 

»Taj komadić svilene krpice je već mno- 
gome zavrtio glavom. Ministarstva su. se radi 
toga rušila, novi ministri se postavljali, sudovi 
za rastavu braka imaju radi toga pune ruke 
posla. Moja je kratka košuljica najvrednija!« 

Lutka u zelenom, lovačkom kostimu: 

»Beštijo jedna! Da imam pušku, odmah bih 
te ustrijelila kao kokoš. Tu stoji u izlogu, 
nema skoro ništa na sebi i još je bezobrazna! 
Uh, da imam pušku!l!!« X 

Lutka u žutom, kupaćem kostimu: 

»Ej da smo sada negdje na moru, tako dugo 
bih tobom udarala o pećinu, dok se ne bi sva 


razmrskala. Pa skoro gola stojiš tu! Nije te 
stidi koa 
Lutka u dugoj, plesnoj helini:, 2. 
»Kolegice, baš si dobro rekla, stid bi je tre- 
balo biti. Ja se sva crvenim, što moram stajati 
kraj takve djevojčure. Ja u svojoj dugoj ha- 


ljini! Kako je to, otmjeno«< sa 
Luika u modrim hlačicama 1 bijelom  ka- 
putiću: 


»No ne mora čovjek biti baš tako jako obu- 
čen kao ti. I meni se vide gole noge. Ali ipak 
nisam tako gola kao ova. Pa to je sramota. 1 
takva kaže da je vrednija od nas. Ej da 
mogu maknuti rukom, tresnula bih je svo- 
jim reketom, da bi joj se ta glava otkinula 
od tijela. Sramota! Sramota! Sramota!«< 

Lutka u kratkoj košuljici: : 

»Ha, ha, ha, kako me veseli što se uzruja- 
vate.. To mi upravo godi. Barem mi vrijeme 
ljepše prolazi. Ta šta se pravite važnima. Yi 
sve, osim mene, imate mana po tijelu. Ti ispod 
kaputića za tenis imaš na leđima dugu Taspu- 
klinu. Zato su ti i obukli taj kaputić. Ti pod 
lovačkim kostimom sva si ispucala, jer si 
cijelu zimu ležala u pivnici. Misliš ti da ja to 
ne znam. A tebi, kolegice, u plivaćem kostimu, 
tebi manika polovica prsiju, pa su to nado- 
mjestili krpama. A pogotovo ti u tvojoj du- 
goj, plesnoj haljini ne smiješ mnogo govoriti. 
Pa svi mi znamo da ti pol noge manjka, na 
trbuhu imaš same pruge, a na leđima si sva 
izgrižena kao da su te miševi izjeli. Zato ti je 
šef i obukao tu dugu haljinu. To je sve jal 
koji sad iz vas govori! Eto, ja sam jedina od 
sviju vas bez mana, zato i mogu ovdje skoro 
gola stajati. Sve je to gadni ženski jal Da 
imate tijelo bez mana kao i ia, i te kako biste 
ga pokazivale. Jal! Jal! Jal!« 

..Lutke u bijesu: 

»Nije istina! Nije istina! Mi imamo morala! 
ima imamo! Ti bludnice! Srami se! Sraaami 
se!!!« 

“ Buka u izlogu postaje sve jača. Uto se on 
s nutarnje strane otvori. Šef, sa žutim brči- 
ćima i s točno na sredini razdijeljenom kosom, 
tumači nešto koštunjavoj, suhoj dami, koja 
lorgnonom promatra lutke. One su se opet po- 
sve ukočile i utihnule. Šef tumači: 

»Milostiva, ja znam da ste vi moja stalna 
mušterija, vi znate da vi kod mene dobivate 
samo prvoklasnu robu i da ja uvijek prvi imam 
nove modele. Ah, nije li krasan taj kupaći ko- 
stim, pa to tenis odijelo, ah, pa taj lovački ko- 
stim, milostiva, ja ne laskam, ali taj bi vam 
divno pristajao. Pa ako ne znate pucati, to 
možete lako naučiti, ili ta duga plesna haljina, 
ili ta kratka košuljica, kao da je upravo za vas 
rađena. Izvolite samo opipati, to ništa ne stoji, 
molim, moolim, he, hee, vidi se da imate ukusa 
ma a milostiva.« : 

ama s lorgnonom nasmiješena gl i pi 
kakvoću  košuljice. Poćala se asieda > 
vina. Lutke stoje ukočeno, mirno i sunčaju 
se, Sunce je već skoro okomito nad gradom. 
Odmah će podne. Vjekoslav Majer 


KAZALIŠTE 
Dramatizacija romana A. Šenoe »Prosjak Luka« 


U povodu stogodišnjice rođenja Augusta 
Šenoe otpočela je nova sezona Strozzijevom 
dramatizacijom romana »Prosjak Luka«. Moć- 
no strujanje života u Šenoinu djelu ne gubi 
se ni na pozornici. U prijašnjim dramatizaci- 
jama ono oživljava hrvatsku prošlost, u »Pro- 
sjaku Luki« sadašnjost. Evropski realizam nije 
mimoišao Šenoe, nego ide u njegovu stvaranju 
samo svojim posebnim putem. Lik prosjaka 
Luke zamišljen je realno, isto kao i njegova 
sredina, obilježje romantičnoga nosi jedino 
svijesno i namjerno udešavanje događaja, da 
bi ostala konačno ipak ničim nepovrijeđena 
ljepota ideje. Nužnost realnoga nikad u Šenoe 
ne prelazi dopuštenih granica idealnoga. Ro- 
mantiku takvog udešavanja nije Šenoin rea- 
lizam nikad napuštao. Ne da bi Šenoa zazi- 
rao od prikaza loših i pokvarenih ljudi, ni 
ružnih dogođaja, ali je držao potrebnim, da 
vazda budu žigosani kao loši, u najmanju ruku 
da ih upotrijebi kao sredstvo, kako bi kraj 
njih izdigao više dobre ljude i uznosite do- 
gođaje. 

U drami, što je gleda današnji čovjek, sme- 
taju takve niti nevidljivog režisera, koji se 
gradi jači od života. Smetaju, jer po našem 
prirodnom osjećaju nema sile izvan prirode i 
nitko ne smije izgrađivati život drugačije. Mi 
nismo više toliko naivna publika, da bismo 
slijedili sa zadovoljstvom pjesnikove fikcije, 
i kad potječu iz najboljih pobuda. 

Ove zamjerke ipak ne smetaju dramatičnosti 
pojedinih scena i plastici lica. U tom su po- 
dručju Šenoini uspjesi i u »Prosjaku Luki«, za- 
mjerni. Karakter prosjaka Luke, koji bi se 
htio izdignuti iz svoga položaja, postati potpun 
čovjek i ući uz ženu, koju voli, u normalni 
socijalni poredak, a kad mu to ne uspijeva 
milom upotrijebiti silu i bezobzirnom zloćom 
svladati zapreke oko sebe, nosi konture jakog 
i izuzetnog individua. Samo što za sadašnjeg 
gledaoca nije dovoljno takvu figuru zamisliti 
i postaviti u akciju, nego je potrebno učiniti 
prozirnim i njezin duševni život. U izboru pro- 
sjaka za glavnoga junaka ima također nešto 
romantično. Danas prosjaci više nisu stalež, i 
prosjak, koji ne treba da prosi, izgubio je 
aureolu prosjaštva. 

U drami ima prosjak Luka ulogu nekog 
deusa ex machina, svojim prosjaštvom on daje 
drami romantični okvir, a događaji po njemu 
trebali bi da dobiju poetičnije značenje, nego 
što ga imaju po sebi. Po sebi se oni ne uda- 
liuju mnogo od tipičnoga. U tom su stilu gra- 

ena i pojedina lica seoskih aktera, čija sud- 

ina bi nas imala potresti i pjesnički uzdignuti 
nad svakidašnjost. : 

Međutim upravo u ovim nedostacima sadr- 
žane su najbolje vrline jednog pučkog igro- 

aza. Prema tomu smo dobili u. »Prosjaku 
Luki« dobar pučki igrokaz, Scene iz seoskoga 
Života, nesretna ljubav dvoje mladih, očevi za- 
vedeni pijanicom pisarčićem i gradskim  šar- 
latanom odvjetnikom, konačno izmirenje i po- 

bjeda dobrih ljudi, sve je to u briljantnoj 
koncepciji Šenoinoj vrlo efektno i privlačivo. 
A umio je to i dramatizator i režiser Strozzi 
iznijeti na pozornicu. Djelo ne nameće nikome 
velikih glumačkih zadaća. Za nejasni lik pro- 
sjaka stajali su g. Dujšinu na dispoziciju samo 
vanjski efekini motivi. Ljubavna epizoda dvoje 
mladih, vrlo važna za pučki igrokaz, došla je 
glumom gđice. Babić do punog izraza. Ukusna 
inscenacija djelo je dr. Branka Šenoe. 


Františeka Langera »Broj 72« 


Langerovi su uspjesi na pozornici vazda so- 
lidni. On nije samo vještak tehnike, ne stvara 
samo efektni moderni teatar, nego umije i 
idejno fascinirati publiku. Drama kažnjenika 
»Broj 72« zalazi u komplicirani splet događaja, 
koji otkrivaju motive krivog sudskog pravo- 
rijeka, stramputice, kojima je zabludila pravda, 
a koje pritište ispravno prikazane uz vlastitu 
tegobu još i težina muka nedužno osuđenoga. 
Kažnjenica »Broj 72« iznosi u kažnjeničkoj 
diletantskoj predstavi, — koja, uostalom, i 
nije diletantska, jer joj glavnu ulogu glumi 
bivši veliki glumac — ispravno rekonstruirani 
razvoj događaja, koji su doveli do zločina i 
konačno do njezine osude. Njezin je prikaz 
zadnja slamka, za koju se hvata krivo osuđena 
i od koje se nada zadovoljštini, što je nije 
mogla nikako drugačije dobiti. To je naročito 
dramsko potenciranje mračne atmosfere, u 
kojoj se odigrava njezina drama u drami. No 
to nije još sve. 

I ovaj njezin prikaz, rođen u teškim poro- 
đajnim mukama beznađa nevino osuđenoga, 
obnovljen u strahotama istinskih patnja iz 
bolne prošlosti kažnjeničine, korigira drugi 
kažnjenik, čovjek, koji je faktično sudjelovao 
u njezinoj tragediji, novim prikazom, punim 
novih još bolnijih detalja. Iz toga prikaza izila- 
zi lik tajanstvenog kažnjenika u svijetlu ljubav- 
nika i prema . prikazanoj tragediji pravog 
krivca, čiju krivnju ispaštava nevina kažnje- 
nica broj 72. 

. Langerova se drama kreće očito u atmosferi 
Pirandellizma. Mučna  zagonetnost dogođaja, 
koja je prouzročila krivu osudu, objašnjena i 
odgonenuta, samo je prividno konačna istina. 
Za, sudbinu čovjeka osudna je tek ona druga 
istinitija, s njom tek počinje njegova prava i 
nepopravljiva tragedija. Jer nakon tih pred- 
stava trebao bi da bude glavni krivac osuđen 
kaznom, koju je izdržao nevini, trebalo bi da 
bude iznova osuđen i opet nevini. 

Uza sve ove komplikacije događaja i radnje 
čuvstvene peripetije u Langerovoj drami do- 
laze jasno do izražaja i djeluju s pozornice 
teško tragično. 

.Langerova je drama probudila opet iz mr- 
tvila našu uspavanu pravu scensku umjetnost. 
Gđa. Podgors a kao »broj 72% dala nam je 
osjetiti svakim nervom svoj umjetnički tem- 
peramenat. Pa tako i g. Dujšin. Njihovi us- 
pjesi dali su poleta i svima ostalim. 


B. Livadić 

GRK HUMANISTA SLAVI DUBROVNIK 


Benedetto Croce: Michele Marullo Tarcaniota. 
Bari, Laterza, 1958. 


B. Croce napisao je ove godine vrlo intere- 
santnu studiju o Mihajlu Marulu Tarkanjaninu, 
podrijetlom Grku, rodom iz Carigrada, odakle 
je. poslije pada grada pod tursku vlast, u naj- 
ranijem djetinjstvu, morao pobjeći sa svojim ro- 
diteljima. »Zaustavili su se — kaže Croce — naj- 
prije u Dubrovniku u Dalmaciji, malenoj starin- 
skoj republici, koja se Pdećranla slobodnom me- 
đu Mlečanima, Turcima i napuljskim kraljev- 
stvom, i koju je Marulo uvijek spominjao sa za- 
hvalnošću i odanošću, jer je bila povezana s 
uspomenama njegova djetinjstva i s rađanjem 
spoznaje o sebi kao Grku, koji je izgubio domo- 
vinu.« 

Kasnije se Marulova obitelj iselila u Itali- 
ju, i Marulo je služio u vojskama različnih kne- 
zova kao vojnik-plaćenik, baveći se ujedno i la- 
tinskim pjesništvom. Za života, a i poslije smrti, 
bio je mnogo slavljen, Suvremenici su ga stavlja- 
li u red s najvećim ondašnjim pjesnicima: sa Ša- 
nazzarom, Polizianom itd.; rali Lodovico Ari- 
osto slavi ga u latinskim distisima, a Ronsard mu 
posvećuje jednu pjesmu punu udivljenja: 

Lorsque ses doux accents respandent 

Les douces flames de Vamour, 

Les Hćroines tout autour 

De sa bouche latine pendent... 

Nas ovdje specijalno interesira Marulova 
pjesma posvećena Dubrovniku, u kojoj su- 
Pa političku mudrost, slo- 

odarstvo, red i visoku civilizaciju 
ove male državice nemirima, poko- 
ljima i neobuzdanosti, koji su dr- 
mali ondašnjim napuljskim kra- 
ljevstvom. Za ovu pjesmu kaže Croce: »Od 
političkih pjesama ova ,Pohvala Dubrovniku' 
nadahnuta je oprekom između male republike, 
zadovoljne svojom slobodom i ponosne na 
nju, i susjednog nemirnog monarhično-feudalnog 
napuljskog kraljevstva.« 

Pjesma je vrlo važna za historiju naše kul- 
ture, 1 zato je donosim cijelu, u originalu i u pri- 
jevodu: 


Rhacusa, multis gens Epidauria, 
Sicana pubes pluribus, at mihi 
ut nomen incertum genusque 

grande soli decus urbiumque, 

quascumque longus subruit Adria: 
uo te merentem carmine prosequar? 
Non falsus, aut somno petita 
materia sine teste inani. 

Amica quondam dulcis, ubi puer 
rimas querelas, et miseri exilii 
amenta, de tristi profudi 
pectore, non inimicus hospes. 

Hine me locorum vis rapit aspera 
evicta cultu, saxaque mollibus 
servire Phaeacum viretis 
iussa virim docili labore; 

et cuncta _Cressa vite nitentia 
qua longa Sercus brachia porrigit, 


obieetusshybernis pruinis, 


et Borcam populis tuetur. B 
Hinc tuta passim sponte dem freta 


littusque foetum portubus et bonis 
rens laeta convectis utrogue 
imine flammiferentis astri. |, 

Hinc ipsa muro moenia duplici 
educta coelo; pars licet altera 
natura, et abrupti superbit 
rupibus ačriis profundi. 

omplexa portus mole Cyclopea 
urbisque quantas divitias neque 
mater Syracusae tulere 
nec gemino mare dives Isthmos. NE: 

Et si ista (quanquam maxima, nec nisi 
concessa raris munere caelitum) 
virtutis et laudum tuarum 
vera loqui, quota pars, volenti; . 

cum morem, et urbis saepe animo sacra 
tot iura mecum cogito; cum decus 
pulchramque libertatem avorum 
perpetua serie retentam 

interque Turcas et Venetum asperum 
et inquietae regna Neapolis, 

vix qualis Aethneo profundo 
unda freti natat aestuosi: 

Heu, quae suetum nec patitur iugum, 
nec si carendum sit, ferai otium, 
incerta votorum, suisque 
exitio totiens futura. 

Nam quae remotis usqueadeo iacet 
gens ulla terris, quod mare tam proeul 
ignotum acerbis Appulorum 
exiliis, Calabramque cladi? 

Non his beati quaeritur artibus 
quies honesti, non bona strenuae 
virtutis, et frugi parata 
regna domi, populique pace. 

ed haec silentii non patiens amor. 
Tu vero coeptis artibus optima 
rem auge decusque, et nationum, 
ut merita es, caput usque vive. 


>Dubrovniče, za mnoge epidaurskog pleme- 
na, za većinu sicilske loze, ali meni, makar da 
su ti ime i podrijetlo nesigurni, velik ures zemlje 
i gradova, 

koje dugi Jadran plače: kakvom ću te pje- 
smom proslaviti dostojnom tebe? Ne ću te si 
viti lažnim hvalama crpenim u snu niti ispra- 
znim maštanjima bez svjedočanstava. 

Ti si mi bio neko vrijeme slatki prijatelj i 
u tebi sam ja, tebi ne neprijateljski gost, kao 
dječak izlio iz tužnog srca prve jadikovke i je- 
caje tužnog izgnanstva. 

Ovdje me zanosi opora snaga mjesta svla- 
dana marom i stijenje naprednim radom ljudi 
pokoreno, da služi razbludnim feačkim gajevima. 

.T sva ova mjesta blistaju kretskom lozom 
gdje Srđ pruža duge mišice i, suprotstavivši se 
zimskim .mrazovima, brani stanovnike od sje- 
Vernag "ipod ' 

Jvdje se nalaze, posijani voljom bog i- 
gurni tjesnaci, obala duba luka i dop 
zbog dobara dovezenih s istoka i zapada lučo- 
noše zvjezdana. ' 


Ovdje su i sami bedemi podignuti k nebu 
dvostrukom branom, jer je jednu od ovih stvo- 
rila priroda, te se oholi na uzdušnim klisurama 
vrletnog bezdna. 

Ti ciklopskim gromadama grliš luke i tolika 
bogatstva grada, kolika nijesu nikada donijeli ni 
majka Sirakuza ni Istam, bogat dvostrukim mo- 
rem. 

Iako ove stvari (koliko god vrlo velike i sa- 
mo rijetkim darežljivošću nebesnika udijeljene) 
tek su neznatan dio za onoga, koji hoće da izno- 
si istinske tvoje vrline i hvale; 

kad razmišljam u svojoj duši o običajima i 
svetim građanskim pravima, o dostojanstvu i li- 
jepoj slobodi djedova sačuvanoj u vječnom sli- 
jedu 


između Turaka i oporog Mlečića i napulj- 
skog kraljevstva, nemirnoga lin val uzburkanog 
mora, što struji u dubinama Etne. 

Jao, ovaj (Napulj) ne podnosi uobičajenog 
jarma, niti bi, kad bi bio bez njega, trpio mira: 
nestalan u svojim željama i toliko puta svojima 
na propast. 

Jer koji je to narod, koji se nalazi čak i u 
najdaljim krajevima, koje je tako daleko more, 
koji ne bi znali za gorka izgnanstva Apulaca i 
za pokolje Kalabrana? 

Ne stiče se na taj način mir blaženog pošte- 
nja, niti se stiču dobra ustrajne vrline, niti kra- 
ljevstva mudro upravljana, uz hk puka. 

Ali na ove stvari upućuje 1j 
trpi šutnje. Ti pak, izvrstan u umijećima, koja 
gojiš, napreduj i živi vječno, dika i glava naro- 
da, kako zaslužuješ.« 

Riječi ovoga glasovitog pjesnika nijesu puste 
fraze. U nemirima i komešanjima ondašnje Iia- 
lije. a osobito napuljskog kraljevstva, javlja se 
često u njegovoj duši slika grada njegova dje- 
tinjstva, obasjana nimbusom visoke civilizacije, 
građanskih vrlina i državničke mudrosti, te ove 
prednosti male dubrovačke države donosi kao 

rimjer i prijekor državama prosvijetljene Ita- 
ije. Što to znači za nas i za našu kulturnu hi- 
storiju, nije potrebno posebno naglašivati. Du- 
boki tragovi ove velike prošlosti još su i danas 
živi u Dubrovniku; ali ih mnogi ne vide i ne ra- 
zumiju njihovo značenje. A. Haler 


ROMAN O HRVATSKOM SELU 


(Sida Košutić: S naših njiva (Magle). Druga knji- 
ga. — Suvremena knjižnica Matice Hrvatske. 
Kolo II., kniiga 11. Zagreb 1937.) 


Hoteći odraziti stvarnost, Sida Košutićeva 
polazi od krajnosti, služeći se u ocrtavanju li- 
ca i karaktera kontrastima, koji mogu biti psi- 
hološki uvjerljivi, a da ipak, djeluje odveć 
knjiški. Mogućnost objektivacije izlazi na taj 
način potencirana do izvjesne granice, koja se 
u osnovi ne čini naravnom, prelazeći stvaran 
krug zbiljskoga. Ipak takav način interpreta- 
cije krije u sebi jednu naročitu prednost: iz- 
razita jasnost i oprečnost lica i karaktera biva 
plodom stvaralačke imaginacije u stanovitom 
smjeru. Tu se Košutićka zacijelo nalazi na 
terenu svoga ličnog shvaćanja, za koje se ne 


ubav, koja ne. 


551 


može reći da je bez uzora. Utjecaj Reymonta 
nije također moguće zanijekati, iako i nije 
utoliko usmjeren u tom pravcu. Možda to do- 
lazi otuda, što se život poljskoga sela u mno- 
gome nimalo ne razlikuje od života hrvatskog 
sela. Jer — čitajući Reymonta — ja sam uve- 
like osjetio analognost zbivanja; do istoga re- 
zultata dolazim upoređivanjem Košutićkina ro- 
mana »S naših njiva« (prva dva dijela) i Rey- 
montova djela »Seljaci«. Odatle izvjesne su- 
gostije, koje se neminovno nameću po iscrp- 
noj analizi djela. Moguće je osporiti samostal- 
nost, a Košutićkin rad shvatiti oponašalački. 
Ipak mislim, da bi time autorici bila nanesena 
nepravda, iako nije svrha ovoga članka oprav- 
davati i — još manje — negirati svaki utjecaj. 


Nošena po istim akterima kao i u prvom di- 
jelu (Plodovi zemlje), radnja se Košutićkina 
romana odvija na slikovitim brežuljcima rIo- 
mantičnog ali siromašnog Hrvatskog Zagorja, 
iznoseći pred naše duševne oči te napaćene 
ljude i njihove naoko sitne tragedije, zaoku- 
pivši nas posvema njihovim životom i sudbi- 
nom, koja je uvijek žalosna i gorka. To su u 
suštini dobri ljudi, oplemenjeni kroz patnje 
kojima ih obilno dariva život i uzvišeni u svo- 
me ljudskom dostojanstvu, ali znadu da budu 
i podivljale zvijeri. Ne mogu ovdje (prelista- 
vajući po Košutićkinu romanu) a da se ne sje- 
tim jedne Gorkijeve definicije seljaka, koja 
doduše ne kazuje ništa određeno, ali je na sva- 
ki način interesantna, već zbog velikog auto- 
ra. »— Seljak iz knjiga — kaže Maksim Gorki 
— ili je dobar ili je zao, ali uvijek je čitav 
tu, u knjizi, a živi seljaci nisu niti dobri niti 
zli, oni su vrlo zanimljivi. I za Košutićku bi 
se moglo nešto slično reći, Gorkijeva defini- 
cija tangira unekoliko i njezinu knjigu. Evo 
taj Glista, koji se iskreno raduje i suosje- 
ća sa životinjama i koga može obradovati je- 
dan običan bič. Pa onda, na drugoj strani — 
kao kontrast — Ivan Gušić, u svojoj mračnoj 
gramzljivosti za zemljom, tip čovjeka koji ne 
preže pred nikakovim niskostima da se doče- 
pa postavljena cilja. Zato se i ne susteže 
dignuti ruku na rođenoga brata i spreman je 
ubijati, samo ako mu to može koristiti. Sve- 
tački lik. Jele Borekove i asketizam njezine 
kćeri Betike, u toj vezi, djeluje malko knjiški, 
navlastito ako se uoči ono potenciranje suprot- 
nosti, koje je toliko karakteristično za Sidu 
Košutić. Mnogo je uspjeliji prikaz Jankove lič- 
nosti, iako ne u cjelini. Dobro je okarakteri- 
ziran Jankov nehaj za zemlju, na kojoj on ne- 
ma volje raditi, jer ne zna kome će naposljet- 
ku pripasti. Stoga je razumljivo njegovo bje- 
žanje od kuće i skitanje po svadbama s har- 
monikom, kao i sukobi s ocem i Betikom. Me- 
đutim autorica je manje uspjela u samom na- 
činu Jankove reakcije, naročito u dijalogu, 
gdje se očituje prevelika Jankova načitanost 
i neprirodnost u izražavanju. Tu je Košutićki- 
no gledanje odveć individualističko, iako se 
ne može reći da se takovih ljudi ne će naći u 
selu, ali svrha je umjetnika da luči bitno od 
nebitnoga. I neka od ostalih lica dana su psi- 

hološki produbljeno i vrlo uvjerljivo. Karak- 
ter staroga Tome Gušića (koji me — uzgred 
rečeno — sjeća na Borynu iz Reymontovih 
»Seljaka«) jedna je od rijeikih realizacija u 
čitavoj knjizi. Interesantni su još tipovi Eve i 
Stane Milčekove, Marka Milčeka i krčmara Tr- 
buheka. 

. Sposobnost uživljavanja i nutarnja, podsvi- 
ikoje moć, objektivizacije, odaje Sidu ošutić 
cao talentiranu književnicu, koja ne bježi od 
stvarnosti, nego je štaviše raščlanjuje i ana- 
lizira. Zato je i njezino gledanje najvećma rea- 
lističko, a sadržaj — uz male zamjerke — stro- 
go veristički. Šteta je samo, što se autorica kod 
ocrtavanja jednog ovako tipično kajkavskog 
kraja morala (ili nije morala?) poslužiti što- 
kavštinom. Primjer Slavka Kolara (»Mi smo za 
ganda sada Mile Budaka (»Ognjište<«) ne- 
a posluži kao dobronamjerna iako zakašnjela 
korektura. Ali još većma od gore rečenoga po- 
tvrdila je io sama autorica, kad nam je doni- 
jela »Molitvu Betike Gušićeve na podbrežan- 
skom trijemu«, upozorivši na uzvišene emana- 
cije narodnog kolektiva: 


>Oj zakaj su meni mati rekli i sestre, da je on 
kriv? 

Padaj kišica, padaj. ' 
Po tebi moje nebo ni bolj. črno, je tebi z me- 
nom plače celi kraj. 

Padaj, kišica, padaj. 

Tvoj zviranjek je visok i jako glibok tam gore, 
tam gore, na gornjih stran. 
Tam gore je Isus i Majka Marija, a zvezde 
im pleteju krune 
Oj zvezdice zlatne, posvetlite sim, v glibočinu 
mojega srca 
Stišajte vihre, stišajte kišu, kaj mi se v srcu 
razleva. 
Razleva se, razleva po črnoj kmici, ne vidim 
puta niti kraja 
Oj zvezdice zlatne, posvetlite sim, a ti, Isus, 
palicu zemi 


Na pašnjak me pelaj da se napasem mira, 


mira,... i mira 

Ti pak Marija daj me poganjaj s pesnicama 

veselim. 

Oj lepo je pasti po visokoj gori kaj se : "hi 
išči.. 


dil 
ol 


Oj lepo je iti po onom putu, kaj si ga .. 
pj 


Padaj, kišica, padaj. . = pa 
Po tebi moje nebo ni bolj črno, po tebi mi je 
: srcu leže. 

Zviranjek tvoj je glibok i visok... Tam gore, 
tam gore na gornjih strane. 


Reklo bi se: sentimentalni izljevi bolećive 
ženske duše, a ja kažem: dokumenat bola. . 
Košutićkino gledanje na stvari i život uvi- 
jek je smireno, odlikujući se. lagodnošću i le- 
ernošću opisivanja, u kome ima rijetke topli- 
ne i privlačivosti. Bez naglih prekida, stvarno 


i znalački, autorica vodi radnju svoga romana 
koji su- 


sa sigurnošću i savjesnošću arbiira,., 
ai vlada materijalom. Kod toga jed ne će 
izbjeći ništa; i velike i sitne tragedije, mali 


i veliki lomovi, ukratko sve komponente koje 
sačinjavaju život, sve je to jednako važno i 
jednako opravdava svoju nužnost i potrebitost. 
dim fetnit ne smije i ne može proći kroz život 
povezanih očiju, nego mora da zapaža i vidi i 
jasnije, i dublje, od ostalih. Može da se pot- 
rada tu i tamo kakva pogleda, Raa i u 
samom. načinu realizacije (kao primjerice ko 
Side Košutić), ipak umjetnost opravdava raison 
d'6tre svoga opstojanja ako se doživljava, ako 
je ljudska. Za Košutićku se ne može reći da 
ne ispunja osnovne preduvjete, da joj djelo 
bude umjetničko. Proživljenost jedna je od bit- 
nih značajki njezina romana. Jecino su stvari 
možda gledane iz prejake individualističke re- 
trospektive; ipak to nije razlog da joj se ospori 
vrijednost. Isto tako, kad se kaže, da je stvar- 
nost posmatrana iz stanovite distance, što nije 
krivnja na autorici, jer je činjenica da gotovo 
svi naši književnici koji pišu o selu, vide stvar- 
nost — silom prilika — onakovom kakva je 
bila u doba njihova dječaštva, a ne kakva je 
doista danas. 

U poređenju s prvim dijelom istoimenog 
romana (koji je također izdala Matica u svo- 
joj Suvremenoj knjižnici) ovaj drugi dio ne- 
sumnjivo znači izvjestan napredak, ne toliko u 
samom načinu interpretacije, koliko u tehnič- 
kom smislu. Dakako da je mnogo veća razlika 
kad se djelo usporedi s ranijim Košutićkinim 
radom (Portreti, Jaslice i dr.). Činjenica je, 
da Sida Košutić pokazuje konstantan napredak 
i da sigurno još nije kazala definitivnu riječ. 
Talenat je tu, kao i mogućnost da se još raz- 
vije, a na temelju njezinog dosadašnjeg rada 


— uočivši sve manjkavosti — može se bez pre- 
tjerivanja reći, da je Sida Košutić — uz Milu 
Miholjević — nesumnjivo najtalentiranija hr- 


vatska književnica, koja aktivno radi 1 piše. 
Ivica Mežnarić 


KNJIGA O VINODOLU 


Vinodolska knežija i morska kupališta. Sastavio 
Brozo Brozović. Narodne Novine. Zagreb 1958. 
Str, 338, 65 dinara 

Pisac ove knjige, bivši advokat i javni biljež- 
nik u Zagrebu, opisuje svoj zavičaj, nevješto do- 
duše, ali naivno i s mnogo ljubavi. Često odlaže 
pero i daje riječ E. Laszowskomu (Novi. Bribir, 
Crikvenica, Ledenice, Badanj, Drivenik, Hreljin), 
J. Piškuliću (Svadbeni običaji), Milutinu Mažu- 
raniću (Kolo novljansko), R. Horvatu, M. Cvet- 
ku, V. Mandekiću, A. Banu, često i piscima aktu- 
alnih novinskih članaka posvećenih prilikama i 
potrebama Vinodola. U ovoj kompilaciji od se- 
damdeset i više različnih članaka utjelovio je da- 

ače i Smrt Smail-age Čengijića i Vinodolski za- 
on iz XIII. stoljeća i Kuginu kuću, koju je Še- 
noa gledao u Ledenicama, 
isac je s velikim marom sabrao sve, što je 
našao o svom rođenom kraju. Šteta, što latinske 
citate nije preveo, a grčke citate dao prevesti na 
hrvatski jezik. U prvom članku, koji govori o 
Vinodol. knežiji, ima čudnu tvrdnju, da »već u 
predkrstovo doba navode toli grčki koli i rimski 


povjesničari i zemljopisci ime »Vinodol« i zatim, 
da je grčki geograf Strabon kosu u zaleđu Vi- 
nodola, koja se proteže od čičkog polja (ager- 
cissa, sic!) do Velebita, okrstio imenom Kina 
denik«. Na strani 100. kaže, da su »t. zv. Vlasi 
služili gospoštiji Novljanskoj na putovanjima i 
kao vojnici«. Zašto tako zvani? Danas se mnogi 
pisci plaše riječi Vlah i meću je u navodnike, du 
se ne bi tko uvrijedio, drugi je zamjenjuju mle- 
tačkim nazivom Morlaci, treći imenom Srbi. Vlah 
je u hrvatskim krajevima oznaka socijalne pri- 
padnosti i zanimanja, a nije oznaka vjere i na- 
rodnosti, pa se prema tome u historijskim studi- 
jama može upotrebljavati bez straha ili žalca 
protiv bilo koga. Pisac upotrebljava i nekoliko 
lokalnih izraza, kojih je zaboravio rastumačiti na 
književnom jeziku (baras, lubara, hrasnica, ši- 
patica). 

Knjiga je namijenjena širokim vrstama, no 
jamačno će najveći uspjeh imati u Brozovićevu 
rodnom kraju i kod onih, koji neprestano u sve 
većem broju odlaze ljetovati u Hrvatsko Pri- 
morje. Antun Šimčik 


IZ PRIJEVODNE KNJIŽEVNOSTI 


Zmeigova »Marija Stuart«. 
(Zagreb, 1958. Str. 505. Preveo Dragutin Bišćan. 
Izd. Binoza — svjetski pisci.) 

O mnogim se historijskim ličnostima razi- 
laze mišljenja, nekad više nekad manje, ali 
možda nema u povijesti nijednoga tako zamr- 
šenog lika, dd a oko kojega bi se stolje- 
ćima toliko prepiralo,. kao baš oko lika škotske 
katoličke kraljice _ Marije Stuart. Schillerove 
shvaćanje Marije Stuart ustalilo se nadaleko 
izvan granica njemačke kulture i — u svojoj 
jednostavnosti ucijepljeno u školama —  po- 
stalo još više općom svojinom zbog djelovanja 
pozornice. No, povijesna. Marija Stuart po- 
stavlja daleko ozbiljnija pitanja nego klasična, 
moralizatorska Marija Stuart. Kako je dakle 
bilo s tom Marijom Stuart? Kakva je to ču- 
dnovata i nerazumljiva prodjem, da _je 
s osamnaest godina imala dva ljubavnika i 
dala ubiti muža? Što se to strašno i krvavo 
događalo u prekrasnoj, divljoj, romantičnoj 
Škotskoj, u kojoj je narod uspomenu na svoju 
kraljicu ovjekovječio u  prekrasnoj baladi? 
Kako to, da više od tri stoljeća kraljica, koja 
je kratko vrijeme živjela zemaljskim životom 
(1542.—1587.), zanosi neprestano pjesnike, za- 
okuplja učenjake, zadaje brige  historicima? 
Ima samo jedan odgovor: tajna uvijek privlači 
ljudski duh, pa m i životna tajna Marije 
ditrari odvajkada privlači pojedince, koji se 
uzdižu k visinama, da je rasvijetle, da otkriju 
po koji novi momenat, da je prikažu u novome 
svijetlu, ili u vlastitome svijetlu ili u svijetlu 
Svoga vremena. Zanimljivo je što autor ove to- 
liko čitane i hvaljene romansirane biografije 
kaže o tome u sE rodije Ali životnu su tajnu 
Marije Stuart jednako oprečno kao i često nu- 
stojali i utjeloviti i protumačiti: možda nema 
ni jedne žene, koju bi bili orisali u tako razli- 
čitim oblicima, čas kao krvnicu, čas kao mu- 

PET a 
čenicu, čas kao ludu spletkaricu, čas kao ne- 


besku sveticu. No toj ncistovetnosti njezine 
slike začudo nije kriv nedostatak sačuvane 


građe, nego naprotiv preobilje te građe, koje 
smućuje čovjeka. Na tisuće se i tisuće gomilaju 
sačuvane isprave, zapisnici, spisi, pisma i iz- 
vještaji: u toku triju stoljeća iz godine u 
godinu neprestano su novi ljudi, neprestano no- 
vim žarom obnavljali parnicu oko njene kri- 
vice ili nevinosti. Ali što temeljitije čovjek 
istražuje te isprave, to bolnije mora u njima 
utvrditi  bezvrijednost svakoga = historijskog 
svjedočanstva (a time i prikaza). 


»Marija Stuart« se u originalu pojavila pred 
iri godine, a početkom ove godine pozabavio se 
njenim likom i Roger Chauvirć u svom djelu 
»Tajna Marije Stuart« (Le secret de arie 
Stuart. Na 320 stranica oktava. Izd. Librairie 
Armand Colin, Paris). Tenor je i Chauvirćova 
djela, da se još uvijek ne zna, je li zaista i 
dokazana njezina krivnja, krivnja katoličke 
škotske princese, jer _se još uvijek ne zna, ko- 
liko ima istine u glasovitim t. zv. »kasetnim 
pismima«, što ih je Stuartova pisala svome lju- 
bavniku, a kasnije svom trećem suprugu Ja- 
mesu Hepburn, earlu of Bothwell, iz kojih iz- 
lazi, da je ona pripremala umorstvo svoga pr- 
vog supruga. Pitanja oko njene osobe, pitanje, 
da li je ona zaista bila tako strastvena, da je 
postala ubojicom ili da je oklevetana svetica, 
sve te sumnje leprše oko nježne pojave Marije 
Stuart, koja pleše kolo smrti u pozadini divov- 
ske borbe, što je vodi Rim s reformacijom. 
Tako je Chauvirć prikazao kraljicu Škota. Čini 
se, da se sličnome shvaćanju nekoliko godina 
prije priklonio i Zweig, samo što on škotsku 
kraljicu osvjetljuje i pod lupom psihoanalize, 
pa time daje svome djelu suvremenu svježinu 
i vrlo logičnu liniju. Drugo je pitanje, može 
li se Marija Stuart tumačiti na taj način! No 
bez sumnje je Zweig dao prvorazredno pjes- 
ničko djelo i dobrano pustio maha svojoj ma- 
št. Moglo bi se ukratko reći, da je omašno 
Zweigovo djelo tamna i strašna balada o škot- 
skoj kraljici, balada koja uzbuđuje, jer je pi- 
sana rukom majstora. Da ne duljimo, poslužit 
ćemo se autorovim riječima, kojima je ukratko 
u uvodu okarakterizirao svoju junakinju: 
Značaj Marije Stuart sam po sebi nije ni izda- 
leka odviše tajanstven: on je nejedinstven tek 
u svom vanjskom razvitku, a u srži je svojoj 
od počeika do konca jednosmjeran i bistar. 
Marija Stuart spada u red onih vrlo rijetkih i 
uzbudljivih ženskih tipova, kod kojih je prava 
sposobnost doživljavanja  skučena na posve 
kratak rok, koji proživljuju kratak ali snažan 
procvat, koji se ne iživljuju tokom čitavoga 
života, nego samo u uzanom i žarkom prostoru 
jedne jedine strasti. Do dvadesettreće godine 
odiše njena osjećajnost tišinom i plitkoćom, a 
isto se tako ona niti jedan jedini put ne rasta- 
lasava više burno niti poslije dvadesetpete, ali 
u one se dvije usko omeđene godine upravo 
orkanski razularuje provala elementarne ve- 
ličajnosti, a iz osrednjeg se udesa izdiže izne- 
nada tragedija sutiknih razmjera, u svojoj 

poput Orestlije. 
amo tokom tih dviju godina postaje Marija 
Stuart doista Mlaeedijsk ii likom, samo pod 
tlakom tih zbivanja nadmašuje ona samu 5e- 
be, razarajući svoj život tom prekomjernošću, 
ali istodobno sačuvavši ga vječnosti. 1 samo 
zaslugom te jedne strasti, koja ju je uništila 
kao ljudsko stvorenje, živi još i danas njeno 
ime u pjesničkim tvorevinama i znanstvenim 
razglabanjima. m. 0. 


U SPOMEN DVOJICE RUSKIH VELIKIH 
KULTURNIH RADNIKA 


A. I. Kuprin 


Ovih je dana u Lenjingradu nakon duge i 
teške bolesti umro čuveni ruski pisac Aleksandar 
I. Kuprin. On je bio emigrant i stalno je živio u 
Parizu, ali se je u lipnju prošle godine vratio u 
Sovjetsku Rusiju. Taj je njegov povratak iza- 
zvao mnoga i raznovrsna tumačenja i žučne de- 
bate. No njegov je odlazak bio bez ikakvih poli- 
tičkih motiva i nosio je potpuno lični karakter, 
budući da je najčvršće organski vezan sa sušti- 
nom ličnosti i stvaranja Kuprina. 

U stvaranju Kuprinovu, kao i u njegovoj 
ličnosti, a također i u samoj njegovoj vanjštini, 
bilo je nešto iskonsko, organski primitivno, 
što je izlazilo iz nekakvih praosnova njegova 
bića. Ori je bio sav čvrsto vezan sa zemljom, 
životom, te je živio i stvarao besvijesno, in- 
stinktivno, kao da je vršio nekakvu naravnu i 
neizbježivu organsku životnu funkciju. Zato mu 
je književnost kao nešto posebno, naročito, kao 
profesija, zanat, bila tuđa. Prešavši već vrhunac 
svoje umjetničko-književne slave, on je ponovno, 
kao i u dane svoje već daleke mladosti, kada se 
unatoč svoga dobroga književnog renomea bavio 
različitim zanatima, koji su daleko od književ- 
nosti, rekao s čvrstim i iskrenim uvjerenjem: 
>Ja ne volim pisati, teško mi je pisati i teško na- 
laziti dobre riječi, a pripovijedati volim, i život 
također volim«. (Živi Kuprin. — Andrej Sjedyh. 
Posljednija Novosti. Br. 6370; 4. IX. 0. g.). Po 
vlastitom njegovom izrazu, on je baš bio »lakom 
za životom«. 

Kuprin je također organski bio vezan s do- 
movinom, t.j. sa zemljom, koja ga je rodila. 
Pojam domovine on nija vezao ni s državnim ure- 
đenjem, ni s formom vladavine. Mnogo je on sna- 
žnih strana posvetio izobličavanju negativnih 
crta života stare predrevolucionarne Rusije. Sje- 
timo se prekrasne pripovijesti »Dvoboj« (Poje- 
dinok). S mržnjom je gledao i boljševizam, te je 
mnogo nadahnutih strana posvetio slavljenju 
borbe »bijelih« ruskih dobrovoljačkih armija s 
boljševicima; na primjer u pripovijesti »Isaakij 
Dalmelitije A u isto je vrijeme on 1 dalje odano 
i vatreno volio vjekovnu vanstranačku Rusiju. 
Kada se Kuprin našao u emigraciji, on je još 
snažnije osjetio svoju krvnu vezu s ostavljenom 
domovinom. Nepodnošljivo teška, čisto organsko- 
iskonska težnja za domovinom, za rođenom ze- 
mljom mučila ga je, gnječila, i on se upravo gu- 
šio u bezdanoj bezračnoj praznini. Izvan Rusije 
on nije bio kadar ni živjeti, ni pisati. I fizički i 


postepenosti velika i snažna 
S 


duševno on je postepeno slabio i padao sve niže 
i niže. Prebivanje u emigraciji za njega nije bilo 
život, već prividno životarenje u nekoj os ablju- 
jućoj, vječito zagušljivoj magli. Pastep ije < ga- 
šnulo i njegovo stvaranje. On je sam rekao, da o 
stranom inozemnom životu ne će pisati, jer — 
»ovdje nije pravi živote. O staroj Rusiji nije bio 
kadar pisati, jer — >po vizuelnom sjećanju ja pi 
sati ne mogu«. O Sovjetskoj je Rusiji pisati te- 
ško, jer — »tamo nema ništa utješljivo, — utje- 
lovljenje zelene đavolove dosade«. Dakle — ne- 
ma o čemu da pišem«, Poslije dugih i mučnih 
godina emigrantskog života, kada je očaj zavla- 
dao, a zdravlje popustilo i materijalne se prili- 
ke strahovito pogoršale, Kuprin je odlučno re- 
kao: »Sve ovo nikomu nije potrebno... Ne mogu 
više pisati. Dostal« a. 

U časovima takvih razmišljanja Kuprin je 
valjda konačno i odlučno došao na misao, da se 
treba vratiti u domovinu. Njemu je sigurno već 
bilo sasvim jasno, da su mu dani konačno od- 
brojeni, da su ga stvaralačke snage zauvijek na- 
pustile, i misao o povratku u zemlju pradjedova 
sasvim je dozrela. Još pred nekoliko godina on 
je rekao, da umrijeti treba u Rusiji (ako ne mo- 
žemo u njoj živjeti), jer »i šumska zvijer ide 
umirati u svoju jazbinu«. Životna i stvaralačka 
tragedija, koju je Kuprin proživljavao u emigra- 
ciji, našla je svoj naravni i neizbježivi (za Ku- 
prina!) završetak u njegovu, sjenom smrti, ovi- 
janu povratku na rođena ognjišta. 

No i za godina svog prebivanja u emigraciji 
Kuprin je napisao dugi niz vrlo interesaninih 
djela, često veoma visokih umjetničkih kvaliteta. 
Spomenimo samo roman »Junkera« (Pariz, 1952.) 
iz života stare ruske vojne škole, koju je i sam 
Kuprin u svoje vrijeme svršio, postavši oficir. 
Moramo naglasiti, da jedno od najboljih Kupri- 
novih djela predrevolucionarne dobe, pripovijest 
»Dvoboj«, obrađuje siže iz života ruske vojske, 
isto tako kao i najbolje (a ujedno i uopće jedno 
od posljednjih) djelo emigraniske periode, netom 
spomenuti roman »Junkera«<. Ali dok u »Dvobo- 
ju« Kuprin oštro i često neopravdano napada 
mnoge mane ondašnjega ruskog života i dru- 
štva, napose vojne sredine, u romanu »Junkera« 
o istom životu i istoj sredini govori on s neka- 
kvom umiljatošću. — Preživjele mračne revolu- 
cionarne godine ina su ga da promijeni ne- 
ka gledišta i neke ocjene. U emigraciji je Ka- 
prin također proširio krug svojih promatranja, 
posvetivši između ostaloga svoju pažnju i stra- 
nom životu. Takav je njegov roman »Žaneta« 
(Pariz, | 1954.), čija je runakinja francuska 
djevojčica, a i sva je pozadina uzeta iz pariskog 
života. 

Ali bitnih promjena Kuprinov stvaralački lik 
u emigraciji ipak nije doživio, nego su se nje- 
Pist osnovne linije samo jače učvrstile i is- 

ristalizirale. 

Kuprinov talenat je praiskonske prirode, i 
zato je ponešto glomazan i nezgrapan u pogledu 
forme. U svojoj osnovnoj suštini on je cjelovit i 
jedinstven, dok je s vanjske strane donekle ne- 
izrađen, sirov. Kuprinov talenat teče iz zdra- 


va i snažna izvora, ali se poput bujnog proljet- 
nog potoka razlijeva na sve strane snažnim va- 
lovima, rušeći sve pregrade i rujući obale. Za- 
pravo Kuprin vješto vlada formom, tehnikom, 
ali joj ne daje važnosti i često zaboravlja na 
nju. Tehnički dobro izrađen kostur nekako se 
sav skriva pod obiljem materijala. Kuprin je bio 
štovatelj i poznavalac Maupassanta. te je cijenio 
formu, dobro znajući njezino značenje. Ali on 
nije bio kadar da je hladno i svijesno obrađuje, 
boreći se s mislima i osjećajima. Zato je on bio 
ravi majstor novele, dok velikih književnih 
orma nije mogao svladati. Njegovi su se roma- 
ni obično isticali slabom formom i često dosta 
nezgrapnom konstrukcijom. I to se naročito ja- 
sno opaža u njegovu poznatom i vrlo popular- 
nom romanu »Jazbina« (Jama). Kuprinova' se 
djela odlikuju unutarnjim dramatiz- 
mom, koji pod mirnom površinom ustaloženog 
pripovijedanja prigušeno ključa, poput podzem- 
nih potoka. Kuprin se nije udubljivao u vijuge 
psihološke analize, ali je posvećivao veliku pa- 
žnju osjećajima i emocijama, i time je svojim 
junacima davao pravu i živu čovječju dušu, iako 
zasićenu dubokim i iskrenim osjećajima, ali bez 
slikovitih vanjskih dramskih efekata. Vanjska 
smirenost često je kod Kuprina, naročito posljed- 
njih godina, prelazila u nekakvu, rekao bih, 
umorno staračku dobrodušnost i idiličnost. A u 
tome se osobito jasno ispoljavao iskonsko-organ- 
ski Kuprinov primitivizam, u kojemu se 
ipak jasno osjećao dubok i snažan, upravo Bo- 
gom dani stvaralački talenat ovoga velikog pisca. 


K. S. Stanislavskij 


Stanislavskij — to je cijela, nova, samostal- 
na i originalna perioda u povijesti svjetskoga, a 
napose i naročito ruskoga kazališta, Poznati 
poljski kritičar Vojcicki nazvao je Stanislavsko- 
ga »jednim od tvoraca kazališta XX. stoljeća u 
Evropi«, te je dodao, da »evropska umjetnost u 
njemu gubi jednoga od svojih titana«. A poznati 
engleski kritičar 5. J. Erwin veli, »da Stanislav- 
skij nije postojao, bila bi cijela povijest kazali- 
šta i glumačke umjetnosti sasvim drugačija«, 
jer je Stanislavskij bio »veliki čovjek i najveći 
umjetnik kazališta«. I te ponosne i odgovorne 
tvrdnje nikako nisu rezultat razumljive i ne- 
izbježive uzbuđenosti nekrologista, već objekli- 
vna konstatacija priznatih činjenica. . 

Stvaralačka je ličnost Stanislavskoga neobi- 
čno duboka i originalna, i djelatnost — neumor- 
na i mnogostrana. On se dotaknuo svih strana 
vrlo kompliciranoga kazališnog organizma. A 
usto nije bio samo inspirator i poticatelj drugih 
umjeinika, koje je okupljao oko sebe (kao na pr. 
čuveni S. N. Djagilev, preporoditelj i propagator 
ruskog baleta), nego je i sam bio neposredan i 
aktivan radnik. Stanislavskij je bio režiser, glu- 
mac i teoretičar teatra uopće, a također i osni- 
vač (u zajednici sa VI. I. Nemirovič-Dančenkom) 
te neprekidno kroz četiri decenija umjetnički 
vođa slavnoga Moskovskog Hudožestvenog Te- 
atra. Stanislavskij je približio kazalište životu i 
na pozornici je pokazao umjetnički preobraženu 

zbilju, ostvarivši time pravi umjetnički re- 
alizam. On je ukinuo sistem »starova«, jer je 
pravi i jedini gospodar pozornice u starom kaza- 
lištu bio glumac, te je stvorio ansambl, — u 
najširem smislu tog pojma, — i njemu je pre- 
dao pozornicu. No time se Stanislavskij nikako 
nije odrekao stvaralačke individualnosti glumca, 
već ju je samo podredio zajedničkim umjetnič- 
kim ciljevima i zadaćama. U pojam ansambla 
uključio je Stanislavskij sve brojne scenske fak- 
tore, i žive i mrtve, t. J. glumca, garderobu, de- 
koracije, rekvizit i sve drugo. A sve je to pred- 
stavi dalo potpuno i pravo jedinstvo — unutar- 
nje i vanjsko, i izazivalo jedinstveno i cjelovito 
raspoloženje. Poradi toga i sam taj stil dobiva 
ime teatar nastrojenja. A sve je to ne- 
minovno izazvalo potpuno i nedjeljivo gospo d- 
stvo režisera. Prije Stanislavskoga, (u gla- 
vnome, jer i prije njega je bilo pojedinih poku- 
šaja u tom pravcu), redatelj je imao značenje sa- 
mo usko-tehničkog referenta, dok je sada postao 
ravi stvaratelj predstave, koju je on dugo i po- 
la ano gradio prema svome unaprijed stvorenom, 
duboko promišljenom i pomno izrađenom planu. 


Stanislavskij je zatim uveo životnu na- 
ravnost intonacije. Visinu i silu intona- 
cije on je zamijenio njenom psihološkom sadr- 
žajnošću. Uporedo s time on je pokazao ogrom- 
no značenje šutnje i pauze. Stanislavskij je 
također pokazao tijesnu povezanost vanjštine (u 
širokom smislu) čovjeka s njegovim unutarnjim 
sadržajem, te je od vlasulje, maske i odijela iz- 
gradio bitni dio same suštine čovjeka. Za Stani- 


slavskoga na pozornici nije bilo »mrtvih« stva- 


ri. Kod njega su sve one živjele i glumile za- 
jedno s glumcem. — U historičkim i žanrovskim 
komadima on je davao ogromno značenje hi- 
storičkoj i etnografskoj vjernosti i točnosti. — 
Vrlo interesantan materijal o radu Stanislav- 
skoga kao redatelja daju posebne monografije o 
izvedbi pojedinih komada, koje su sastavljene 
na osnovi autentičnog materijala, i sada izlaze 
u Moskvi. Od niza tih monografija naročito je 
interesantna »Galeb« u izvedbi Moskovskog Hu- 
dožestvenog Teatra (Redateljska partitura K. S. 
Stanislavskoga, Redakcija i predgovor S. D. Ba- 
luhatog. Moskva, 19538.). 

Stari glumac, točnije: glumac odgojen po 
načelima i metodama stare škole, ne samo da 
organski nije mogao ostvariti sve ove brojne i du- 
boke rim Stanislavskoga, nego nije mogao 
shvatiti čak ni njihovu važnost i značenje, — to- 
liko su se oni oštro razilazili od vjekovnih tradi- 
cija. Zato je Stanislavskij koncem pr. vijeka po- 
zvao u novoosnovani Moskovski Madož, Teatar 
većinom mlade nerutinirane glumce. A nakon 
duga i naporna rada on je od njih stvorio sasvim 
novu vrstu kazališnih kt dr g Za odgajanje 
glumca Stanislavskij je stvorio svoj čuveni »si- 
stem«, koji je kasnije bio prihvaćen gotovo od 
cijeloga kazališnog svijeta. Prema tom sistemu 
Stanislavskij je u stvaranju scenskih likova išao 
— od vanjskoga k unutarnjemu. Od 
intonacije, gesta, kostima — k osjećaju, k pro- 
življavanju, Taj svoj sistem on je htio iscrpno 

izložiti u opsežnoj radnji od nekoliko svezaka. 
Ali od toga je do sada na žalost izašla samo je- 
dna knjiga — »Moj život u umjetnosti«. Pred sa- 
mu smrt predao je za štampanje i drugu knjigu 
»Rad glumca nad sobom« (Rabota aktjora nad 
soboj). u kojoj govori o tako zvanoj unutarnjoj 
tehnici ili samoodgajanju glumca. 

Kao glumac Stanislavskij spada u odabrano 
kolo najvećih svjetskih pozornica. On je stvorio 
dug niz savršenih scenskih likova u najrazliči- 
tijim djelima najrazličitijih pisaca — od Sha- 
kespearea, Moličrea i Goldonija, preko Hamsu- 
na. Maeterlincka i Ibsena do  Gribojedova, 
Ostrovskoga, Turgenjeva i Čehova. U svu raz- 
noliku individualnost tih bezbrojnih scenskih 
likova. svi oni ipak nose jasan biljeg one du- 
boke čovječnosti i onoga sasvim vosebnog ča- 
ra, kojima se odlikovao Stanislavskij i kao čo- 
vjek i kao umjetnik. 

Smrt Stanislavskoga završila je jedno od 
najsjajnijih razdoblja u životu ruskoga kazališta 
i jedno .od najznačajnijih poglavlja u njegovoj 
povijesti, čiji daljnji pravac sada još nije po- 
znat. Nikolaj Fedorov 


NOVA IZDANJA 


Otto Weininger: Pol i karakter 


U izdanju beogradske knjižare Gece Kona 
izašlo je ovih dana u vrlo lijepoj tehničkoj 
opremi glasovito dielo Otta Weiningera »Ge- 
schlecht und Charakter«, u svoje vrijeme una- 
trag dva decenija možda najčitanija knjiga na 
svijetu, zbog svoje smione teorije ženske sek- 
sualnosti i tragične autorove smrti pet mjeseci 
poslije izlaska prvog izdanja knjige (1905.), kad 
ie počinio samoubojstvo s nenavršene dvadeseti 
četiri godine, krvlju zapečativši svoj dosljedni 
pesimistični stav prema životu, naročito prema 
ženi. Manje nauka, a više umjetnost, ovo diela 
je znanost do danas mnogo puta korigirala i 
demantirala, ali u svoje vrijeme ono Je značila 
dobačenu rukavicu legitimnoi građanskoj sek- 
sualnoj psihologiji i filozofiji, i o. niemu su 
godinama vođene žučne rasprave i diskusije. 
u kolima mu ili negirahu svaku vrijednost ili 
ga kovahu u zvijezde. Ovaj prijevod Irme 
Šosberger, iako malo okasnio, rađen ie prema 
njemačkom popularnom izdanju, u kome je 
treći nebitan dio, Dodaci (Dopuna i dokazi), 
znatno skraćen. dok su prva dva dijela, pripre- 
mni i glavni (Seksualna raznovrsnost i Seksu- 
alni tipovi), donesena u cjelini. Osnovna tenden- 
cija Weiningerova nastoji dokazati apsolutnu 
ženinu inferiornost u duhovnom pogledu, »Pot- 
puno ženstveno biće ne zna ni za logički ni za 
moralni imperativ, a riječ zakon, riječ dužnost 
— dužnost prema samom sebi — jeste riječ 
koja mu zvuči sasvim strano, Dakle, potpuno je 
opravdan zaključkk da je lišeno i nadčulne li- 
čnosti: Apsolutna žena nema Ja« Ta 
teza, koja je kasnije premnogo eksploatirana 
u dobrom i lošem smislu, provedena je kroz 
knjigu strahovito dosljedno i logično, s. upra- 
vo frapantnom erudicijom, koja zadivljuje » 
obzirom na autorove godine, i žučnošću, koja 


nije naučnog, nego literarnog karaktera, Wer- 
ninger je  izgarao 5 fantastičnom brzinom, 
« dvadeset i tri godine prešavši Životni put, za 
koji je drugima. trebalo trideset i četrdeset go- 
dina: slučaj, koji nije rijedak u povijesti umret- 
nosti, ali jest u povijesti znanosti. U cjelini 
njegovo je dielo teško 1 ljudski krvavo. Sam 
autor, koji nije bolovao od čednosti, osjetio je 
tu težinu apostrofiravši je u predgovoru na 
ovaj način: »Ova knjiga, najzad, ukoliko sam 
kadar da prosudim (uglavnom), niie takva, da 
poslije jednokratnog, površnog čitania može 
da se razumije i primi.« To je točno, ali bi tre- 
balo produžiti i istaknuti piščev bolan napor, 
da ostane hladan tamo, gdje je mjesto moz- 
gom govorio srcem, da bude prema ženi, koju 
mrzi, korektan i onda, kad je (uostalom ne- 
pravedno) vrijeđa na najžučniji način, ako je 
moguće to dvoje spojiti. da se nikada verbalno 
ne uzbuđuje i da uvijek ostane na čvrstom 
naučnom terenu, iako se s njim odmah na po- 
četku raskrstio. 


Sabrana Nušićeva djela 


Vrlo plodan i na svoj način raznolik pri- 
povjedalački i dramski opus Branislava Nu- 
šića sadrži dvadeset i pet knjiga. od kojih ni 
jedna nije ispod dvije stotine stranica. U nizu 
drama, satira. svojevrsnih romana i novela, 
putopisa, književnih dnevnika i kozerija slika 
Nušić gotovo uvijek jednu istu malograđansku 
društvenu sredinu u sukobu s novim vreme- 
nom, koje ju je iznenadilo, pa je na taj način 
postao klasik jedne književne vrste. koja će 
uvijek naći svoju zahvalnu publiku. U tom 
pronalaženju sve novih i novih tipova i u sve 
dubljem poniranju u pitoresknu stvarnost oko 
sebe Nušić je rapidno napredovao: s godina- 
ma. postajući sve nevosredniji i umjetnički pu- 
niji, što svakako nije čest slučai u književno- 
sti. Paradoksalno je, da ie pod starost. iako 
analizirajući i satirizirajući uviiek isti žalosni 
ambifenat, dab svoje najdublje umjetničke 
kreacije poslije »Sumnjivog lica« i »Opštin- 
skog deteta« (koje ie kod nas izdala »Humori- 
stična knjižnica« još prije rata) u svom pret- 
posljednjem dramskom djelu »Pokojnik«, koje 
je.i u Zagrebu izvođeno. »Vlast«. napisana po- 
slije i nedovršena (samo dva čina), nije još 
nigdie izvođena, a nema je ni u ovoj kolek- 
ciji, koja inače sadrži skoro sve, što je B. Nu- 
šić napisao. Djela su redigirana tako, da se 
u jednoj knjizi po mogućnosti nalaze drame 
a Pripovijetke, srodne među sobom sa- 
držajem moralnom. oinjom if vremenom po 

; i. se nije moglo uvijek s uspjehom 
pule se u jednom svesku na primjer 
ak sE »Sumnjivo lice« (sedma knjiga), 
lie ograd nekad i sad« i »Ožalošćena poro- 
door jo pokojan i SMale očeve 
zaista nije baš sai hr jar (četa, LI 
ba« obasiže tri kn fi e nije rješenje. »Ben Aki- 
stopetnaesta« Urije. ; am jedro 
SE noionisn Je. U jednom svesku nalaze 

putopisne refleksije >S obala Ohridskog je- 
zera« i »S Kosova na sinje more«, dok se auto- 


biografski zapisi nalaze u istoj knjizi s fol- 
klorističkim novelama. Nušić je pisao lako i 
mnogo. U njegovu književnom djelu ima stva- 
ri boljih i gorih, pa i posve slabih i lascivnih 
(»Svinja<). Ne bi bilo korektno ni prema po- 
kojnom piscu ni prema čitalačkoj publici, koja 
je Nušića iskreno voljela smatrajući ga neke 
vrste. blagim ventilom za društvene nepravde 
i političke apsurde, da su te slabije i slabe 
drame i novele izostavljene iz kolekcije (naro- 
čito ne sada poslije njegove smrti), ali izdanje 
bi mnogo dobilo na serioznosti, da je u redigi- 
ranju bilo više sistema, a manje računa s op- 
segom i sa sentimentom publike. Iz serije, koja 
zaslužuje, da se o njoj i opširnije piše, neka 
bude istaknuto i izdvojeno pored već spome- 
nutog: »Gospođa \“ministarka«. »Nahod«, »Put 
oko sveta«, »Svet«. »Ramazanske večeri«, »Na- 
rodni poslanik«, »Protekcija«, »Pučina«, »Obi- 
čan čovek«, »Žena bez srca« i dr., skoro sve 
djela poznata i našoj kazališnoj i čitalačkoj 
publici. Elegantno i ukusno izdanje knjižare 
Gece Kona u Beogradu. 

Ivo Kozarčanin 


KULTURNA KRONIKA 


SRPSKI GLAS O IVI KOZARČANINU. U 
broju 2. od 16. svibnja 1958. donosi  »Srpski 
književni glasnik« s potpisom T. P. (Tone Po- 
tokar) opširniji prikaz Kozarčaninova romana 
»Sam čovjek« (koli je izašao u »Suvremenoj 
knjižnici« Matice Hrvatske), iz koga navodimo 
ove rečenice: 

»Već u svom prvom romanu, »Tuđoj ženi«, g. 
Kozarčanin ie vrlo jasno posvedočio kakvi su 
njegovi lični odnosi prema današnjem vreme- 
nu i zbivanjima u njemu, kako posmatra ljude 
i događaje. Nije bez razloga ispisao kao motio 
svome delu poznate reči Antona Čehova o ma- 
lograđaninu. Docnije, u. samom romanu, na 
ijednom mestu, ovim rečima karakteriše naše 
doba: »Mi živimo u doba, kad je korisnost naj- 
veća etika, kad je misao često opasnija od no- 
ža...« I roman »Sam čovjek« spada u isti idej- 
ni krug, samo je nov beočug u lancu života 
koji pisac namerava da prikaže. 

Valja priznati da sam sa izvesnim osećajem 
straha počeo čitati ovaj roman. Možda je bilo 
krivica do suviše patetičnog uvoda, često ap- 
straktnog, stilizovanog, nepripovedačkog, koji 
nosi naziv »Noćni dijalog«. Ali čim se počne 
ulaziti u »Mračnu mladost«e. pisac privlači, 
osvaja. Ima u njegovom načinu pričanja, pri- 
kazivanja stvari i događaja nečeg svežeg, iskre- 
nog, možda jednostavnog, ali toliko istinitijeg, 
životnijeg. G. Kozarčanin se predstavio kao je- 
dan od onih retkih pisaca među najmlađima 
koji imaju nešto da kažu. Možda je u ovom 
romanu mestimično preopširan, još neizrađen, 
voli parantezu iznad svega, ali ima sva pre- 
imućstva pisca koji dobro posmatra i ume da 


kaže što je video. 
oni roman o životu jednog čoveka, zva- 
nog Valentin — Valent, od njegovog detinjstva 


pa sve do punog sazrenja i potpune usamlje- 

nosti, ima i u tehničkom pogledu, a i sadržajno 
neke sličnosti o  Ćosićevim »Pokošenim po- 
liem«. Ima u znatnoj meri autobiografskih mo- 
menata.« : 

Dalje recenzent razmatra 0 sadržaju roma- 
na, pa završuje: : 

»Ovo bi bila ukratko skicirana sadržina ro- 
mana. Ima tu puno digresija, duhovitog prika- 
zivanja đačkog života u Zagrebu, na na selu, 
kod kuće. kao i u Podravini, itd. Ali je osnov 
romana lična tragedija Valenta, koji ostaje na 
kraiu potpuno sam, idealista, slomljen u vrtlo- 
gu besna života. . 

Prvi deo romana koji je piscu, usled osetnog 
autobiografskog značaja, bio očito mnogo bliži, 
dat je sa puno zamaha i pojedinosti. ali i u 
punom naponu umetničke obrade. Prikazivanje 
ie na nekim mestima brutalno i možda čak 
suviše naturalističko. ali je ubedliivo. Drugi 
ie deo labaviji, manje sažet, u celini dat ma- 
nje umetnički od prvog. Ima na nekoliko me- 
sta reminiscencija na Ivana Cankara, možda 
zbog toga što je pisac Cankara i prevodio u 
svoje vreme na srpsko-hrvatski. 

U celosti kniiga zaslužuje punu važnju:; pi- 
sac je zaista iskreno i otvoreno zagledao u sa- 
vremeni život i dao liude žive i plastične. u 
borbi za parče hleba i komadić životne radosti.« 


50-GODIŠNJICA  MILETIĆEVE SMRTI. 8. 
rujna navršilo se trideset godina od_ smrti 
Stjepana Miletića (umro u Miinchenu). Miletić 
se rodio 24. ožujka 1868. u Zagrebu. Gimnaziim 
i filozofiju izučio te u inozemstvu. Naslitedivši 
veliku baštinu, nije se posvetio državno: služ- 
bi, nego napretku hrvatske prosvjete. Neumr- 
lih ife zasluga stekao za razvoj hrvatskoga na- 
rodnog kazališta u Zagrebu. kome ie kroz vet 
godina bio intendantom. Izdao je pjesme »Tu- 
želike« i drame: »Grof Paližna« i »Boleslav«. 
»Tomislav« je prvi dio jedne hrvatske dram- 
ske pentalogije. što tu te zamislio no uzoru na 
shakesvearske kraljevske drame. Napisao te i 
nekoliko komedija. dva libreta i preveo Byro- 
nova »Manfreda«. Miletićevo intendantsko do- 
ba smatra se. naiživljim i najbogatijim pe- 
riodom u poviiesti hrvatskoga kazališta. 

SMRT MILORADA MEDINIJA. 20. rujna 
umro ie u Dubrovniku dr. Milorad Medini, čo- 
vjek iz generacije, kola ie završila narodni 
preporod u Dalmaciji. Medini se rodio 13. trav- 
nja 1874. u Dubrovniku. Studirao ie filozofiju 
u Beču, a zatim službovao kao profesor u raz- 
ličnim mjestima. Bio je neko vrijeme uredni- 
kom »Crvene Hrvatske« i narodnim zastupni- 
kom. Dobar poznavalac stare dubrovačke i dal- 
matinske književnosti. Matica Hrvatska izdala 
mu je 1902. prvi dio »Povijesti hrvatske knji- 
ževnosti u Dalmaciji i Dubrovniku«. Drugi dio 
nažalost ni nakon tri desetljeća nije izišao. 

. SMRT AUGUSTA MUSIĆA. 26. srpnja umro 
ie u Zagrebu August Musić, jedan od najbo- 
liih hrvatskih klasičnih filologa. Musić se ro- 
dio 5. kolovoza 1856. u Krki (Kraska). Gimna- 
Zija: Novo Mesto. Sveučilište: Zagreb. zatim 
specijalne studije u Leipzigu i Ateni. Srednio- 
školski, zatim sveučilišni profesor u Zagrebu. 

Umirovljen 1924. Preveo Herodotovu povijest, 
bavio se specijalno sintaksom hrvalskoga je- 
zika. Najveće mu je i najznačajnije djelo 
»Povijest grčke književnosti« u dva sveska (u 
izd. Matice Hrvatske. I. 1895., TI. 1910.) Musi- 
evi znansiveni rezultati iz materijalnog i du- 
hovnog života starih Grka znatni su i za svjet- 
sku nauku. 

PETNAESTGODIŠNJICA  OGRIZOVIĆEVE 
SMRTI. 25. kolovoza navršilo se petnaest godi- 
na od smrti Milana Ogrizovića. Rodio se u Se- 
nju 11. veljače 1877. Kao osmogimnazijalac 
uređivao je novine »Hrvai«. Svršio filozofiju i 
službovao u Zagrebu. Narodni zastupnik. Lek- 
tor za hrvatski fezik u kazalištu i t. d. Drame: 
Dah. Tetralogija »Godina ljubavi«, »Svijet«. 
S Milčinovićem: »Prokletstvo«. Mnogo maniih, 
manje značajnih i prigodnih stvari. Dalje »Ba- 
nović Strahinia«, »Car Dukljanin«, »Objavlje- 
nie« »Smrt Smail-age Čengića«, »Nepoznat«, 
»Vučina«. Pisao je i librete. Izdao ie vrlo po- 
znate »Hrvatske pripovjedače<. Zbirka pripo- 
vijesti »Taina vrata«<. z 

SMRT IVANE BRLIĆ-MAŽURANIĆ. Dne 
21. rujna umrla je u Zagrebu najbolja hrvat- 
ska omladinska književnica Ivana Brlić-Mažu- 
ranić, koja te bila poznata u stranome svijetu 
no nazivu »Hrvatski Andersen«. Otac Vladimir. 
Rodila se u Osijeku 1874. Podigla je diečiu 
literaturu do klasičnosti. Zanimljivo je. da je 
nostala poznatom nakon _ Matoševe kritike. 
Diela: »Voljani i Nevolfani«, »Škola i Praz- 
nici«, »Slike«. »Čudnovate zgode šegrta Hla- 
nića« (dva izdanja). »Priče iz davnine« (preve- 
dene na mnoge jezike), »Kniiga omladini«, 
»Radosna maika — dobra pjestinia«. Poslred- 
nje joj te dielo omladinski roman »Jaša Dal- 
matin« (1958.). 

MAX REINHARDT — AMERIČKI DRŽAV- 
LJANIN. Poznati njemački režiser Max Rein- 
hardt, koji je kao nearijevac morao napustiti 
Njemačku. režira sada u Los Angelesu Goe- 
theova »Fausta«. Reinhardt je primio američko 
državlianstvo. 

ALMANAH DRUŠTVA HRVATSKIH KNJI- 
ŽEVNICA. Lani osnovano DHK-ca u Zagrebu 
sprema književni Almanah. Društvo je lani 
počelo i s izdavanjem svojih edicija i izdalo 
dosad roman Zdenke  Jušić-Seunik  »Svojim 

utem«. 

X 1000 IZVEDABA __>CAVALLERIE  RUSTI- 
CANE« U JEDNOJ SEZONI! Na pariskim ope- 
rama doživjela je poznata Mascagnijeva opera 
»Cavalleria rusticana« sezone 1937./58. tisuću 
repriza. To je i u Parizu rekordan uspjeh jed- 
ne opere. 

DR. MIRKO JELUŠIĆ ODSTUPIO. Kraiko 
vrijeme nakon Anschlussa bio je imenovan in- 
tendantom bečkog Burgtheatra dr. Mirko e- 
lušić, poznati autor. »Caesara«,  »Hanibala« 
i to d. podrijetlom Hrvat. Početkom mjeseca 
rujna dr. Jelušić podnio je ostavku na časti, 
prema vlastitoi želji. 

ZNANSTVENI _ MATERIJAL PAPANJINOVE 
EKSPEDICIJE. Početkom mjeseca rujna  za- 


ključila te posebna ruska znanstvena komisija, 


da se izda sav znanstveni materijal, što ga je 


skupila Papanjinova ekspedicija, Materijal će 
obuhvaćati četiri knjige, ali jedinstveno djelo, 
koje će sadržavati i mnogobrojne fotografije i 


S BEETHOVEN — KAKO JE ZIVIO 1 RA- 
DIO« naslov je knjizi A. Machdta, koja je 
izišla u Beču (»Beethoven — jak žil a tvofil«, 
Lidova knihovna, Wien V., 8% 45 str.), a obra- 
duje Beethovenov život i način rada za vrije- 
me t. zv. bečkih godina. Djelo je pisano u krat- 
kim poglavljima s karakterističnim epizodama. 
Autor se pokazao > poznaje litera- 

e o Beethovenu, što _iu je upotrijebio. 

M SOVA KNJIGA IVANA  MARTINOVA. 
Mladi bugarski: književnik Ivan Martinov iz- 
dao je novi svezak svojih novela pod naslovom 
»Stoka bez kupuvači« (Roba bez kupaca«), 
Sofija, 19538., str. 92. Martinov, radikalno-soci- 
jalno obilježeni književnik, objelodanio je 
19335. g. sličnu knjižicu pod naslovom. »Front«. 
Ao su Pamela neizrađene, ali iz njih izbija 
alentiranost. 

NOVA DJELA O_A. S. PUŠKINU. U držav- 
noj nakladi SSSR izići će novo djelo o Puški- 
novu stilu od V. V. Vinogradova, autora djela 
»Jazyk Puškina«. Djelo će obraditi značenje, 
što ga Puškinov stil ima za razvoj ruskoga 
književnog jezika uopće, a pripovjedačke proze 
napose. 

U tisku se nalazi četvrti svezak kolekcije 
»Vremenik — Puškinskoj komissii«, posvećen 
dvjema temama: historijskim dijelima i histo- 
rijskim nazorima Puškina kao i Puškinovu od- 
nosu prema zapadnoevropskim književnostima. 
Od posljednjoj temi posvećenih studija treba 
spomenuti »Engleski proletarijat u prikazu 
Puškina« (N. Kozmin), »Puškinov rad na po- 
vijesti francuske revolucije« (J. Jasinskii) i D. 
a ia »Kapetanova kći« i roman Waltera 

cotta«. 

DESETGODIŠNJICA % 
ČEKA. Dne 12. Sodna golo hedk 
dina od smrti slavnoga češkog kompozitora 
Leoša Janačeka. Istakao se kao zborni sklada- 
teli, Priređivač mje oni Pjesama za glasovir, 

najveću je slavu ig “ sei 
iz Mrtvog doma, Jaka, a VE EI 
leti gospodina Brencia na mjesec i t d.). Jana- 
ček se rodio u Moravskoj 3. srpnja 1854 

NJEMAČKI ROMAN O HRVATSKOM OTO- 
Wi izdanju Paul Zsolna Verlag-a (Berlin- 

ien-Leipzig) izašao je mod roman Fliza- 
beda Krauss-Kassegg >Theater der Gčiter, ein 
pnde. Redn Sonne und Liebe auf der Insel Lo- 

g nNJa romana odigrava se na malom 
otoku kraj Dubrovnika Lopudu, koji je u zad- 
Je vrijeme postao omiljeno turističko mjesto. 


FRANCUSKO PODRIJETLO KE 
HIMNE. Povodom b . ENGLESKE 
skog para u Franonskoj Paso skoga kraljev- 


rliac, u kojem se iznosi k ; j 
engl ži l i, kako je današnja 
vita oska, kraljevska himna za vrijeme Ljude- 


»Paris Midi-u< ta je pjesma i nastala u to vri- 
jeme. Na ove navode osvrnuo se list francuskih 
rojalista »L'Aetion francaise«, koji u broju od 
28. srpnja ispravlja i upotpunjuje članak »Pa- 
ris Midi-a«. »L'Action frangaise« ne dovodi u 
sumnju činjenicu, da se 19. svibnja 1691. spo- 
menuta pjesma zaista pjevala u Saint-Cyru, ali 
iznosi, da je ta pjesma znatno starija, te da je 
već prije toga bila ratna pjesma anžuvinskih 
vojvoda. Kad je pak Henrik Plantagenet došao 
na englesko prijestolje, sačuvao je i donio u 
Englesku ovu pjesmu. Zadovoljio se je samo 
s time, da je početni stih »Dieu sauve le due« 
promijenio u »Dieu sauve le roi«. Tako je ova 
francuska pjesma postala engleska kraljevska 
himna. Sve do god. 1714, t.j. do dolaska ha- 
noveranske dinastije, engleska se himna pje- 
vala na francuskom jeziku. Tada je prevedena 
na engleski, pa je »God save ihe King« tako i 
danas engleska himna. (m) 

SPOMEN NA LA FONTAINE-A. Povedena 
ie akcija. da se rodna kuća La Fontaine-a u 
Chateau-Thierryu restaurira i uredi tako, da 
bude dostojan spomen na slavnoga pisca. U tu 
je svrhu osnovano Društvo prijatelja La Fon- 
taine-a (Socićte des Amis de La Fontaine) na 
čelu s M. Lambin-om, narodnim zastupnikom 
Aisne-a. m 

KNJIGA O LEGIJI STRANACA. Veliko za- 
nimanje izazvala je knjiga, koju je. na knji- 
ževno tržište nedavno pustila poznata izdavačka 
knjižara »Arthčme-Fayard. To je knjiga »Je 
suis Lćgionnaire«, u kojoj mladi Jean artin 
pra svoje vlastite uspomene i doživljaje. 
firno i uvjerljivo, bez ikakve romantike, pri- 
kazuje Jean Martin svoj petogodišnji boravak 
u Legiji stranaca u Maroku, a naročito borbe 
oko pacifikacije Atlasa. Predgovor je napisao 
general Rollet, inspektor Legije stranaca, koji 
ističe objektivnost Martinovih_ navoda. (m 

GLASOVITI RUSI HRVATSKOG — POD- 
RIJETLA. Ruski emigraniski književnik prof. 
Sergije Štejn objavljuje u dubrovačkom tjed- 
niku »Narodna Svijest« (broj od 3. kolovoza 
(o. god.) zanimljive uspomene na dvojicu po- 
znatih Rusa, koji su bili podrijetlom Hrvati i 
koji su se svojim podrijetlom i ponosili. 

Prvi je glasoviti ruski glumac Vasilij Lučić 
Pantelejmonović-Dalmatov, tvorac ruskog ju- 
načkog repertoira, režiser i prvak Carskog 
Aleksandrinskog Teatra u Petrogradu. Otac 
Vasilija Pantelejmonovića bio je Hrvat iz Du- 
brovnika, pomorski kapetan, koji se 40-tih go- 
dina prošloga stoljeća sa svojom obitelji nase- 
lio u Odesi. Zvao se prezimenom Lučić, a prof. 
Štejn iznosi, da je Vasilij Pantelejmonović pri- 
povijedao, kako mu je otac govorio, »da smo 
mi povezani rodbinskim vezama s poznatim 
piscem Hanibalom Lučićeme«. Sin kapetana Lu- 
čića Vasilij posve se uživio u ruskoj sredini, a 
kad je stupio u kazalište, uzeo je ime Dalma- 
tov, na uspomenu svoga podrijetla iz Dalma- 
cije. To je sam Vasilij svršetkom 90-tih godina 
pripovijedao Štejnu. Kazao mu Je, da njegovi 
daljni rođaci i sada još stanuju u Dubrovniku, 
Zaista u Dubrovniku i okolici i sada ima obli- 

telji Lučića, pa bi zanimljivo bilo znati, da li 
gu ovi u vozi s ruskim Lučićima. Zanimljivije 
bi još bilo kada bismo doznali, koliko ima. isti- 
ne u rodbinskim vezama ovih ruskih Lučića 1 
našega pjesnika Hvaranina Hanibala Lučića. 

Drugi Rus, o kojemu Štejn govori, jest Kor- 
nelij Vasiljević-Lučić, sin spomenutog Dalma- 
tova. Šlein ga je upoznao kao slušača fakulteta 
istočnih jezika. Kornelij Lučić ušao je kasnije 
u diplomatsku službu i jedno je vrijeme zau- 
zimao odgovorno i važno mjesto ruskog kon- 
zula u Šangaju. »Moja. je mašta vidjeti jed- 
nom domovinu, moga djeda — daleki Dubrov- 
nik...<, govorio je Štejnu Kornelij Lučić. Da 
li mu se ta želja ispunila, ne znamo, zaključuje 
Štejn svoj članak »Znameniti ruski glumac i 
ruski diplomata — Dubrovčanin«. 

Navodima Štejna možemo pridodati, da je 
Dalmatov (1852.—1912) bio dobro poznat u 
predratnoj Srbiji. Imenovan je bio i počasnim 
redateljem Narodnog Pozorišta u Beogradu. Pod 
kraj svibnja god. 19035. došao je u Beograd, 
gdje je na poziv Nar. Pozorišta imao gostovati 
u više uloga (Svengali, Marmeladov, Kin, Ko- 
rado i dr.). Do gostovanja nije došlo, jer su to 
omeli poznati dogođaji g. 1905. 

U Stanojevićevoj Narodnoj Fnciklopediji 
SHS (I. 469) spominje se Dalmatov. I on je, 
dakako, proglašen Srbinom. Tu naime čitamo: 
»Po rođenju je Srbin iz Dalmacije (otuda Dal- 
matov)«. (m) 

DJELA HISTORIČARA LOISY-A_NA IN- 
DEXU. Kongregacija Sv. Oficija u Rimu sta- 
vila je na Index sva djela francuskog histori- 
čara religija Alfreda Loisy-a. On je inače od 
god. 1881. do 1895. bio profesor Katoličkog In- 
stituta u Parizu, a ta mu je stolica oduzeta 
radi modernističkog stava u eksegezi i istraži- 
vaniu podrijetla kršćanstva. m) 

NOVO TUMAČENJE POJMOVA  »BIJELA« 
I >CRVENA« HRVATSKA. U dubrovačkom 
kulturno-političkom polumjesečniku »Hrvatski 
Jug« dr. Martin Malnerić u vezi sa Sokačevom 
hipotezom o značenju imena Bijela i Crvena 
Hrvatska iznosi još jednu hipotezu, odnosno 
mogućnost tumačenja. Po Malneriću smisao 
riječi »crven« u vezi sa zemljom tumače ne- 
koji Poljaci kao pojam za zemlju, koja treba 
da plaća Bizantu »czerwony  (zloty)« dukat, 
t.j. tribut. »Bijela Rusija«, odnosno »Bijela 
Poljska« to nije trebala plaćati. Malnerić to 
primjenjuje i na nas. m 

IZDANJE CJELOKUPNIH DJELA . PALE- 
STRINE. Pod uredništvom Maestra Casimiri-ja, 
specijaliste za staru polifoniju, priprema se 
kritičko izdanje svih djela Giovanna Pierluigi-a 
Palestrine, slavnog kompozitora religiozne mu- 
zike XVI. stoljeća. Palestrinina djela obuhvatat 
će 24 knjige. (po) 

LEON DAUDET, ČLAN: ŠPANJOLSKE 
UMJETNIČKE po De Španjolska umjet- 
nička akademija imenovala je za svoga člana- 
dopisnika francuskog književnika, Lćona Dau- 
deta, sina slavnoga Alfohnsa Daudeta uz Char- 
lesa Maurras-a — najvažnijeg ideologa i pr- 
vaka  rojalističkog pokreta  »L'Action Fran. 


560 


caise«. Imenovanje ima političku pozadinu, 
ee ž : , 

premda inače Lćon Daudet po svojim literar- 

nim kvalitetima zaslužuje to odlikovanje. 


m) 

»NOVA_ SVETA _ALIJANSA<« EMILA LUD- 
WIGA. U izdanju N..R. F. izašao je francuski 
prijevod novoga političkog djela Emila Lud- 
wiga »Nova Sveta Alijansa« (Nouvelle Sainte- 
Alliance). Ludwig poput Guglielma Ferrera — 
kojega Lć6on Daudet naziva »Talijanskim Lud- 
wigom« (oba su Židovi i emigranti u Švajcar- 
skoj) — rješenje sadašnjih međunarodnih teš- 
koća nalazi u stvaranju i postojanju »nove 
svete alijanse«, i to »između triju demokra- 
cija«: Engleske, Francuske i Sjedinjenih Dr- 
žava Amerike. m 
OTKRIVENO DJELO TINTORETTA. U _ka- 
toličkoj župnoj crkvi rumunjskog sela Var- 
domb stručna je komisija ustanovila, da slika 
»Zadnja večera« potiče od kista Tintoretta, što 
inače dosad nije bilo poznato. Slika »Zadnja 
večera« je za vrijeme Josipa II. postavljena na 
oltar ove rumunjske crkve. m) 
200-GODIŠNJICA ŠVEDSKE AKADEMIJE 
NAUKA bit će doskora svečano proslavljena-u 
čitavoj Švedskoj. Akademiju je osnovao po- 
znati prirodoslovac Karl Linne, pa će biti na- 
ročita proslava u njegovu rodnom mjestu, 


Upsali i u Hamaru, gdje se nalaze Linneovi 


(m) 


muzeji. : 
NOVE TALIJANSKE OPERE. Za vrijeme 


ljetne operne sezone u San Remu prikazana su 


tri nova talijanska operna djela: »Amalija na 
plesuć, komična opera 25-godišnjeg kompozi- 
tora Karla Menottia; opera, »Taomina« od Mu- 
leja, koja je drugi dio njegova sicilijanskog 
triptihona i Luigia Moenninn ja opera »Pior 
i«. koja ima sinfonički karakter. (m 
. vUBIEE) JANA MATEJKA. U Poljskoj je 
svečano proslavljena stota godišnjica rođenja 
Jana Matejka,. jednoga od najvećih poljskih 
slikara, koji je naročito poznat po velikim 
kompozicijama iz poljske nacionalne prošlosti. 
Naša Strossmayerova galerija, slika u Zagrebu 
ima jednu takvu veoma vrijednu Matejkovu 
sliku iz god. 1875.; prikazuje »Smrt poljskog 
kralja Przemyslava«. (m) 

NOVA KOMEDIJA BERNARDA SHAWA. 
U pariskom kazalištu »The&tre de VOeuvre« 
po prvi put je prikazana nova komedija Ber- 
narda Shawa »Milijunašica« (The Millionairess). 
Engleska je javnost očekivala premijeru u En- 
gleskoj, ali je po želji Shawa »Milijunašica< 
prvi put prikazana u Parizu, i to u originalu 
i u izvedbi i nama poznate kazališne trupe 


'»English Players«<. m 


GUNDULIĆEV BROJ H. R. 


Idući broj »Hrvatske Revije« ne će izaći 1. 
listopada, nego će se br. 11. i 12. spojiti u ve- 
liki - svezak, posvećen uspomeni hrvatskoga 
pjesnika Ivana Gundulića, a izaći će u pro- 
sincu. 


a" "AČWAČAV_—: —_—______________——— 


SADRŽAJ: OLINKO DELORKO, Soneti, 505. — BRANIMIR LIVADIĆ, Nasrt lirike, 
507. — STJEPAN MIHALIĆ, Vinovrški lug, 5253. — IVO KOZARČANIN, Pjesme, 
540, — VLADIMIR FILIPOVIĆ, Filozofija i život, 541. — JUNIUS, Brojčani razvoj 


Hrvata kroz devet desetljeća, 544. | 


FEUILLETON: VJEKOSLAV MAJER, Pomodne lutke u izlogu u ljetno podne, 54S. 
_ B. LIVADIĆ, Kazalište, 549. — A. HALER, Grk humanista slavi Dubrovnik, 550. 
IVICA MEŽNARIĆ, Roman o hrvatskom selu, 554. — ANTUN ŠšIMČIK, Knjiga o 
Vinodolu, 552. — m. 0., Iz prijevodne književnosti, 553. — NIKOLAJ FEDOROY, 
U spomen dvojice ruskih velikih kulturnih radnika, 554. — IVO KOZARČANIN, 
Nova izdanja, 556. — Kulturna kronika, 557. — Gundulićev broj H. R., 560. 


SLIKE: IVO KERDIĆ, Plaketa i medalje, 520—521. 


o oooooooooeoopopomooomoonnpoonionnnnitonini 


»Hrvatska Revija« izlazi pomoću Matice Hrvatske. — Vlasnik izdavač 
Vladimir Kirin. — Tisak Zaklade tiskare »Narodnih novinas, Zagreb, Frankopanska ul, 26. Za tiskaru odgovara 


Umjetnički uređuje : 


odgovorni urednik: Dr. Mile Starčević, Zagreb, Đordićeva 8a. — 


Vladimir Kirin, Deželićeva ul. 2. — Cijene za pretplatu: na godinu 200 d za članove Matice Hrvatske i dake 180 d. — Uprava: Zagreb 
Matičina ul. 2,, telef, 8382. — Uredništvo ne vraća rukopise i ne odgovara na pisma, 


\ 


ČASOPISI, KOJI DOLAZE UREDNIŠTVU: 


Beograd: Ruski arhiv. — Sekolska prosveta — Srpski književni glasnik. — Studentske novine. — 
Umetnički pregled. 


Borovo: Izbor najboljih savremenih članaka. 
Cetinje: Zapisi. 

Chicago : Joeeskivsnaii glasnik. 

Dubrovnik: Hrvatska Dubrava. 


Fiume: Termini. 


Lwćw: Kwartalnik Historyczny. — Ruch slowiatiski. a 
Ljubljana: Dom in svet. — Ljubljanski zvon. — Radio Ljubljana. — Sodobnost. ie 
Nitra: NezAvislost. — Slovenska brazda: a i : 


Olomouc: Časopis vlasteneckćho spolku musejniho. — Filosofick4 Revue. S 


Praha: Československo-jihoslovanska revue — Prager Presse. — Slavia. < Slovansky piehled. 

Sarajevo: Glasnik društva Prosvete. — Muslimanska svijest. = Napredak. — Novi Behar. — 
Pregled. — Prosveta. da ' m sl ni 

Sofija: Ttalo - Blgarsko spisanije. — Izkustvo i kritika. — Obzor. = :Otec Pojsij-— Slavjanski 
vesti. — Stožer. — Straž. — Zlatorog. = krš e K2 


"Split: Jadranska straža. — Jadranski dnevnik. — Podmladak Jadranske straže. 


Sušak: Mornar. 
Vilna: Kalosbse. 
Visoko: Franjevački vijesnik. 


Zagreb: Alma Mater Croatica. — Arhiv Jugoslovenske Narodne obrane iz Južne Amerike. — 
Bogoslovska smotra. — Ekonomist. — Glasnik heraldike. — Grafička revija. — Hrvatska 
danica. — Hrvatska prosvjeta. — Hrvatska smotra. — Hrvatska tamburica. — Hrvatski 
akademičar. — Hrvatski jezik. — Hrvatski planinar. — Hrvatski radiša. — Internacional- 
ne književne novosti. — Književni horizonti. — Luč. — Mlada hrvatska. — Napredak. — 
Narodna starina. — Obitelj. — Obrtnički vjesnik. — Priroda. — Savremeni hrvatski me- 
dicinar. — Savremenik. — 7 dana. — Sklad. — Zlatno klasje. — Teozofija. — Vegetari: 
zam. — Život. 

